
Dacă priveşti timpul fără atenție maximă ți se pare 
că el curge prin albia lumii monoton și întimplător, că 
nimeni nu răspunde în dreptul lui și nu-l diriguiește în 
vreun sens anume. Este vorba doar de o iluzie așa cum 
se poate întimpla privitorului unui riu care curge de 
veacuri, inconștient şi ireversibil. Trebuie multă încor- 
dare să descoperi în inima vremii pe cei care hotărăsc 
sensurile ei majore, valorile și justificările fiecărui veac 
în parte, pe cei ce poartă pe umerii lor povara rațiunii de 
a fi a fiecărui veac. Unul din reperele hotăritoare în ma- 
rea curgere a învolburatului secol XX este profesorul 
Schmemann care, într-o vreme în care totul părea pier- 
dut pentru ordine și frumusețe, are curajul să restabi- 
lească, în limitele absolutului, universul liturgic creștin, 
atit de amenințat de furtunile din afară și dinlăuntru. 
Fiindcă este deja definitiv recunoscută, analizată chiar 
pină la saturație criza valorilor consumată în acest veac 
și dacă cele mai multe din valorile autentice au pierit sau 
au fost marginalizate, cum putea să rămină netulburată 
și neștirbită tocmai lumea cea mai sensibilă și mai fragi- 
lă, lumea liturgică, această realitate dumnezeiască po- 
gorită în limitele omenești printr-o tainică rațiune și iubi- 
re divină. Dealtfel! momentele esențiale din existenţa lu- 
mi! sînt liturgice şi nu amintim decit pe cele două hotări- 
toare: Testamentul vechi din Sinai și Testamentul nou 
de la Cina euharistică. Ambele au avut același mare duș- 
man: formalismul „Litera ucide iar Duhul face viu“ (2 
Cor. 3,6). Avertismentul este valabil în orice domeniu, 
dar nicăieri nu-i mai adevărat decit în universul liturgic. 

Cu mult înainte de a fi dărimat templul din lerusa- 
lim, formalismul făcuse din el o peșteră a morții în care 
a fost ingropat și lisus Hristos pentru a-i da viață din inte- 
rior, „cu moartea pe moarte călcînd“. În ultimă analiză, 

sensul suprem al Întrupării lui Hristos este cel liturgic; EI 
a venit pentru a răspunde la întrebarea esențială: unde 
să ne închinăm? (cf. In. 4,20), iar răspunsul vizează toc- 
mai formalismul ucigător și mutația închinării „în Duh şi 
în adevăr“. Dar muntele formalismului ameninţă necon- 
tenit adevărata închinare și trebuie să apară mereu un 
mintuitor așa cum se întimplă şi cu Alexander Schme- 
mann care, nu întimplător, trece prin Samaria Occiden- 
tului unde formalismul și minimalismul „validității “ ste- 
rile şi a raționalismului cazuistic a dus liturgica crestină 
la teatrul absurd al formulei maximale a lui „ex opere 
operato “. Ortodoxia pare încă netulburată și automulțu- 
mită că nenorocirea e în curtea vecinului fără să recu- 
noască, cu frică și cutremur, că nici triumfalismul orto- 
dox nu-i mai puțin adormitor decit formalismul apu- 
sean, fiindcă şi în Apus și în Răsărit liturgicul, în cele mai 
multe situaţii, nu depășește nivelul unui funcţionarism, 
cel mult conștiincios. Este adevărat că în Ortodoxie 
s-a păstrat aproape neștirbită forma și ne miîndrim cu 
lungimea slujbelor noastre. Este deja simptomatic fap- 
tul că poporul de la țară apreciază valoarea unei slujbe 
după lungimea ei dar că nu mai trăiește evenimentul 
propriu-zis este cu totul altă poveste, de care autorul 
acestui monument liturgic, Schmemann, se ocupă cu 
multă competenţă și putere. 

Dar să conturăm în citeva linii imaginea pămân- 
iească a profesorului teolog, Preotul Alexander Schme- 
mann. 

S-a născut la Revel— Estonia, într-o familie rusă, de 
origine baltică din partea tatălui, în anul 1921. În tinereţe 
pleacă la Paris, împreună cu toată familia şi rămine aici 
pînă la plecarea sa in America, în 1951, cînd îl cunoaște 
pe Preotul George Florovsky care a exercitat asupra lui 
O vie atracţie și a cărui concepție liturgică și patristică or- 
todoxă a impărtășit-o deplin. 

După studii secundare la Paris apoi la Institutul de 
teologie ortodoxă Saint Serge, se căsătorește cu Juliana 
Ossorguine în 1943. Urmează o vreme cursuri de litera- 
tură la Sorbona. Studiile teologice l-au atras definitiv de 
partea lor și mai ales liturgica. i 

În 1946 este hirotonit preot în parohia rusă din emi- 
grație de la Clamart, unde locuia Nicolae Berdiaev. 
Orientarea proprie a Preotului Alexander Schmemann a 
fost marcată profund de mărturia pe care a fost chemat 
să o dea ca ortodox în anii vieţuirii lui la Paris. 

În perioada imediat următoare a celui de-al doilea 
război mondial, Catolicismul era angajat într-o reînnoire 
patristică, liturgică și ecleziologică. Ortodoxia din emi- 
grație, prin vîrfurile ei impunătoare ca Bulgakov, Evdoki- 
mov, Zenkovsky, Kartacev, Kern, Afanassiev, Kniazeff, 
Florovsky, Lossky etc. influenţa discret şi profund aceste 
frămiîntări occidentale. În această luptă de clarificare a 
duhului autentic liturgic și patristic creștin s-a angajat 
total tînărul teolog Schmemann. Avind o mare putere de 
sinteză istorico-patristică și preocupat de liturgică în 
mod fundamental el reușește să consemneze în dome- 
niul liturgicii, aşa cum a reușit Lossky în cel dogmatic, 
duhul cel mai autentic, mai pur şi mai viu al Ortodoxiei. 
În cazul în care frămîntările și mutaţiile de ordin social- 
politic ale lumii contemporane vor conduce la o nouă 
universalizare (semnele actuale duc inevitabil la această 
formulă), emigrația ortodoxă, cu preponderență co- 
pleșitoare cea rusă, va avea rolul de înainte mergător 
într-o lume de reevaluări și restructurări în plan religios. 
Soluția ortodoxă atit de minunat conturată de Schme- 
mann în cele două lucrări de teologie liturgică „Din Apă 
și din Duh” şi „Euharistia“ va rămîne un fericit reper în 
drumul de azi și de miine al mărturisirii ortodoxe. 

În aceste două lucrări fundamentale autorul reuşeş- 
te să redescopere, pentru el și pentru noi, elementul 

liturgic de permanență, duhul autentic şi sensul originar 
al cultului creștin, care, de-a lungul veacurilor a suferit 
destule modificări, de formă mai ales dar și de fond, mai 
mult în Apus decit în Răsărit. Primejdia care ameninţă 
permanent este aceea a unei hiperadaptibilizări a cultu- 
lui creştin la posibilitățile, din ce în ce mai comoae, ale 
omului contemporan, cînd, de fapt, adevărata creştere 
trebuia să se întimple exact invers — ridicarea omului pe 
o linie ascendentă nesfirșită spre măsurile dumnezeiești 
ascunse în inima închinării adevărate. 

Exilul, emigrația, a obligat întotdeauna pe cei loviți 
de această tragedie la o reconsiderare profundă a valori- 
/or fundamentale dintre care cea dintii este închinarea. 
După titlul foarte sugestiv al scriitorului român Horia 
Vintilă „Dumnezeu s-a născut în exil“, aceste mutații ra- 
dicale s-au făcut pe fondul unor emigrații, aşa cum se în- 
timplă cu Avraam, Moise, exilul babilonic, dărimarea le- 
rusalimului la anul 70 d.H. etc. În exi] ești obligat să înte- 
meiezi o jume nouă, să o iei mereu de la capăt. De aceea 
trebuie să reconsideri or!ginile, să înţelegi sensul origi- 
nar al existenței, cu deosebire cel religios. Opera teolo- 
gului Schmemann este tocmai această restabilire a jert- 
fel/nicului creştin, în pămînt străin, la riul Babilonului oc- 
cidental, în vremuri de mare rătăcire şi de criză spiritua- 
lă, cum nu a cunoscut lumea niciodată. Rezolvarea aces- 
tei mari crize nu poate să se facă, după opinia autorului, 
decit „în lumina ecleziologiei ortodoxe“, și mai ales în 
spațiul liturgic al adoraţiei „în Duh şi în adevăr“. 

Denunţînd interpretările eronate, practicile aberan- 
te, reducerile de tot felul, întimplate în spațiul sacru al lui 
„lex orandi“ autorul redescoperă creștinilor formaliști 
de azi, realitatea ultimă a cultului și necesitatea ca 
această realitate cultică să fie reactualizată deplin şi se- 
rios în viața credincioșilor. Altfel între credință şi viață va 
rămîne acea prăpastie abisală asupra căreia avertizează 

Mintuitorul însuşi în nesfirşitul şi zguduitorul „vai vouă, 
fariseilor fățarnici“ (Mt. 23, 13, 35). 

Alertat sincer și total de criza actuală a creștinismu- 
lui, Schmemann, cu claritatea, cu caracterul incisiv, cu 
ironia plină de bunătate, dar mai ales cu probitatea inte- 
lectuală care îi erau proprii, în bogata-i operă scrisă, ex- 
pune mai multe probleme istorice, dogmatice, spiritua- 
le, care au condus la criza actuală, dramatică la occiden- 
tali, latentă la ortodocși. Și, ceea ce este cel mai impor- 
tant, el propune adesea soluții dintre cele mai fericite. 
Deşi realistă, analiza făcută de el nu duce nici la deznă- 
dejde, nici la renunțare; este mult optimism și încurajare 
în paginile pline de robusteţe ortodoxă ale marelui teo- 
IOg, și aceasta pentru că pune ca cheie de rezolvare a ce- 
lor mai grele probleme rugăciunea, din care răsar neiîn- 
vinse lumina și bucuria. Această notă de biruinţă finală a 
binelui și a adevărului, chiar trecînd prin nesfirşite „case 
ale morții“ ori prin Siberiile înghețate ale ateismului şi ale 
raționalismului materialist-ştiinţific, este o permanență a 
sufletului ortodox, cu deosebire a celui slav, începând cu 
Dostoievski și pină la Schmemann. Trebuie să recunoaș- 
tem că cea mai puternică lecție de Ortodoxie în acest veac 
păgin şi singeros a fost prezentată de „inteligenţa “ rusă 
din exi!, în majoritate ortodoxă. 

Întreaga operă a teologului Schmemann este un 
avertisment neînduplecat asupra pericolului care pîn- 
dește creștinătatea, acela de a nu mai trăi adevărul ei, 
fapt de care se fac vinovaţi mai întii slujitorii acestui ade- 
văr. Nu poate să fie decit extrem de alarmant, spune el, 
faptul că cele mai mari atrocități din acest veac, şi dintot- 
deauna s-au întîmplat în lumea creştină, iar Hitler şi Sta- 
lin erau botezați „valid“. Cineva trebuie să dea răspuns 
la aceste grele întrebări și cei dintii vor fi preoţii. 
Răspunsul cel! mai clar şi adevărat îl dă Alexander 
Schmemann. 


Am putea spune, cercetind opera teologului Schme- 
mann, că el a stat de veghe în iriima veacului, participind 
cu toată ființa lui la dezbaterile spirituale din vremea 
noatră. „Această luptă angajează pe toți creștinii azi și 
priveşte poziția pe care o pretinde creștinismul în lumea 
noastră modernă. Noi încercăm să examinăm proble- 
mele, speranțele și dificultățile lumii la lumina intuiţiei 
sacramentale care a animat întotdeauna Ortodoxia în vi- 
ziunea ei asupra lumii. Făcînd aceasta, vom descoperi 
dimensiunile cosmice și sobornicești ale «cultului» creș- 
tin, care, prin natura lui și prin cimpul lui de acţiune, 
tinde să îmbrățișeze, să asume, să transfigureze toate 
lucrurile“. 

Trăind în Occident, dar purtiînd suflet ortodox şi ră- 
săritean, el privește cu luare aminte și cu îngrijorare ma- 
rea sfișiere dintre cele două lumi creștine, încercînd să 
înțeleagă și să explice profund fenomenul cel mai trist 
din existența bimilenară a creșştinităţii. lată cum anali- 
zează această dramă capitală: „Cele două «jumătăţi» 
care alcătuiesc creștinătatea încă de la apariţia e! în isto- 
rie, orientală și occidentală, trăiesc de multe secole într-o 
despărțire ecleziastică și doctrinară dar și într-o ignoran- 
ță mutuală aproape completă. Chiar dacă avem cu sigu- 
ranță o interpretare diferită a cauzelor și a naturii diviză- 
rii noastre, admitem toţi în prezent că rezultatele sînt tra- 
gice. Mai ales, aceste despărțiri, favorizează în interiorul 
fiecăreia din cele două «lumi» separate, un sentiment de 
suficiență, care, la rîndul lui, duce la o restringere a vizi- 
unii spirituale și la o sărăcire a perspectivei teologice. 

Există multă polemică dar nici un efort de înțelege- 
re, multe acuzații dar nici un interes real, două monolo- 
guri mai degrabă decit un dialog. Nu este exagerat să se 
spună că exact mișcarea liturgică, înaintea unei mişcări 
ecumeniste organizate a fost prima care a rupt ignoranța 
și indiferența, a creat condiţiile unei noi întilniri bazată 
nu pe teamă şi suspiciune, ci pe iubire, pe respect reci- 
proc şi mai ales pe terenul comun al rugăciunii. 

Opera unor oameni ca Odo Case! și Lambert Beau- 
douin, J.A. Jungmann şi Louis Bauyer, Romane Guardi- 
ni și H.A. Reinhold, pentru a nu cita decit cîțiva, a făcut 
mai mult decit a arunca bazele unei reînnoiri liturgice în 
catolicismul roman. Aceste opere au contribuit la des- 
chiderea unei perspective teologice și spirituale comu- 
ne și la restabilirea unui limbaj cu adevărat sobornicesc, 
fără de care nu ar fi fost posibilă nici o întîlnire fructuoa- 
să și nici o conversaţie ecumenistă. Scrierile lor au fost 
și rămin la fel de importante şi pentru noi ortodocșii cît 
Și pentru fraţii noștri occidentali. Fiindcă ei ne-au ajutat, 
nu numai să înțelegem moștenirea liturgică și spirituală 
a Occidentului, ci, oricît de paradoxal ar părea, să înţele- 
gem mai bine propria noastră lex orandi. Aceasta nu în- 
seamnă un acord asupra tuturor punctelor, dar, cu oa- 
meni ca ei, chiar și dezacordurile sînt ziditoare și pline de 
semnificaţie. Într-adevăr, ridicînd adevăratele proble- 
me, plasînd studiul liturgic într-o perspectivă misionară, 
teologică și ecumenică, Și, mai presus de toate, prin spi- 
ritul lor de caritate, ei au trasat calea pe care noi trebuie 
să o recunoaștem ca pe calea noastră comună. 

Se înțelege de la sine că eu nu încerc să elimin sau 
să minimalizez punctele de dezacord doctrinar, căci 
aceasta ar fi în contradicție cu însuşi bazele adevăratului 
duh ecumenist. Ecumenismul nu înseamnă o atitudine 
relativistă sau un compromis, ci, mai ales, atitudinea de 
a asculta și a fi ascultat și de a face din căutarea adevăru- 
lui o sarcină comună, oricit de grea arfi“. 

Aceste rînduri scrise de Schmemann în prefața cărții 
lui intitulată „For the Life of the World“ din 1963 arată 
destul de limpede perspectiva ecumenistă și misionară 
a operei sale care avea să se nască, bogată, profundă și 
luminoasă. 

Atit pentru a releva și alte dimensiuni ale viziunii 
teologice și liturgice a profesorului Schmemann, cit și 

pentru a provoca pe cititorii acestei cărți să descopere şi 
să cerceteze întreaga operă a lui, dăm, în continuare, cî- 
teva fragmente din cartea amintită mai sus care nu este 
altceva decit o culegere de eseuri scrise pentru studenţii 
din National Christian Student Federation — New York. 


VIAȚA LUMII 
] 


„Omul este ceea ce mănîncă“. Această afirmaţie o 
face filozoful materialist german Feuerbach... Spunind 
aceasta el credea că a încheiat socotelile cu toate specu- 
/ațiile „idealiste“ asupra naturii umane. De fapt, fără să 
știe, el exprima concepția cea mai religioasă a omului. 
Căci — cu mult înainte de Feuerbach — Biblia dădea 
aceeași definiție omului. Există o istorie biblică a 
creației. Aici ni se prezintă omul, mai întîi de toate, ca o 
ființă înfometată. Și lumea întreagă este hrana lui. 

Conform autorului primului capitol al Genezei, în- 
dată după îndemnul de a se înmulţi și de a stăpini pă- 
mintul, Dumnezeu învaţă pe oameni să se hrănească din 
pămint: „Vă dau toate plantele purtătoare de semințe... 
şi toți pomii care au roade purtătoare de semințe, 
aceasta va fi hrana voastră“. 

Omul trebuie să măniînce pentru a trăi. El trebuie să 
integreze lumea în trupul lui, să o asimileze, să facă din 
ea trupul şi sîngele său. El este cu adevărat ceea ce mă- 
nîncă. Și lumea întreagă ne este prezentată ca o masă 
dintr-un banchet universal oferit omului. Această imagi- 
ne a ospățului, de-a lungul întregii Scripturi, rămîne 
imaginea vieţii însăși. Ea este imaginea vieții la crearea 
ei. Ea este, de asemeni, imaginea vieții la terminarea ei, 
Ia împlinirea ei... „ca voi să mincaţi și să beți la masa 
Mea în Împărăţia Mea”. 

Încep cu această temă a hranei — aparent secunda- 
ră, în raport cu „marile probleme religioase“ ale epocii 
noastre — pentru că raţiunea de a fi a acestui eseu este 
de a răspunde, pe cit posibil, la această întrebare: Des- 
pre care viață vorbim? Care viaţă propovăduim noi, pro- 
clamăm, anunțăm atunci cînd, în calitate de creștini, 
mărturisim că Hristos a murit pentru viaţa lumii? Ce este 
această viaţă care este deodată și motivarea și începutul 
și scopul misiunii creștine? 

Răspunsurile actuale la această întrebare sint, în 
mare, de două feluri. Printre noi există aceia pentru care 
Viața, cînd se vorbeşte de ea în termeni religioși, vor să 
spună viaţă religioasă. Și această viață religioasă este o 
lume în sine, care-şi are existența separată de lumea 
profană şi de viaţa acesteia. Este lumea „spiritualității “ 
și, în zilele noastre, pare să cîştige tot mai multă popula- 
ritate. Chiar și librăriile aeroporturilor sint pline cu anto- 
logii ale scrierilor mistice. Misticele elementare, acesta 
este titlul pe care l-am văzut pe una din aceste cărți. P'er- 
dut, dezorientat, în vacarm, frustrat de „viață“, omul ac- 
ceptă cu ușurință invitația de a intra în sanctuarul intim 
al sufletului său, să descopere aici o altă viață, și să se 
așeze cu bucurie la un „ospăț spiritual“ bine alimentat 
cu hrană spirituală. Aceste bucate spirituale îl vor ajuta. 
Î/ vor ajuta să-şi regăsească pacea spiritului său, să îndu- 
re viața „profană “ cu toate necazurile ei, să ducă o viață 
mai sănătoasă și mai „dăruită“, să „păstreze zimbetul“ 
într-o manieră profund religioasă. și, în acest caz, misiu- 
nea constă în a converti oamenii la această viață „spiri- 
tuală , în a-i face religioși. Se insistă pe aspectul cutare 
sau cutare, se construiesc chiar teologii în acest cadru a! 
gîndirii. Acestea merg de la evlavia populară pină la in- 
teresul sofisticat pentru doctrinele mistice ezoterice. Dar 
rezultatul este mereu același: viața „religioasă“ face din 
viața profană — aceea în care se mănîncă și se bea —o 

viață neînsemnată, o privează de orice sens real, o redu-. 
ce la un simplu exercițiu de pietate și de răbdare. Şi cu cît 
„Ospățul religios “este mai spiritual, cu atit reclamele lu- 
minate cu neon: „MINCA ȚI ȘI BEȚI“ pecare le vedem pe 
autostrăzi devin mai profunde și mai materialiste. 

Dar există şi aceia pentru care afirmaţia „pentru 
viața lumii“, pur şi simplu pare să însemne „pentru o 
viață mai bună a lumii“. Dacă într-un taler al balanței se 
află „spiritualiștii“ în celălalt se află activiștii. Este ade- 
vărat că astăzi am depășit definitiv optimismul simplist 
și euforia „evangheliei sociale“. 

Toate implicațiile existenţialismului cu angoasele 
lui, ale neo-ortodoxiei cu viziunile ei pesimiste şi realiste 
asupra istoriei au fost asimilate și tratate cu interesul pe 
care îl meritau. Dar credinţa fundamentală că creştinis- 
mul este, înainte de toate, acţiune, a rămas intactă. Ba, 
chiar a căpătat o nouă vigoare. Cînd lucrurile se percep 
de această manieră, creștinismul a pierdut lumea pur și 
simplu. Şi trebuie să regăsim lumea. Tocmai de aceea 
misiunea creștină constă în a recupera viaţa care s-a ră- 
tăcit. Și totuși întrebarea fundamentală rămîne fără răs- 
puns: Care este deci viaţa pe caretrebuie să o reciștigăm 
pentru Hristos, să o încreștinăm? Altfel spus, care este țe- 
lul suprem al acestei opere și al acestei activităţi? Care este 
Viața vieţii însăşi? Care este conținutul vieții veșnice? 

„Omul este ceea ce mănincă “. Dar ce mănîncă el și 
pentru ce? Aceste întrebări păreau naive şi ușuratice nu 
doar pentru Feuerbach, ci încă şi mai mult pentru adver- 
sarii lui religioși. Pentru aceștia, ca şi pentru el, a mînca 
era o funcție materială și singura întrebare importantă 
era de a ști dacă, în plus, omul poseda o „Ssuprastructu- 
ră“ spirituală. 

Religia spunea da. Feuerbach spunea nu. Dar am- 
bele răspunsuri erau date în cadrul aceleiași opoziții fun- 
damentale dintre spiritual şi material. „Spiritual“ opus 
lui „natural“, „sacru“ opus lui „profan“, astfel au fost, 
timp de secole, singurele cadre acceptate, singurele ca- 
tegorii comprehensibile ale gîndirii și ale experienţei re- 
ligioase. Și Feuerbach, cu tot materialismul său, era, de 
fapt, un moştenitor natural al „idealismului“ și al „spiri- 
tualismului“ creştin. | 

Dar, așa cum am văzut, Biblia însăși începe cu omul 
considerat o ființă înfometată, cu omul care este ceea ce 
mănîncă. Totuşi perspectiva este cu totul diferită. Nică- 
ieri în Biblie nu aflăm dihotomiile care, pentru noi, sint 
cadrul deja normal pentru orice abordare teologică. În 
Biblie, hrana pe care o mănîncă omul, lumea pe care tre- 
buie să o consume pentru a trăi, îi este dată de Dumne- 
zeu și îi este dată ca „împărtășire cu Dumnezeu“. Lu- 
mea, ca hrană a omului, nu este ceva „material“, nu este 
limitată la funcţii materiale, ca şi cînd ar fi opusă și con- 
trarie funcţiilor specifice „spirituale“ prin care omul este 
relegat de Dumnezeu. Tot ceea ce există este darul lui 
Dumnezeu făcut omului, pentru a face din viața omului 
o comuniune cu Dumnezeu. Este iubirea lui Dumnezeu 
făcută hrană, făcută viață pentru om. Dumnezeu binecu- 
vîntează tot ceea ce El crează, și în limbajul biblic aceasta 
vrea să spună că EI face din întreaga creaţie semnul şi 
mijlocul revelării sale. „Gustaţi şi vedeţi că bun este 
Domnul“. 

Omul este o ființă care are foame. Dar el are foame 
de Dumnezeu. In spatele foamei vieţii noastre se află 
Dumnezeu. Orice dorinţă este, finalmente, dorinţă de El. 
Desigur, omul nu este singura ființă care flăminzește. 
Tot ceea ce există trăiește „mîncînd“. Creaţia întreagă 
depinde de hrană. Dar ceea ce face ca poziția omului în 
univers să fie unică este aceea că numai lui i s-a cerut 

să-l b'necuvinteze pe Dumnezeu pentru hrana şi viața 
primite de la El. Numai lui i s-a cerut să răspundă binecu- 
Vintării lui Dumnezeu cu propria-i binecuviîntare. 

Lumea a fost creată ca o „materie “, ca un materialal 
unei euharistii universale și omul a fost creat ca preotul 
acestui sacrament cosmic. 

Oamenii înțeleg toate acestea în mod instinctiv chiar 
dacă ei nu le mai cugetă. Secole de profanare n-au reușit 
să transforme miîncarea in ceva strict utilitar. Hrana este 
încă tratată cu respect. Un prinz este încă un ritual — 
este ultimul „sacrament natural“ al familiei și al priete- 
niei, al unei vieţi care nu-i altceva decit „mîncare“ şi 
„Dăutură “. A minca reprezintă încă ceva mai mult decit 
a menţine funcţiile corpului. Poate că oamenii; nu mai înţe- 
leg acest „mai mult“; totuși ei au în inimă dorința de a-l 
celebra. Ei au încă foame și sete de viață sacramentală. 


3 


Nu este întimplător faptul că al doilea text biblic, cel 
despre cădere, este, de asemeni, centrat pe hrană. Omul 
a mincat fructul oprit. Fructul acestui arbore unic (indife- 
rent ce ar putea să semnifice în alte tradiţii) era diferit de 
toți ceilalți pomi ai Raiului; el nu era oferit omului ca un 
dar. Dumnezeu nici nu-l dăduse nici nu-l binecuvintase. 
A-! minca însemna să te condamni a fi în comuniune 
doarcu el și nu cu Dumnezeu. Aceasta este imaginea lu- 
mii iubite doarpentru ea. A se hrăni din această lume ne- 
binecuviîntată înseamnă imaginea unei vieţi ce-și are în 
sine scopul. 

Pare deja natural experienţei umane de a vedea lumea 
ca o realitate opacă și nu traversată de prezenţa lui Dumne- 
zeu. Pare firesc de a nu mai duce o viață de mulțumire pen- 
tru darul pe care Dumnezeu ni l-a făcut dăruindu-ne o 
lume. Pare foarte natural de a nu fi o ființă euharistică. 

Lumea este decăzută pentru că ea nu mai știe că 
Dumnezeu este „totul în toate“. Cumulul persistent al 
acestui dispreț față de Dumnezeu este păcatul originar 
care orbește lumea. Ea a acceptat secularismul univer- 
sal care încearcă să fure lumea lui Dumnezeu. 

Că omul depinde de lume este un lucru firesc; dar 
această dependenţă avea un scop să devină o comuniu- 
ne neîntreruptă cu Dumnezeu în Care există toată viața. 
Omul trebuia să devină preotul unei euharistii: aceea de 
a oferi lumea lui Dumnezeu și în această ofrandă, el era 
chemat să primească darul vieții. Dar, în această lume 
decăzută, omul nu are puterea sacerdotală de a o face. 
Dependenţa lui față de lume, a devenit un circuit închis, 
închis în el însuși. Și iubirea lui și-a pierdut calea. E! 
continuă să iubească, să aibă foame. El se știe depen- 
dent de ceea ce îl depășește. Dar este lumea în sine care-i 
singura lui iubire și singura lui dependență. El nu ştie 
nici măcar că a respira poate să fie comunicare cu Dum- 
nezeu. El nu mai ştie nici chiar acest adevăr: a minca 
poate să însemne primirea lui Dumnezeu într-un sens 
mult dincolo de cel corporal. El uită că lumea, oxigenul 
ei, hrana ei, sînt prin ele însele incapabile să ne aducă 
viața: ele nu pot acest lucru decit dacă le primim din iu- 
birea lui Dumnezeu, în Dumnezeu, şi ca purtătoare ale 
darului divin al vieţii. 

Lumea naturală, separată de izvorul vieții, este o 
lume care moare. Pentru cel care gîndeşte că hrana este 
sursă de viaţă în ea însăși, a mînca înseamnă a se împăr- 
tăși de această lume care moare: a se împărtăși de 
moarte. 

În această povestire a Raiului, drama mîncării oprite 
are loc în răcoarea serii, adică la sfirșitul zilei. Și Adam, 
cînd părăsea Raiul sau viaţa care trebuia să fie euharisti- 
că — ofrandă de mulțumire lui Dumnezeu — conducea, 
de fapt, lumea întreagă în întuneric. 

Abia în Hristos toată rătăcirea se sfirșește fiindcă E! 
este Răspunsul pentru orice foame omenească de Dum- 
nezeu, este viața pe care omul o pierduse și restituită 
prin E! omului. 


IAR VOI SINTEȚI MARTORII ACESTORA 
/ 


Inutil să mai repetăm aici ceea ce s-a spus atit de des 
în acești ultimi ani. Biserica este misionară; a fi misiona- 
ră este însăși esența ei, viața ei. Este totodată necesar să 
ne reamintim aici cîteva dimensiuni ale misiunii creştine 
pe care le-am uitat adesea de cînd Biserica a acceptat 
instituționalizarea ei în lume, poziția e! respectabilă de 
„religie pentru lume“. 

Dar mai întîi, citeva cuvinte asupra situaţiei noastre. 
misionare de azi. Oricare ar fi fost rezultatele misiunii 
creștine în trecut, astăzi noi trebuie să constatăm în mod 
cinstit un dublu eșec: eșecul de a fi repurtat vreo „victo- 
rie“ substanţială asupra celorlalte mari religii mondiale; 
eșecul de a depăși, de o manieră semnificativă, secula- 
rismul crescînd și dominant al culturii noastre. 

În raport cu alte religii, creştinismul se prezintă 
simplu ca una dintre ele și epoca în care creștinii puteau 
să le considere ca „primitive“ este trecută demult. Nu 
numai că acestea nu au dispărut, dar arată astăzi o vita- 
litate remarcabilă şi „fac prozelitism“ chiar în inte- 
riorul societăţii noastre așa-zis creștine. Cit privește se- 
cularismul, nimic nu arată mai bine incapacitatea noas- 
tră de a ine opune ca divizarea și confuzia pe care acesta 
o provoacă printre creștini. Respingerea totală și violen- 
tă a secularismului de către toate categoriile „tradiţiona- 
/ismului“ creștin provoacă un conflict ascuţit cu accep- 
tarea lui aproape entuziastă de către numeroșii inter- 
preţi creștini ai „lumii moderne“ și ai, „ornului modern“. 

De unde „revizuirile distrugătoare “ făcute de către 
creștini metodelor lor misionare, locurilor și rolurilor pe 
care le au în societate. 

Aici se pot discerne două curente sau tendințe. 
Există mai întii curentul religios despre care am vorbit 
într-un alt capitol. Se socotește că obiectul misiunii este 
acela de a propaga religia considerată ca o nevoie esen- 
țială a omului. Ceea ce este semnificativ aici, este aceea 
că chiar Bisericile cele mai tradiţionale, cele mai dogma- 
tice, cele mai „exclusive“ acceptă ideea unui modus vi- 
vendi cu cel/e/alte religii, precum și toate speciile de 
„dialog “ și de „apropiere“. Există — așa se presupune 
— o religie fundamentală, „valori religioase și spiritua- 
le” fundamentale pe care trebuie să le apărăm împotriva 
ateismului, materialismului şi a altor forme de ireligiozi- 
tate. Nu numai creștinii „liberali“ şi „fără denominaţiu- 
ne”, dar și creștinii cei mai conservatori sînt gata să-și 
abandoneze vechea idee a misiunii ca predicare a singu- 
rei religii adevărate universale, opusă ca atare tuturor 
celorlalte religii, şi să o înlocuiască printr-un front co- 
mun al tuturor. religiilor împotriva adevăratului duș- 
man: secularismul. Întrucit toate religiile sînt ameninţa- 
te de creșterea lui victorioasă, întrucit religia și „valorile 
spirituale” sînt în declin, oamenii religioși de toate cre- 
dințele trebuie să uite certurile lor și să se unească pen- 
tru a apăra aceste valori. 

Dar, ce sint aceste „valori religioase fundamenta- 
le“? Dacă le analizăm cinstit, nu găsim niciuna care să 
fie „fundamental“ diferită de ceea ce secularismul cel 
mai bun proclamă el însuși și oferă oamenilor. 

O etică? Aflarea adevărului? Frăţietatea și solidari- 
tatea umană? Dreptatea? Abnegaţia? Să fim cinstiţi, 
există mai multă căutare pasionată pentru toate aceste 
„valori“ la „seculariști“ decit în organismele religioase 
care se acomodează atit de ușor la o morală redusă la 

minimum, la o indiferenţă intelectuală extremă faţă de 
orice fel de superstiție și de un tradiționalism defunct, 

Ce ma: rămîne? Faimoasa „neliniște“ şi nenumăra- 
tele „probleme personale” pentru care religia se declară 
suprem competentă. Dar, chiar și pe acest teren, cînd ea 
vrea să trateze aceste „probleme“, religia trebuie să 
împrumute tot arsenalul şi terminologia diverselor „te- 
rapeutici“ seculare. De exemplu, „valorile“ pe care le 
pun în relief manualele de fericire conjugală — valori re- 
ligioase ca și valori seculariste — nu sînt ele, în fapt, 
identice aşa cum este și limbajul, imaginile și tehnicile 
pe care le propun? 

Aceasta arpărea un paradox. Dar religia fundamen- 
tală care se predică și se acceptă ca un singur mijloc de 
a depăși secularismul este, în realitate, o predare în faţa 
secularismului. Această capitulare se poate semnala în 
toate confesiunile creștine, oricare ar fi eticheta sub care 
se ascunde, într-o biserică comunitară „dintr-o mahala 
sau într-o parohie tradițională, ierarhică, confesională și 
liturgică“. Fiindcă această capitulare nu constă în a 
abandona crezurile, tradiţiile, simbolurile și obiceiurile 
(toate acestea, omul secularizat, obosit de munca lui 
profesională, le păstrează cu tărie) ci ea constă în a ac- 
cepta ca rolul religiei să se limiteze la noţiunile care sînt 
de fapt cele ale secularismului: un ajutor: fie că este vor- 
ba de un ajutor în educaţie, pacea spiritului sau asigura- 
rea mintuirii veșnice. lată „cheia “ predicării actuale reli- 
gioase; și milioane și milioane de creştini mediocri o ac- 
ceptă azi. Și este dezarmant să constați cit de puțină dife- 
rență este în conștiința religioasă a creștinilor aparținind 
unor confesiuni ale căror dogme par a se opune radical 
unele altora. Căci, chiar dacă un om își schimbă religia, 
aceasta se face de obicei pentru că el află în noua religie 
primită „mai mult ajutor“ și nicidecum „mai mult ade- 
văr“, În timp ce şefii religioși sînt în curs de a discuta 

ecumenismul la virf, există deja, la nivelul rădăcinilor, 
un ecumenism real în această „religie fundamentală“. 
În această „cheie “ găsim sursa succesului aparent al re- 
/igiilor în anumite părți ale lumii, cum este America, 
unde „boom'“-ul religios se datorează, esențialmente, se- 
cularizării religiei. Aceasta este sursa declinului religiei în 
aceste ținuturi ale globului unde omul nu mai are timp să- 
și mai analizeze constant angoasele și unde „secularis- 
mul“ arborează totdeauna drapelul pîinii și al libertăţii. 

Dar dacă aceasta înseamnă religie, declinul ei va 
continua pînă cind va lua forma unui abandon pur și 
simplu al religiei sau se va ajunge să se înțeleagă religia 
ca un simplu apendice a unei lumi care, de multă vreme, 
a încetat să se mai refere, în ea însăși și pentru toate acti- 
vitățile ei, la Dumnezeu. În acest declin general al religi- 
ilor, „religiile mari“, necreștine, au chiar o șansă în plus 
de supravieţuire. Căci se poate întreba dacă nu cumva 
anumite „tradiţii spirituale“ necreștine nu oferă real- 
mente „un ajutor mai mare“ cînd se acceptă punctul de 
vedere a ceea ce oamenii de azi numesc religie. Islamul 
și Budismul oferă „satisfacţii“ excelente și „ajutoare“ 
religioase nu numai oamenilor simpli ci și intelectualilor 
celor mai sofisticaţi. Oare înțelepciunea orientală şi mis- 
ticismul or/enta/ n-au exercitat întotdeauna o atracție 
aproape irezistibilă asupra grupurilor religioase de pre- 
tutindeni? Există chiar părerea că anumite aspecte 
„mistice“ ale ortodoxiei orientale își datorează populari- 
tatea crescîndă în Occident tocmai faptului că sînt asimi- 
late în mod facil — pe nedrept dealtfel — misticismului 
necreștin oriental, Scrierile ascetice din colecţia Filoca- 
lia au un succes prodigios în anumite grupuri ezoterice 
care sînt total indiferente față de viața, moartea și învie- 
rea lui lisus Hristos. 

În ultimă analiză, preocupările spirituale ale acestor 
grupuri ezoterice nu diferă nicicum de predica apostolilor 

cei mai „hristocentrici“ ai mintuirii personale şi ai „asi- 
gurării vieţii veşnice “. În ambele cazuri, ceea ce se oferă, 
este o „dimensiune spirituală “ a vieții care lasă intactă și 
nealterată „dimensiunea mater;ală “ — adică pur și sim- 
plu lumea — și o lasă intactă fără cea mai mică remuşca- 
re. Aceasta este o chestiune dramatică: sub învelișul lor 
aparent tradițional, anumite forme ale misiunii creștine 
azi nu cumva aștern drumul unei „religii pentru lume“ 
care nu va avea aproape nimic în comun cu credinţa 


care, odinioară, supunea lumea? 
2 


A doua tendință constă în a accepta secularismul. 
Conform religiilor unui creștinism „nou religios“, secu- 
larismul nu este dușmanul; el nu este rodul pierderii tra- 
gice a oricărei religii pentru om; el nu este nici un păcat, 
nici o tragedie. El este doar lumea „care devine adultă“, 
ceea ce creștinismul trebuie să recunoască și să accepte 
ca perfect normal. | 

„Onestitatea cere ca noi să recunoaștem că trebuie 
să trăim în lume ca și cum nu ar exista Dumnezeu“. 
Acest punct de vedere a fost dezvoltat recent în mai mul- 
te cărți remarcabile și nu-i nevoie să-l mai expunem aici. 
Ceea ce ne interesează este aceea că misiunea este înţe- 
leasă aici esențialmente în termenii solidarităţii umane. 
Un creștin este „un om dăruit altora“. El împarte com- 
plet și necondiționat viața umană într-o perspectivă ofe- 
rită de istoria lui lisus din Nazaret. Misiunea creștină nu 
constă în a predica pe Hristos, ci a fi creștin în plină viaţă. 

Fără îndoială, există „accente“ foarte valabile în 
acest curent. Și, mai întîi de toate, trebuie să recunoaș- 
tem secularismul ca pe un fenomen „creștin“, ca un re- 
zultat al revoluției creștine. El nu se poate explica decit în 
contextul istoric al cărui punct de plecare este înti/nirea 
dintre Atena și lerusalim. 

Este într-adevăr una din gravele erori ale antisecula- 
rismului religios aceea dea nu vedea că secularismul s-a 
născut din adevăruri creștine devenite nebune și că res- 
pingînd orice secularism, el respinge de fapt, impreună 
cu acesta, aspirații și nădejdi care, desigur, sînt funda- 
mental creștine. Este adevărat că în „secularizare“ şi nu 
în înfruntarea directă cu creștinismul, oamenii celorlalte 
„mari religii“ pot să înțeleagă anumite dimensiuni ale 
gîndirii și experienţei creștine fără de care creștinismul 
nu ar putea fi „înțeles“. Este adevărat, de asemeni, că, în 
dezvoltarea lui istorică, creștinismul s-a întors ia dihoto- 
miile precreştine și fundamental necreștine dintre „sa- 
cru“ și „profan“, spiritual şi material etc., restringind și 
viciind propriul său mesaj. Totuși, cînd toate acestea ar 
fi recunoscute, rămîne ultimul adevăr în fața căruia par- 
tizanii creștini ai secularizării par orbi. Acest adevăr este 
că secularismul — exact din pricina „originii“ lui crești- 
ne, din cauza peceții creștine neșterse pe care o poartă 
— este o tragedie și nu un păcat. Este o tragedie fiindcă 
după ce a gustat din vinul ce! bun, omul a preferat și 
continuă să prefere apa obișnuită; după ce a văzut lumi- 
na cea adevărată, el a ales lumina propriilor lui raționa- 
mente. Este cu adevărat caracteristic faptul că profeţii și 
predicatorii „creştinismului secularizat“ se referă cons- 
tant la „omul modern“, cel care „folosește electricita- 
tea“, care este modelat de „industrialism“ și de „con- 
cepția ştiinţifică asupra lumii“. Poezia și arta, muzica și 
dansul sînt excluse. „Omul nodern“ a „devenit adult“, 
un adult serios pînă la moarte, conștient de suferinţele și 
alienările lui, dar nu de bucuriile lui, conștient de sexua- 
litatea lui dar nu de iubire, de știință dar nu de „mister“. 
Întrucît el ştie că nu există „cer“, el nu mai poate înțelege 
rugăciunea „Tatăl nostru Care eşti în Ceruri“, nici afir- 
maţia că cerul și pămîntul sînt pline de slava Lui. 

Dar această tragedie este un păcat fiindcă secularis- 
mul este o minciună cu privire la lume. „A trăi în lume ca 
și cînd Dumnezeu nu ar exista!“ Dar onestitatea față de 
Evanghelie, față de toată tradiția creștină, față de expe- 
riența tuturor sfinţilor şi față de toate cuvintele cultului 
creştin cere exact o poziţie inversă: a trăi în lume văzînd 
în ea totul ca pe o revelație a lui Dumnezeu, un semn al 
prezenţei Lui, bucuria venirii Lui, setea comuniunii cu El, 
nădejdea împlinirii în El. Din ziua Cincizecimii, există o 
pecete, o rază de lumină, un semn al Duhului Sfint pen- 
tru toţi cei care cred în Hristos, care ştiu că el este viaţa 
lumii şi că în El lumea, în totalitatea ei, a redevenit o litur- 
ghie, o comuniune, o înălţare. A accepta secularismul ca 
adevărul despre lume înseamnă a schimba credinţa 
creștină originară atit de profund și atit de radical încît 
trebuie să ne punem întrebarea: Vorbim noi oare cu 
adevărat despre același Hristos? 


3 

Singura propunere a acestor rinduri este aceea de a 
arăta, sau mai degrabă de a semnala că alegerea între 
aceste reduceri ale creștinismului — „religia“ și „secula- 
rismul“ — nu este singura alegere posibilă: că de fapt 
aceasta este o falsă dilemă. „Și voi sînteți martorii acestor 
lucruri...“. Care lucruri? Într-un limbaj care nu va putea fi 
niciodată apropiat, noi am încercat să vorbim despre 
aceste lucruri. Şi sîntem siguri că înălțarea Bisericii în Hris- 
tos, în bucuria lumii care va veni, în Biserica tainică — dar, 
început, prezență, făgăduință, realitate, anticipare — a Îm- 
părăției, este izvorul și începutul oricărei misiuni creștine. 

Misiunea creștină este totdeauna la începutul ei. 

Astăzi sînt eu trimis în lume în pace și întru bucurie 
„văzînd lumina cea adevărată, primind Duhul cel ceresc 
și mărturisind iubirea divină“. 

Ce trebuie deci să fac acum? Ce trebuie să facă Bise- 
rica și fiecare creștin din această lume? Care este misiu- 
nea noastră? La aceste întrebări nu există răspunsuri 
sub formă de reţete practice. Totul depinde de mii! și mii 
de factori și, în mod cert, trebuie fără încetare să punem 
/a lucru toate facultățile noastre, inteligența și înţelep- 
ciunea, puterea de organizare și de plănuire. Și în acelaşi 
timp totul depinde esențialmente de faptul că vom fi sau 
nu martori adevăraţi ai bucuriei și ai Duhului Sfint, ai 
acestei vieți noi la care participăm în Biserică. 

Numai atunci cînd, în bezna acestei lumi noi vom 
discerne că Hristos a „umplut toate de Sine“, că lucruri- 
le, oricare ar fi ele ne sînt revelate și date în plenitudinea 
sensului și a frumuseţii lor. Un creștin este cineva care, 
oriunde ar privi, află pretutindeni pe Hristos și se bucură 
în El. Și această bucurie transformă toate p/anurile şi 
programele omenești, hotăririle și mișcările lumii; bu- 
curia face din misiunea ei taina revenirii lumii la Cel care 
este viața lumii. 

INTRODUCERE 


REDESCOPERIREA 
BOTEZULUI 


Odinioară, în primele timpuri ale creștinismului, tai- 
na botezului era săvirșită în cursul nopţii pascale, ca par- 
te componentă (organică) a marii sărbători anuale a Sf. 
Paști!. Încă și astăzi, cînd legătura între cele două cere- 
monii s-a rupt de multă vreme, ritualul botezului și săr- 
bătoarea Sf. Paști poartă neștearsă pecetea interdepen- 
denţei lor inițiale?. Puţini creștini însă mai realizează 
acest lucru. Puţini sînt aceia care știu că slujba Sf. Paşti 
este în esenţa ei o slujbă baptismală; că atunci cînd ei as- 
cultă, în ajunul Sf. Paşti, lectura textului biblic referitor la 
trecerea prin Marea Roșie sau cel referitor la experienţa 
profetului lona în pîntecele chitului, sau a celui referitor 
la cei trei tineri aruncaţi în cuptorul de foc de la Babilon, 
ei ascultă cele mai vechi „paradigme“ sau preînchipuiri 
ale botezului și că, de fapt, participă la marea prive- 
ghere baptismală. Ei nu-și dau seama că bucuria care 
iluminează noaptea sfîntă pascală, cînd răsună anunţul 
victorios: Hristos a înviat! este bucuria celor care „au 
fost botezați în Hristos și s-au îmbrăcat în Hristos“, a ce- 
lor care „prin botez au fost îngropați cu lisus în moartea 
Lui; ca, precum Hristos a înviat din morţi prin slava Tată- 
lui“ să poată duce și ei „o viaţă nouă” (Rom. 6, 4). Puţini 
creștini ştiu că Sf. Paşti, ca celebrare liturgică a acestei 
sărbători decurgeau la început din celebrarea Sfîntului 

Botez; că Sf. Paști, „sărbătoarea sărbătorilor“, este ast- 
fel împlinirea botezului şi că botezul este într-adevăr o 
taină pascală. 

A afla însă toate acestea nu înseamnă doar descoperi- 
rea unui capitol interesant al arheologiei. liturgice: este 
mai degrabă singurul mod de a înțelege mai bine bote- 
zul, semnificaţia lui în viața Bisericii şi în viaţa fiecărui 
credincios. Şi tocmai de înțelegerea mai adincă a acestei 
taine fundamentale a credinţei și a vieţii creştine avem 
astăzi nevoie mai mult ca oricînd și decit orice lucru. 
Pentru ce? Pentru că trebuie să recunoaștem sincer, bo- 
tezul este absent din viaţa noastră. Desigur, noi conti- 
nuăm să-l acceptăm cu toţii ca pe o necesitate evidentă; 
nici un creștin nu se opune botezului și nici nu-l pune la 
îndoială și el continuă să fie săvirşit în bisericile noastre. 
Cu alte cuvinte, botezul este considerat ca mergiînd de la 
sine. Totuși, în ciuda tuturor celor de mai sus, în- 
drăznesc să afirm că în realitatea faptelor, el este absent 
și că această absenţă este astăzi la rădăcina multor tra- 
gedii ale Bisericii. 

Pentru început, botezul este absent din cultul biseri- 
cesc dacă înţelegem prin cult ceea ce termenul respectiv 
(litourgia) a însemnat întotdeauna: o lucrare colectivă 
care implică şi la care participă realmente adunarea Bi- 
sericii, adică întreaga comunitate. Nu-i așa că astăzi, din 
punct de vedere liturgic, botezul a devenit o ceremonie 
privată, de familie, săvirșită în genera! în afara slujbelor 
cultice comune, mai precis, în afara „liturghiei“? 

Nu-i aşa că astăzi poți fi creştin și să practici ani și 
ani religia creștină fără să fi asistat vreodată la săvîrşirea 
tainei Sf. Botez, fără să știi măcar cum se săvirșește 
această mare taină a Bisericii? Fiind astfel absent din ca- 
drul Sf. Liturghii, botezul este, în mod evident, absent 
din credința noastră. Creștinul, în vremurile vechi, ştia 
de exemplu că Paștile erau în fiecare an aniversarea pro- 
priului botez, a participării sale în viaţa Celui Înviat. 

EI ştia că Învierea lui Hristos era reafirmată în acest 
act al regenerării şi al renașterii prin care noii membri 
erau integrați „vieţii celei noi“. Ori, astăzi, creștinul nu 
mai face nici o legătură directă între botez şi el însuși sau 
chiar între el şi Biserică. El ştie, desigur, că a fost botezat 
şi că botezul este condiţia necesară a apartenenţei lui la 
Biserică. Dar această cunoaştere rămiîrie abstractă; creș- 
tinul nu vede în Biserică tocmai comunitatea celor care 
sînt morți cu Hristos, și care au primit o viață nouă îm- 
preună cu El. Credinţa creștinului de azi nu mai este una 
baptismală, aşa cum era în primele veacuri creștine. Bo- 
tezul pentru el a încetat să mai fie o realitate și o expe- 
riență permanentă ce-i luminează întreaga viață, o sursă 
de nesfirșită bucurie și speranţă. Actul botezului este 
notat doar undeva într-un registru, dar, în mod sigur, nu 
Și în memoria lui vie. Şi el nu mai trăiește Sf. Paști sau 
Rusaliile, Crăciunul sau Boboteaza și tot Cultul Bisericii, 
în legătura lui directă cu botezul, ca realitate al cărei sens 
Și eficacitate în sînul Bisericii se manifestă în/și prin bo- 
tez. În sfîrșit, încetînd să mai hrănească credinţa crești- 
nă, botezul a pierdut aptitudinea sa de a forma concepţia 
noastră creștină despre lume, adică atitudinea noastră, 
motivațiile și hotărîrile esenţiale. Azi nu mai există o filo- 
sofie creștină a vieţii care să înglobeze întreaga noastră 
existenţă, familială și profesională, istoria ca și societa- 
tea, morala şi întreaga activitate. Nu mai există diferență 
între valorile și idealurile acceptate în sînul comunităţii 
creștine și cele care există în afara acestei comunități. 
Creștinul de azi poate fi un bun enoriaș, respectind nor- 
mele și filosofia unei vieţi care nu are nimic de-a face cu 
credinţa creștină, atunci cînd aceste norme nu-i sînt în 
mod clar opuse. 

Creştinul începuturilor știa, nu numai prin intelectul 
său, ci prin toată ființa lui, că atunci cînd primise botezul 
intrase în legături cu totul noi cu toate aspectele vieții şi 

cu întreaga creaţie; că el dobindise astfel, odată cu cre- 
dinţa iui, o înțelegere radical diferită asupra vieţii. Pen- 
tru el botezul era punctul de plecare și totodată funda- 
mentul filosofiei creștine a vieții, o orientare permanen- 
tă și fermă pentru toată existența sa, aducind răspunsuri 
la toate întrebările, rezolvind toate problemele. Acest 
fundament baptismai noi îl avem mereu. Botezul este 
celebrat totdeauna. Astăzi însă nu mai este perceput ca 
poartă ce duce către o viaţă nouă, ca o forță care ne per- 
mite să luptăm pentru păstrarea și creșterea acestei vieți 
în noi. 


Aceasta este urmarea tragică a faptuiui că mulţi tind 
să considere ca pe o evoluţie de importanţă secundară și 
pur exterioară transformarea botezului într-o ceremonie 
privată, încetiînd să mai existe în chiar inima cultului și a 
credinţei creștine. Din punct de vedere pur formal — 
dogmatic şi canonic, aceasta poate să pară de mică im- 
portanță. Nu rămine, oare, botezul valabii, independent 
de numărul persoanelor care au asistat la el, de timpul și 
de locul celebrării, de cantitatea de apă folosită? Desi- 
gur, numai faptul că poate exista un astfel de punct de 
vedere, mărturisește despre adinca divergență între du- 
hul tradiţiei autentice a Bisericii pe de o parte şi conști- 
inţa noastră dogmatică și canonică actuală pe de altă 
parte. Mărturiseşte despre totaia noastră ignoranță a ve- 
chiului principiu conform căruia „lex orandi“, regula ru- 
găciunii genera pe cea a credinţei, „lex credendi“, adică 
intensitatea şi calitatea credinţei se măsurau prin semni- 
ficația rugăciunii. 

Adevărul este că acest punct de vedere greşit ac- 
tual, rezultă dintr-o „pseudomorfoză scolastică” a teolo- 
giei ortodoxe care a injectat în Biserică otrava unui spirit 

legalist străin Sfinţilor Părinţi și Tradiţiei. Această influ- 
ență scolastică a atras după sine o îngustare a însăși perce- 
perii botezului. Într-adevăr, noi putem citi și reciti manua- 
lele de teologie ortodoxă, fără să aflăm în ele explicarea fo- 
losirii apei la botez, nici indicaţii privitoare la raportul între 
botez și moartea și Învierea lui Hristos și nici motivul pen- 
tru care Mirungerea nu poate fi săvirșită decit de episcop 
— explicaţii care sînt esenţiale pentru înţelegerea acestei 
Sf. Taine. În aceste manuale, botezul este definit aproape 
în mod exclusiv ca ștergerea păcatului și dobindirea haru- 
lui, ambele acte fiind considerate ca necesare, în sensul ju- 
ridic al termenului, pentru mîntuire?. Dar botezul ca taină a 
renașterii și re-creațţiei, ca Paşte și Cincizecime personale 
fiinţei umane, ca taină de integrare în poporul lui Dumne- 
zeu, de trecere de la viaţa veche la o viață nouă, în sfirșit, de 
arătare a Împărăției lui Dumnezeu, toate aceste accepțiuni 
care făcuseră botezul atît de esenţial pentru credinţa și 
pentru practica religioasă a primelor secole creștine, sînt 
practic lăsate la o parte și aceasta tocmai pentru că ele 
nu mai corespund cadrului sărac legalist împrumutat din 
scolastica decadentă. 

În acest tip de teologie, s-a spus aproape totul la ca- 
pitolul referitor la validitatea tainelor în general și a bo- 
tezului în particular; o singură întrebare este în aparenţă 
lăsată la o parte, ca și cînd nu ar prezenta interes: în ce 
constă validitatea acestor taine și, mai ales, a botezului? 
Astfel, această teologie oficială a facilitat și accelerat de- 
cadenţa liturgică care, încetul cu încetul, a eliminat bote- 
zul din cultul Bisericii și l-a transformat într-o ceremonie 
privată. Dacă validitatea tainei nu cere decit prezenţa unui 
preot și o minimă cantitate de apă, dacă, în plus, singurul 
lucru care interesează este doar acest tip de validitate, 
de ce atunci să nu reducem taina la aceste condiţii esen- 
țiale? De ce să nu aranjăm ca apa și untdelemnul să fie 

sfințite dinainte, pentru a economisi preţiosul nostru 
timp? De ce să mai ținem seama de vechile îndrumări 
conform cărora trebuie ca „toate luminile să fie aprinse” 
și preotul să fie îmbrăcat „în veșminte albe“? De ce să 
implicăm în acest eveniment întreaga parohie, întreaga 
comunitate, tot poporul lui Dumnezeu? Şi astfel astăzi 
sînt suficiente circa cincisprezece minute pentru a săvir- 
Și, în penumbra unui colţ al naosului, asistat doar de un 
cintăreţ care să dea răspunsurile, un act pe care Sfinţii 
Părinţi l-au considerat și proclamat ca cea mai mare so- 
lemnitate a Bisericii: o taină care „umple de bucurie în- 
gerii şi arhanghelii și toate puterile cerești, precum și 
toate creaturile pămintești“, o taină pentru care Biserica 
s-a pregătit timp de patruzeci de zile de post și care cons- 
tituie însăși esenţa bucuriei pascale. Viziune liturgică de- 
cadentă susținută printr-o teologie decadentă și ducînd 
la o credință decadentă: astfel se prezintă trista situaţie 
în care ne găsim astăzi și care trebuie schimbată dacă iu- 
bim cu adevărat Biserica și dorim să redevină forța care 
transformă viaţa omului. 


Trebuie să redescoperim botezul — semnificaţia, 
forța și valoarea lui reală. Prezenta lucrare are drept 
scop să contribuie la această redescoperire, sau mai de- 
grabă să enumere condiţiile ei preliminare. Că adevăra- 
ta redescoperire trebuie să se facă de fiecare dată cînd 
Biserica celebrează această mare taină şi ne face pe toţi 
martori şi participanţi ai ei. 

Obiectul teologiei liturgice, așa cum arată denumi- 
rea ei, este să pună capăt divorțului fatal între teologie 
pe de o parte, cultul și credinţa pe de altă parte, divorţ 
care, aşa cum am încercat să arătăm în altă lucrare? a 
avut consecințe dezastruoase atit pentru teologie cît şi 


32 


pentru credinţă. A făcut ca liturghia să nu mai fie înțelea- 
să cum trebuie de către popor, care nu mai vede în sf. 
slujbe decit nişte frumoase și misterioase ceremonii la 
care asistă fără să participe cu adevărat. Acest divorț a 
lipsit teologia de izvorul viu și a făcut din ea un exercițiu 
pentru intelectuali. A golit credinţa de conţinutul ei viu şi 
de referinţele ei reale. Nu aceasta era situația pentru Sf. 
Părinţi ai Bisericii. Dacă teologia lor rămîne pentru noi 
un criteriu şi o sursă de inspirație, este pentru că ea este 
înrădăcinată în experienţa vie a Bisericii, în marea reali- 
tate a comunității (rugătoare) cultice. Este, de altfel, re- 
velator faptul că explicaţia teologică a botezului a fost ia 
început o explicație catehetică a ritualului botezului, 
înțeleasă ca fiind o parte organică a cultului însuşi. La în- 
ceputurile ei, teologia era o reflectare ardentă asupra 
cultului, o revelaţie inspirată de semnificaţia reală a 
acestuia. Şi atunci cînd recitim Sf. Părinţi simţim că sin- 
tem foarte departe de ei, prin explicaţiile simbolice și su- 
perficiale ale ritualului, caracteristice literaturii post-pa- 
tristice, şi de asemeni, prin definițiile reci şi juridice ale 
manualelor noastre. 

A face cultul înţeles din interior, a descoperi și a 
simţi această epifanie a lui Dumnezeu, a lumii şi a vieții 
pe care le cuprinde şi le comunică cultul, corelarea 
aceastei viziuni şi a acestei forțe cu propria noastră exis- 
tenţă și cu problemele noastre — acesta este adevăratul 
obiect al teologiei liturgice. În această acţiune, botezul 
este într-adevăr începutul, fundamentul şi cheia. Toată 
viața Bisericii este întemeiată pe viața nouă care a izvorit 
din mormîntul Mîntuitorului în prima zi a celei de-a doua 
creații. 

Tocmai această viață nouă este dată la botez și se 
împlineşte în sînul Bisericii. Noi am menţionat, la înce- 
putul acestei introduceri, raportul care există între Paşti 
şi botez. Ansamblul prezentei lucrări nu este în fond nimic 

altceva decit un efort de a explica sensul acestui raport 
și a transmite, în limitele sărmanului nostru limbaj 
uman, bucuria cu care Botezul umple viața noastră de 
creștini. 


NOTE 


' Cu privire la relaţia liturgică între botez şi sărbătorirea Paştilor, 
vezi Tertulian: 

„Paştele este ziua cea mai solemnă pentru botez, căci în această zi 
s-a săvirșit Patima Domnului Nostru, în care noi sintem botezați... 
Apoi, perioada Pentcostarului este perioada cea mai favorabilă pentru 
a organiza botezul, căci în această perioadă Învierea Domnului Nostru 
a fost anunţată de mai multe ori ucenicilor Săi, şi harul Sf. Duh a fost 
dat pentru prima oară...“ (De Baptismo 19). 

A se vedea, de asemeni, o veche descriere a botezului pascal la le- 
rusalim în „Pelerinajul“ Etheriei, E.C. Whitaker, op. cit. p. 41—44. 

Pentru Biserica din Constantinopol, vezi Codex Barberini, paragr. 
260, sq., în Whitaker, p. 63 sq... La sfirşitul sec. IV, botezul era in mod 
egal săvirșit la Crăciun, la Bobotează și la Rusalii (cf. Baumstark, Litur- 
gie comparâe, Chevetogne, s.d.). Este interesant de notat că, liturgic, 
slujba Crăciunului și Bobotezei este și astăzi inspirată de sărbătorirea 
Paştilor şi că în vechile Tipice cele două sărbători sînt indicate ca „Paş- 
te — sărbătoare de trei zile”, Pascha însemnînd aici includerea botezu- 
lui în slujba respectivă. Cf. L. Bouyer, „Taina pascală“. 

2 Astfel la Vecernia din Marea și Sfinta zi Sîmbătă (vecernie care 
era începutul marii privegheri pascale), citirile din V. Testament au un 
caracter net baptismal (cf. P. Lundberg, La typologie baptismale dans 
'ancienne Eglise, Uppsala, 1942, și J. Danielov, Bible et Liturgie); 

Trisaghionul este înlocuit cu formula: „Cîţi în Hristos v-aţi botezat, 
în Hristos v-aţi şi-mbrăcat, Aliluia!“. Şi lecturile N. Testament sint, de 
asemeni, baptismale: Rm. 6 şi Mt. 28, etc. 

3 Cf. manualelor de dogmatică enumerate în bibliografie. 

4 Cf. iucrării noastre: „introducere în teologia liturgică“, Faith 
Press, Londra, 1966. 

CAPITOLUL 1 


PREGĂTIREA PENTRU BOTEZ 


1. Semnificaţia acestei pregătiri 


De mai multe secole, Biserica nu săvirșește, aproa- 
pe în mod exclusiv, decit botezul pruncilor. Este foarte 
interesant însă de notat că, din punct de vedere liturgic, 
această taină a păstrat forma și structura pe care o 
avea în vremea cînd majoritatea celor botezați erau adulţi. 
Acest lucru este în mod particular evident în ritualul pregă- 
titor care, în cărțile noastre liturgice actuale, este notat sub 
titlul „Rugăciuni pentru primirea catehumenilor”!. 

Slujba corespunzătoare acestui capitol, relativ scur- 
tă astăzi, este ultimul element care a supravieţuit dintr-o 
lungă perioadă de pregătire care, altădată, dura de la un 
an la trei ani, conform diverselor tradiţii locale. Candi- 
daţii la botez, numiţi catehumeni, erau introduși în mod 
progresiv în viaţa Bisericii prin intermediul unor ritualuri 
speciale care, comportau exorcisme, rugăciuni, explicări 
ale Sf. Scripturi etc. Această pregătire implica întreaga 
comunitate care la rîndul ei se pregătea şi ea în vederea 
primirii de noi membri. Şi tocmai această dublă pregăti- 
re — a catehumenului şi a Bisericii — a dat naștere pe- 
rioadei liturgice prepascale, pe care noi o numim azi 
„Postul Mare“2. Era perioada pregătirii ultime și intensi- 
ve a nopţii sfinte a cărei culminaţie era tocmai „ilumina- 
rea“ celor care veneau la Hristos și căutau în E! viața 
nouă și mîntuirea. Care este sensul acestei pregătiri? 
Întrebare importantă pentru că preponderența pruncilor 
la botez în vremea noastră dă impresia că anumite 

ritualuri pregătitoare sînt anacronisme inutile. Dar, im- 
portanţa evidentă pe care o aveau pentru Biserica veche 
și pe care o păstrează totdeauna în tradiţia liturgică, pre- 
cum și păstrarea de către Biserică a structurii specifice 
botezului adulţilor, arată că în ochii Bisericii această pre- 
gătire face parte integrantă din slujba botezului. De 
aceea trebuie să începem explicaţia noastră printr-un 
răspuns la această problemă. 

Trebuie spus, mai întii, că pregătirea este un aspect 
constant și esenţial în toate aspectele vieţii bisericești. 
Este imposibil să se pătrundă în duhul cultului biseri- 
cesc, de a-i înțelege sensul și de a participa cum se cuvi- 
ne la el dacă nu s-a înţeles că el comportă, în mod nece- 
sar acest dublu ciclu, al pregătirii și al împlinirii, şi că 
acest îndoit ciclu este esenţial cultului liturgic, pentru că 
relevează și traduce în fapt dubla natură și funcţie a Bise- 
ricii însăşi. 

Pe de altă parte, Biserica este pregătire: ea ne pre- 
gătește pentru viaţa veșnică. Funcţia sa este deci de a 
face din toată viaţa noastră o pregătire. Prin predica sa, 
prin învăţătură și prin rugăciune, ea ne descoperă fără 
încetare că suprema valoare, care conferă un sens și o 
orientare vieții noastre, se găsește la sfirșit, că acesta ur- 
mează să vină, că trebuie să o așteptăm și să o năadăj- 
duim. Fără această dimensiune fundamentală a pregăti- 
rii, creştinismul și Biserica, pur şi simplu nu există. Ast- 
fel cultul liturgic al Bisericii este esențialmente și perma- 
nento pregătire: el tinde mereu dincolo de ei însuși, din- 
colo de prezent și funcţia lui este de a ne conduce la 
această pregătire şi deci de a transforma viața noastră, 
făcînd-o să depindă de împlinirea ei în Împărăţia lui 
Dumnezeu. 

Pe de altă parte însă, Biserica este, de asemenea, în 
mod esenţial împlinire. Evenimentele care i-au dat naș- 
tere şi care stau chiar la originea credinţei noastre, au 

avut loc deja. Hristos a venit. În El, omul a fost îndumne- 
zeit și înălțat la cer. Duhul Sfint a venit și venirea Lui a 
deschis Împărăţia lui Dumnezeu. Harul a fost dăruit și 
Biserica este cu adevărat „Raiul pe pămînt“, căci prin ea 
noi avem acces la Masa lui Hristos în Împărăţia Sa. Noi 
am primit Duhul Sfînt și putem să beneficiem, aici și 
acum, de viaţa nouă și să fim în comuniune cu Dumne- 
zeu. 

Prin și în cultul liturgic este revelată și comunicată 
această dublă natură a Bisericii. Este chiar funcţia cultu- 
lui de a scoate în evidenţă că Biserica este pregătire și 
împlinire totodată. Fiecare zi, fiecare săptămînă, fiecare 
an sînt astfel transformate în această dublă realitate, 
într-o corelaţie strînsă între „deja“ și „încă nu“. Noi nu 
am fi reușit să ne pregătim pentru Împărăţia lui Dumne- 
zeu, care urmează să vină, dacă Împărăţia lui Dumnezeu 
nu ne-ar fi fost deja dăruită. N-am fi reușit niciodată să 
facem din sfîrşit un motiv de iubire, de speranţă şi de do- 
rință dacă acesta nu ne-ar fi fost revelat ca fiind un glo- 
rios și fericit început. Nu am fi reușit să ne rugăm: „Vie 
Împărăţia Ta“! dacă nu ne-ar fi fost deja împărtășit gus- 
tul acestei: împărăţii. 

Dacă cultul bisericesc nu ar fi fost și împlinire, viața 
noastră n-ar fi putut niciodată să devină pregătire. Astfel 
deci, acest dublu ciclu pregătire-împlinire, departe de a 
fi accidental, este însăși esenţa vieţii liturgice a Bisericii, 
a acestei vieţi nu în totalitatea ei, ci în fiecare din părțile 
ei — în fiecare perioadă a cultului, în fiecare slujbă, în fie- 
care taină. Ce ar fi Sf. Paști fără pacea luminoasă a Sfin- 
tei și Marei Simbete? Ce ar fi tristețea solemnă a Vinerii 
Patimilor fără lunga pregătire a Păresimilor? Şi tristețea 
Păresimilor nu se transformă oare într-o îndurerată bu- 
curie prin lumina care se revarsă peste ea din Paștile pe 
care chiar aceasta le pregătește? Dacă astăzi, cultul litur- 

gic al Bisericii a încetat de a mai fi pentru atita lume ne- 
voia crucială și cea mai mare bucurie din viaţa lor, este 
pentru că, mai ales ei au uitat, sau poate n-au cunoscut 
vreodată, ritmul liturgic esenţial al pregătirii şi al împli- 
nirii. Ei nu cunosc împlinirea pentru că nu ştiu ce este 
pregătirea și nu cunosc ce este pregătirea pentru că nu 
doresc împlinirea. Atunci, într-adevăr, cultul poate să 
pară o supravieţuire arhaică a unor forme vechi pe care 
trebuie să le mai înveselești printr-un concert sau printr-o 
ceremonie artificială şi de un gust îndoielnic. 

Botezul nu face excepţie de la acest principiu funda- 
mental. El cere o pregătire, chiar dacă ființa umană care 
trebuie botezată nu are decit citeva zile şi nu poate înţe- 
lege ce urmează a i se întîmpla. 

Biserica Ortodoxă, în contrast cu unele secte raţio- 
naliste, n-a cerut niciodată înțelegerea ca pe o condiţie 
necesară botezului. Noi sîntem foarte departe de cate- 
gorica idee că botezul nu poate fi primit dacă nu este 
înțeles și acceptat și că el nu poate fi acordat decit adulţi- 
lor. La urma urmelor, este posibii ca harul botezului să 
facă din oricine se botează un copil, să recreeze în noi 
acea stare de copilărie nevinovată, fără de care, după 
chiar cuvintele lui Hristos, este imposibil să primești Îm- 
părăția lui Dumnezeu. Prin pregătire, trebuie să înţele- 
gem un acu. total al Bisericii, o recapitulare prin Biserică 
a tot ceea ce face posibilă regenerarea baptismală. Căci 
Biserica întreagă este schimbată, îmbogăţită, realizată, 
cînd un nou copil al lui Dumnezeu se integrează în sînul 
ei şi devine mădular al Trupului lui Hristos. Botezul, am 
spus deja, este o taină pascală; ori Paște înseamnă tre- 
cere. Această trecere începe prin ritualul de pregătire, 
care este deci, adevăratul început al tainei, pregătirea 
pentru ceea ce-și va afla împlinirea în taina Apei şi a 
Duhului. 

2. Catehumenatul 


Rugăciunile ia „facerea catehumenilor“ sînt prece- 
date de următoarele îndrumări: „preotul, stînd în ușa bi- 
sericii, să-l descingă de briu sau de fașă pe cel ce vine să 
se lumineze. Apoi, după ce-l va dezbrăca de haine, să-l 
întoarcă cu fața spre răsărit, descins, cu capul descope- 
rit, desculț, numai în cămașă, ținîndu-și mîinile în jos 
slobode; iar de va fi prunc cel ce vine să se boteze, să-l 
țină naşii, care trebuie să fie ortodocși. După acestea, 
preotul îndată să sufle de trei ori, în chipul crucii, pe faţa 
lui, însemnîndu-l de trei ori la frunte, la gură şi la piept și 
zicîndu-i la fiecare închinare: Miîinile Tale m-au făcut și 
m-au zidit. Apoi, punînd mîna pe capul lui zice rugăciu- 
nea aceasta...” 

Aceste îndrumări trebuie explicate și ritualul pe 
care-l descriu trebuie reașezat în cadrul general al pre- 
gătirii botezului. 

În Biserica veche, cel care dorea să devină creștin 
era adus înaintea episcopului bisericii locale de către 
nașii săi“, adică de membri ai comunităţii creștine care 
deveneau garanțţi ai bunei credinţe și ai seriozității inten- 
țiilor celui interesat de a fi botezat, de caracterul autentic 
al convertirii lui. Convertirea însăși, evident, scapă ori- 
cărei explicaţii. Ce aduce un om la Hristos? De ce începe 
el să creadă? În ciuda tuturor eforturilor în clasarea și 
descrierea diverselor „tipuri” de convertire, rămîne tot- 
deaua taina neexplicată a raporturilor unice între Dumne- 
zeu şi fiecare ființă umană pe care Dumnezeu a creat-o 
pentru El însuși. Explicaţia începe deci din momentul în 
care acest tainic proces a luat conturul unei decizii obiecti- 
ve: cererea botezului, intrarea în Biserică. 

Cel convertit este, așadar, adus la episcop care, în 
Biserica veche era, în același timp, preot, îndrumător 
spiritual și educator al întregii comunităţi creștine. Asi- 

gurîndu-se de seriozitatea intenţiilor celui convertit, 
episcopu! înscria numele lui în registrul catehumenilors. 
Apoi el făcea de trei ori semnul crucii peste faţa catehu- 
menului și punea mîna peste capul lui. Acest prim ritual, 
zis de primire, însemna că Hristos lua în primire această 
persoană, îl scria în „Cartea vieţii“. În epoca Sf. loan 
Chrisostom, această primire se făcea chiar la începutul 
Postului maref. Astăzi primirea constituie faza iniţială a 
slujbei botezului și semnificaţia ei se exprimă în rugăciu- 
nea ce se spune la „facerea catehumenului“: 

În numele Tău, Doamne, Dumnezeul adevărului, și 
al Unuia-Născut Fiului Tău și al Duhului Tău celui Sfint, 
pun mîna mea pe robul Tău acesta (N), care s-a învredni- 
cit a scăpa către numele Tău cel sfint și a se păzi sub aco- 
perămîntul aripilor Tale. Depărtează de la dinsul înșelă- 
ciunea cea veche și-/ umple pe e! de credința cea întru 
Tine, de nădejde și de dragoste, ca să cunoască că Tu 
ești unul Dumnezeu, Dumnezeu adevărat, şi Unul-Năs- 
cut este Fiul Tău, Domnul nostru lisus Hristos, şi Duhul 
Tău cel Sfint. Dă-i lui să umble în toate poruncile Tale și 
cele plăcute Ție să păzească; că de va face omul acestea, 
viu va fi printr-însele. Scrie-l pe dinsul în cartea vieții 
Tale și-l împreună cu turma moştenirii Tale, ca să se 
preaslăvească de dinsul numele Tău cel sfint și al iubitu- 
lui Tău Fiu, al Domnului nostru lisus Hristos, și al Duhu- 
lui Tău celui de viaţă făcător. Să fie ochii Tăi căutînd tot- 
deauna cu milă spre el și urechile Tale să asculte glasul 
rugăciunii lui. Veseleşte-l! pe el! în lucrul mîinilor lui şi în 
tot neamul lui, ca să se mărturisească Ție, închinîndu-se 
și slăvind numele Tău cel mare și preaînalt; şi să Te lau- 
de pururea în toate zilele vieții sale. Că pe Tine Te laudă 
toate puterile cerești și a Ta este slava, a Tatălui și a Fiu- 
lui și a Sfintului Duh, acum și pururea și în vecii vecilor. 

Astfel, în această primă rugăciune, la începutul sluj- 
bei botezului, descoperim dimensiunea reală, conţinutul 

veritabil al convertirii. Întîi de toate înseamnă a se feri de 
această lume care a fost răpită lui Dumnezeu de către 
vrăjmaș şi a devenit astfel o închisoare. Convertirea ade- 
vărată nu se face în domeniul și la nivelul ideilor, cum 
socotesc astăzi atîția oameni. Convertirea nu înseamnă 
alegerea unei ideologii și nici chiar răspunsul la proble- 
me — termen care este în mod delicat absent din Sf. 
Scriptură și pe care Biserica veche nu-l cunoștea. Într- 
adevăr convertirea înseamnă evadarea din noaptea dis- 
perării. Cel ce vine la Hristos o face pentru a fi mîntuit 
și pentru că a înţeles că altă cale nu există. Şi primul act 
al slujbei botezului este un act de protejare: mîna epis- 
copului — mîna lui Hristos însuși — protejează, acoperă, 
„sub acoperămiîntul aripilor Tale...“, căci urmează a se 
angaja o bătălie cumplită pentru miîntuire și această 
luptă de care vorbește prima rugăciune este de o impor- 
tanță decisivă, crucială. 

Catehumenul este acum admis, înscris în Cartea 
Vieţii și va fi curînd unit cu „turma moștenirii lui Dumne- 
zeu“. În acelaşi timp, el este informat de scopul ultim al 
botezului: întoarcerea la adevărata viață, această viaţă 
pe care omul a pierdut-o prin păcat. Ea este descrisă ca 
fiind consacrată „aducerii de mulţumiri lui Dumnezeu, 
smeririi în fața Lui şi slăvirii numetui Său mare şi minu- 
nat”. În fapt este descrierea Paradisului și a eternității, 
este ceea ce, după Scripturi, Puterile cerești săvirșesc 
necontenit înaintea Tronului Dumnezeului celui veșnic. 
Mîntuire, întoarcere la viață, darul vieţii veșnice: acestea 
sînt dimensiunile botezului, descoperite în această primă 
fază a slujbei baptismale. Evenimentul hotăritor a început. 


3. Exorcisme 


Pregătirea pentru botez sau catehumenatul cuprinde 
inițierea creștină și exorcismele?”. Dat fiind că botezul 

este astăzi administrat foarte curînd după naștere și că 
iniţierea creștină trebuie amînată pentru mai tirziu, noi 
vom vorbi mai întîi despre exorcisme care, în ritualul 
baptismai actual, vin imediat după rugăciunea de primi- 
re a catehumenului. 

Omul modern, chiar dacă este creştin, este în gene- 
ral foarte surprins să afle că serviciul divin baptismal în- 
cepe prin cuvinte adresate diavolului. Diavolul este într- 
adevăr absent în concepţia modernă din religie: pentru 
omul de azi, el aparţine panopliei superstiţiei medievale 
și ţine de o mentalitate primitivă; numeroși sînt cei care, 
printre ei fiind şi preoţi, propun a se renunţa pur şi sim- 
plu la exorcisme, fiind considerate ca ceva deplasat în 
perspectiva religiei noastre luminată și modernă. Cît pri- 
vește pe neortodocși, ei merg mai departe: ei vorbesc 
de necesitatea „demitologizării“ Noului Testament în- 
suşi, degajarea lui de o concepție perimată asupra lucru- 
rilor — între care demonologia este una din expresiile 
esenţiale — concepţie care ar masca mesajul autentic şi 
veșnic. 

Noi nu vrem să expunem aici, nici măcar în mod su- 
perficial, învățătura ortodoxă referitoare la diavol. Într- 
adevăr, Biserica nu a formulat niciodată în mod sistema- 
tic această doctrină. În schimb, ceea ce este esențial 
pentru noi, este că Biserica a afirmat întotdeauna di- 
mensiunea demonică, a cunoscut totdeauna, pentru a 
vorbi mai simplu, pe diavol. Dacă această cunoaștere di- 
rectă n-a fost sistematizată într-o doctrină clar definită, 
este pentru că e greu, dacă nu chiar imposibil, să defi- 
neşti, în mod raţional iraționalul. Ori, elementui demo- 
niac şi, mai general, răul, constituie tocmai realitatea 
iraționaluiui. Anumiți teologi și filosofi, străduindu-se a 
explica și deci a raționaliza existenţa și cunoașterea rău- 
lui, l-au definit ca pe o absenţă; lipsa binelui. Ei l-au com- 
parat, spre exemplu, cu întunericul, care nu e nimic alt- 

ceva decit absenţa luminii, și care se împrăștie cînd apa- 
re lumina. Această teorie a fost adoptată apoi de către 
deiștii și de către umaniștii de toate nuanțele și astăzi 
încă mai face parte integrantă din concepţia noastră mo- 
dernă despre lume, în cadrul căreia se consideră că re- 
mediul împotriva răului este instrucția, înțeleasă ca ilu- 
minare a spiritului. De exemplu, explicaţi adolescenților 
mecanismul funcţiilor sexuale, suprimaţi misterul și ta- 
buurile care înconjoară acest aspect al vieţii și atunci ei 
vor folosi aceste funcţii într-un mod raţional, adică bine: 
înmulțiți numărul școlilor și omul, care în mod natural 
este bun, va trăi şi se va comporta raţional, adică bine. 
Dar nu aceasta este ideea despre rău pe care ne-o dă 
Biblia și care reiese din experienţa Bisericii; aici răul nu 
este, desigur, o simplă absenţă. Dimpotrivă, este o pre- 
zenţă: prezenţa unui lucru întunecos, irațional, dar foar- 
te real, chiar dacă originea acestei prezenţe nu este cla- 
ră, ni€i ușor de înţeles. Astfel, ura nu este doar absenţa 
iubirii; este prezenţa unei puteri întunecoase care poate 
fi extrem de activă, inteligentă și creatoare. Ea nu este 
nicicum rezultatul ignoranței. Noi putem cunoaște și uri. 
Cu cît anumiţi oameni l-au cunoscut mai mult pe Hristos, 
au văzut lumina Lui și bunătatea Lui, cu atit maitare L-au 
urit. Această experienţă a răului ca putere iraţională, ca 
forță ce pune stăpiînire pe noi și dirijează faptele noastre 
a constituit totdeauna experienţa Bisericii şi, de aseme- 
nea, a tuturor celor ce caută, oricit de anemic, să se îm- 
bunătățească, de anu se lăsa pradă pornirilor firești con- 
tradictorii, și doresc să ajungă la o viață duhovnicească 
mai aleasă. Prima noastră afirmaţie este deci că există 
într-adevăr o realitate diabolică: puterea malefică a întu- 
nericului și nu o simplă absenţă a binelui. Dartrebuie să 
mergem mai departe: așa cum nu poate exista iubire 
fără o persoană care să iubească, nu poate exista ură 
fără o persoană care să urască. Şi dacă taina ultimă a 

binelui rezidă într-o persoană, taina ultimă a răului tre- 
buie să se afle tot într-o persoană. În spatele prezenţei 
sumbre și iraționale a răului, trebuie să existe o lume de 
ființe personale care au optat să-L urască pe Dumnezeu, 
lumina, de a fi potrivnice. Cine sint aceste persoane? 
Cînd, cum şi pentru ce au ales să fie împotriva lui Dum- 
nezeu? La aceste întrebări, Biserica nu dă nici un răs- 
puns precis. Cu cît realitatea e mai adîncă, cu atit ea se 
retează la formule și definiţii. Astfel, răspunsul este 
acoperit de simboluri și imagini care lasă să se înțeleagă 
că a existat la origini, în lumea duhurilor creată de Dum- 
nezeu, o revoltă condusă de îngeri, într-o pornire de 
mîndrie. Originea răului ar fi deci nu ignoranţa și imper- 
fecţiunea, ci dimpotrivă, cunoașterea și un grad de per- 
fecțiune care făcea posibilă ispita mîndriei. Oricine ar fi 
„diavolul“ este una din cele dintii şi dintre cele mai alese 
creaturi ale lui Dumnezeu. El este, ca să spunem aşa, 
estul de perfect, destul de inteligent, destul de puternic 
și chiar destul de divin pentru a cunoaşte pe Dumnezeu 
și a nu | se supune, pentru a cunoaște pe Dumnezeu și 
totuși să aleagă de a-l fi împotrivă, de a dori să fie liber 
Je Dumnezeu. Şi cum această libertate este imposibilă 
în iubirea şi în lumina care duc totdeauna la Dumnezeu 
și îndeamnă a se dărui în mod.liber Lui, libertatea demo- 
nică nu se împlinește decit în negațţie, în ură și revoltă. 
Acestea sînt desigur, sărmane cuvinte, aproape total 
neadecvate la taina terifiantă pe care ele încearcă a otra- 
duce. Căci noi nu ştim nimic de această catastrofă iniţia- 
lă ce s-a produs în lumea spirituală — despre această ură 
impotriva lui Dumnezeu, stîrnită de mîndrie și despre 
apariţia straniei realități a răului.care nu a fost nici voit, 
nici creat de Dumnezeu. Sau mai degrabă, noi cunoaş- 
tem această realitate prin propria noastră experienţă, 
axperienţa noastră a răului. 

Aceasta este totdeauna, în fapt, cea a căderii; ceva 
preţios în noi este deturnat de la rostul lui firesc, trădea- 
ză propria-i natură. De unde caracterul antinatural al 
acestei căderi, care devine totuşi un element integrant și 
natural în ființa noastră. Şi cînd contemplăm răul în noi 
înșine și în lume, cît de deșarte și superficiale ne apar 
toate exerciţiile, zise raționale, toate reducerile răului la 
teorii bine construite și raționale! Dacă este ceva ce noi 
învăţăm din experienţa spirituală, este aceea că răul nu 
poate fi explicat, dar că el trebuie înfruntat și combătut. 
Exact aşa a acționat și Dumnezeu împotriva răului. El nu 
I-a explicat. El a trimis pe Fiul Său unic pentru a fi răstig- 
nit de către forţele răului pentru ca acestea să fie distru- 
se prin iubirea Sa, prin credinţa și prin ascultarea Sa. 
Aceasta este, deci, calea pe care trebuie să o urmăm și 
noi. Pe această cale, noi întîlnim inevitabil Diavolui chiar 
în momentul în care am luat hotărîrea de a urma pe Hris- 
tos. În slujba botezului, care este un act de eliberare și de 
biruință, exorcismele vin primele pentru că în drumul 
nostru spre izvoarele baptismale ne vom ciocni inevita- 
bil cu această sumbră și puternică entitate care ne ba- 
rează calea. Aceasta trebuie îndepărtată, alungată, pen- 
tru ca noi să putem înainta. Atunci cînd mîna preotului 
atinge capul copilului lui Dumnezeu și face peste ei sem- 
nul lui Hristos, diavolul este acolo, căutînd să apere cea . 
răpit lui Dumnezeu și vrea să-l păstreze în puterea lui. 
Noi nu-l vedem, dar Biserica știe că el este prezent. Noi 
nu vedem, poate, în toată ceremonia botezului, decit o 
plăcută sărbătoare de familie, dar Biserica știe că o bătă- 
lie aprigă stă pe punctul de a se încleșta, a cărei miză nu 
este o simplă părere, ci însăși viața veșnică. Fiindcă, 
vrem sau nu vrem, o știm sau nu, noi toţi sîntem angajaţi 
într-o luptă spirituală. Desigur, o biruinţă decisivă a fost 
repurtată de Dumnezeu, dar diavolul nu s-a dat încă în- 
vins. Dimpotrivă, Scriptura spune că atunci cînd el a fost 

rănit de moarte şi înfringerea lui a devenit inevitabilă, el 
angajează ultimul atac, cei mai atroce. El nu poate nimic 
împotriva lui Hristos, dar poate mult împotriva noastră. 
Exorcismele sint astfel începutul luptei care reprezintă 
prima dimensiune și cea mai importantă în viaţa creştină. 

Noi vorbim diavolului! Tocmai în aceasta se mani- 
festă credinţa creștină, conform căreia cuvîntul este pu- 
tere, mai ales putere. În concepţia desacralizată și secu- 
larizată a omului modern, cuvintul, ca toate celelalte, a 
fost devalorizat, redus doar la semnificaţia lui raţională. 
În revelaţia biblică, dimpotrivă, cuvîntul este totdeauna 
putere și viață. Dumnezeu a creat lumea prin cuvînt. Cu- 
vîntul este putere creatoare şi, de asemenea, putere dis- 
tructivă, căci el comunică nu numai idei și concepte, ci 
mai ales realități spirituale, pozitive ca şi negative. În 
accepţia secularizată a cuvîntului, nu numai că este inu- 
til, dar este chiar ridicol să vorbești diavolului, căci nu 
este nicidecum posibil dialogul rațional cu însăşi sursa 
iraţionalului. Dar exorcismele nu sînt o explicaţie, nici 
un discurs destinat probării unei entități care urăște, 
minte și distruge. Ele sînt, cum scrie Sf. loan Chrisostom 
„invocaţii înfricoșătoare şi minunate“$, manifestarea 
unei puteri „înspăimiîntătoare şi teribile“ care distruge 
puterea malefică a lumii satanice: 

Ceartă-te pe tine, diavole, Domnul, Cel ce a venit în 
/ume şi S-a sălășluit între oameni ca să surpe tirania ta și 
pe oameni să-i izbăvească,; Cel ce pe lemn puterile cele 
potrivnice a biruit, soarele întuneciîndu-se și pămîntul 
clătinindu-se, mormintele deschizindu-se și trupurile 
sfinților sculindu-se; Care a zdrobit cu moartea pe moar- 
te și a surpat pe cel ce avea stăpînirea morții, adică pe 
tine, diavole. Juru-te cu numele lui Dumnezeu, Care a 
arătat pomul vieţi: și a rinduit heruvimi şi sabie de foc ce 
se întorcea de-l străjuia: cutremură-te şi te depărtează. 

Căci te jur cu numele aceluia Care a umblat ca pe uscat 
pe valurile mării și a certat viforul vînturilor, a Cărui cău- 
tătură seacă adincurile și groaza Lui topește munţii; că 
Acela și acum iţi poruncește prin noi: teme-te, ieși și te 
depărtează de la zidirea aceasta și să nu te întorci, nici să 
te ascunzi în el, nici să-l întîimpini pe el, nici să lucrezi îm- 
potriva lui, nici noaptea, nici ziua, nici dimineaţa, nici la 
amiază. Ci te du în iadul tău, pînă în ziua cea mare gătită 
judecății. Teme-te de Dumnezeu, Cel ce șade pe heruvi- 
mi și caută spre adincuri; de Care se cutremură îngerii, 
arhanghelii, scaunele, domniile, începătoriile, stăpîniile, 
puterile, heruvimii cei cu ochi mulți și serafimii cei cu 
cite șase aripi; de Care se cutremură cerul, pămiîntul, 
marea și toate cite sînt într-însa. leşi și te depărtează de 
/a cel însemnat, noul ales ostaș al lui Hristos, Dumnezeul 
nostru. Că te jurcu numele Aceluia Care umblă pe aripile 
vînturilor și face pe îngerii Săi duhuri și pe slugile Sale 
pară de foc. leşi și te depărtează de /a zidirea aceasta, cu 
toată puterea ta și cu toţi slujitorii tăi. Că s-a preaslăvit 
numele Tatălui și al Fiului și al Sfîntului Duh, acum și pu- 
rurea și în vecii vecilor. 

Exorcismul este, într-adevăr, un poem în accepțiu- 
nea cea mai adincă a termenului care, în greacă, înseam- 
nă creaţie. El exprimă în mod perfect o realitate și o îm- 
plinește; el face posibil ceea ce anunţă; el redă cuvinte- 
lor energia divină din care purced. Şi exorcismul reali- 
zează toate acestea pentru că este rostit în numele lui 
Hristos; ei este cu, adevărat plin de puterea Lui, Care a 
asumat viața umană, a făcut al Său cuvîntul omenesc, a 
distrus deja în inima ei puterea satanică. După ce a 
exorcizat astfel puterea răului, exorcismul face această 
implorare: 

Doamne Savaot, Dumnezeul lui Israel, Cel ce tămă- 
duiești toată boala și toată neputinţa, caută spre robul 
Tău acesta (N), cearcă-l, cercetează-! și depărtează de la 

dinsul toată lucrarea diavolului. Ceartă duhurile cele ne- 
curate și le depărtează, și curățește lucrul miinilor Tale. 
Și lucrind, cu grabnica Ta lucrare, zdrobeşște degrab pe 
satana sub picioarele lui și-i dă biruință asupra lui și asu- 
pra dubhurilor lui celor necurate. Ca, dobîndind mila Ta, 
să se învrednicească de Tainele Tale cele nemuritoare şi 
cerești și Ție slavă să înalțe, Tatălui și Fiului şi Sfintului 
Duh, acum și pururea şi în vecii vecilor. 

Eliberarea din puterea satanică este începutul res- 
taurării omului. Dar împlinirea ei este Împărăţia ce- 
rească unde omul a fost primit de Hristos, în așa fel că 
înălțarea la cer, „comuniunea cu Dumnezeu şi îndumne- 
zeirea“ au devenit cu adevărat vocaţia și destinul ultim 
al omului. 

Atunci cînd exorcizează pe catehumen, preotul, 
conform indicațţiilor de la capitolul respectiv „suflă de 
trei ori peste gura, fruntea și pieptul “ celui ce se botează. 
Respirația este funcţia biologică esenţială care ne păs- 
trează în viață, funcţie care, pe de altă parte, ne face total 
dependenţi de iume. Ori lumea este teribil marcată de 
rău şi de moarte. 

În concepția creştină inițială, nu există loc pentru di- 
hotomia modernă a spiritului și a materialului, omul era 
alcătuit în totalitatea sa, în unitatea și interdependența 
sa organică dintre spiritual și fizic. Lumea întreagă este 
suferindă, încît actul eliberării nu este numai spiritual, ci 
în mod egal fizic: înseamnă purificarea chiar și a aerului 
pe care-l respirăm şi care, în actul exorcismului, redevi- 
ne pur și dar al lui Dumnezeu, este viața restabilită în de- 
pendenţa ei de Dumnezeu, ca dar pe care Dumnezeu l-a 
făcut omului la început. Şi preotul continuă: 

Depărtează de la dinsul pe tot vicleanul și necuratul 
duh, care se ascunde și se încuibează în inima lui: duhul 
înșelăciunii, duhul vicleșugului, duhul slujirii idolești și 
a toată lăcomia, duhul minciunii și a toată necurăția, 

care lucrează după învățătura diavolului. și-l fă pe el 
oaie cuvîntătoare turmei celei sfinte a Hristosului Tău, 
mădular cinstit al Bisericii Tale, fiu și moștenitor al îm- 
părăției Tale. Ca după poruncile Tale vieţuind și păzind 
pecetea nestricată și ferind veșmintul neîntinat, să do- 
bîndească fericirea sfinţilor în împărăția Ta. Cu harul și 
cu îndurările şi cu iubirea de oameni a Unuia-Născut 
Fiului Tău, cu Care împreună ești bine cuvintat, cu 
Preasfintul și bunul și de viață făcătorul Tău Duh, acum 
și pururea și în vecii vecilor. 

Exorcismele s-au terminat. Prima eliberare s-a reali- 
zat. Omul a redevenit o fiinţă liberă, capabilă de o adevă- 
rată libertate — nu ceea ce noi numim libertate și care, în 
fapt, face pe om rob al poftelor şi pornirilor sale, ci liber- 
tatea de a putea să primească iarăși adevărata viaţă care 
vine de la Dumnezeu și duce la Dumnezeu, libertatea de 
a face adevărata alegere liberă și cu adevărat eliberatoa- 
re: alegerea lui Dumnezeu. Tocmai aceasta constituie 
faza următoare a slujbei botezului. 


4. Lepădarea de Satan 


Acest ritual ca și cel care urmează imediat după el 
(mărturisirea lui Hristos), se situa altădată puţin înainte 
de botezul propriu-zis, în Vinerea sau Sîmbăta cea 
mare“. Astfel, aceste două rînduieli constituiau însuși 
sfîrșitul, încununarea întregii perioade a pregătirii cate- 
hetice. În slujba de azi aceste două momente sînt plasate 
imediat după exorcisme. | 

„Preotul întoarce pe cel ce se botează cu fața către 
apus, fără haine, fără încălțări și cu braţele ridicate“..., 
„întors cu faţa spre Apus...“. Apusul, adică locul unde se 
culcă soarele, constituie aici simbolul întunericului, „ţi- 
nutul” lui Satan'0. Catehumenul înfruntă acum pe Satan 
fiindcă exorcismele i-au permis de a renunţa la el, de a-l 
desfide, de a-l respinge. ppt faptul de a se întoarce cu 
faţa spre Apus constituie un act de libertate, primul act 
liber al omului eliberat de sub stăpînirea diavolului. 

„..«fără haine, fără încălțări şi cu braţele ridicate...“ 
Catehumenul vede cum dispare tot ceea ce acoperea în 
ochii lui starea de rob; tot ceea ce-l făcea să creadă că el 
era un om liber, inconştient chiar de sclavia lui, de starea 
lui lamentabilă, de închisoarea lui. De aici înainte el știe 
că era captiv — „iar captivii sînt goi şi desculți“!!. 

EI a aruncat tot ceea ce masca starea lui de prizo- 
nier, aparţinînd lui Satan. El „știe din ce rău a fost elibe- 
rat şi spre ce bine se grăbește“"'?. Braţele ridicate indică 
predarea lui Hristos, că doreşte să devină rob al lui Hris- 
tos, că doreşte această robie, după Sf. loan Chrisostom, 
„schimbă robia-n libertate... omul este răpit din țara 
străină și adus în patria sa, lerusalimul ceresc...”15. Şi 
preotul zice: „te lepezi de Satana, de toate lucrurile 
lui...7” 

În epoca în care a fost stabilit ritualul acesta, semni- 
ficaţia lui era evidentă, atit pentru catehumen, cît și pen- 
tru întreaga comunitate creștină. Ei trăiau într-o lume 
păgînă, a cărei existenţă era impregnată de pompa dia- 
boli, adică de închinarea la idoli, de participarea la 
cultul împăratului, de adorarea puterii.etc. Nu numai că 
cel ce se boteza știa foarte bine la ce anume renunță, dar 
era deplin conștient de calea cea strimtă, de viaţa grea, 
cu adevărat neconformă și radical diferită de cea din ju- 
rul lui — viaţă spre care-l ducea renunţarea la Satan. 

Cînd lumea toată a devenit creștină, identificîndu-se 
cu credinţa creștină și a adoptat cultul creștin, semnifi- 
caţia acestei lepădări (de Satana) a început să se piardă 
fiind pe punctul de a fi considerată un ritual arhaic și 
anacronic, curiozitate care nu trebuie să fie luată în 
serios. Creștinii s-au obișnuit definitiv cu ideea că creș- 
tinismul este parte integrantă a lumii și că Biserica nu 
este decit o expresie religioasă a valorilor terestre. 
Noţiunea de tensiune sau de conflict între credinţa creș- 
tină și lumea exterioară s-a estompat în conștiința crești- 
nă modernă. Astăzi încă, în ciuda prăbușirii evidente a 
atîtor lumi, imperii, popoare și state, așa-zis creştine, 

nenumărați creștini sînt încă încredinţaţi că nu există ni- 
mic fundamental negativ în lumea noastră și că este per- 
fect posibil să accepte modul ei de viață, valorile și prio- 
ritățile ei, împlinind concomitent și datoriile religioase 
ale creștinului. Mai mult, Biserica și creștinismul, ele în- 
sele sînt considerate mai degrabă ca mijloace prin care 
trebuie să ajute la realizarea unei vieţi prospere şi ferici- 
te în această lume, ca un fel de terapeutică spirituală 
care permite să fie rezolvate toate tensiunile și conflicte- 
le şi care aduce acel echilibru interior care garantează 
succesul, stabilitatea și fericirea. Chiar ideea că creștinul 
trebuie să renunţe la anumite lucruri, şi acestea nu sînt 
doar acte imorale și vinovate, ci o întreagă viziune asu- 
pra vieţii, un ansamblu de priorităţi, o atitudine funda- 
mentală în raport cu lumea, și că viaţa creștină este tot- 
deauna o cale strimtă și o luptă — toate acestea au fost 
practic abandonate și nu mai figurează în centrul menta- 
lităţii creștine de azi. 

Cumplitul adevăr este că o majoritate copleșitoare 
creștină pur și simplu nu mai sesizează prezenţa și acţiu- 
nea lui Satan în lume și nu mai simt deci nevoia de a re- 
nunța la lucrurile și la slujirea lui. Ei nu mai discern evi- 
denta idolatrie care impregnează ideile și valorile în care 
oamenii trăiesc azi și care determină, orientează și aser- 
vesc viața lor mult mai mult decit idolatria tangibilă a pă- 
gînismului de altădată. Ei rămîn orbi la faptul că acţiu- 
nea lui Satan constă esențialmente în a falsifica și a con- 
traface, a deturna de la semnificaţia lor reală însăşi valo- 
rile pozitive, a face ca albul să pară negru și invers, a 
practica jocul subtil și pervers al minciunii și confuziei. Ei 
nu văd că noțiuni â priori pozitive și chiar creştine ca cele 
de libertate, eliberare, dragoste, fericire, propășire, de- 
plină realizare a posibilităților fiecăruia, noţiuni care sînt 
cu adevărat la baza conștiinței omului şi a societății mo- 
derne, motivaţia și ideologia acestei societăți, toate 

acestea pot fi deturnate de la sensul ior real şi să devină 
vehicule ale demoniacului. Ori, însăși esenţa a tot ceea 
ce este demoniac o constituie totdeauna mindria: 
„pompa diaboli“. Adevărul, în ceea ce-l priveşte pe 
omul modern, fie că este un conformist respectuos faţă 
de lege, ori un virulent contestatar, este că cel mai ade- 
sea el este ameninţat fie de miîndrie, fie de reversui miîn- 
driei — deznădejdea. Astfel, a te lepăda de Satana nu în- 
seamnă doar a respinge o ființă mitologică în a cărei 
existenţă nici nu se mai crede. Înseamnă a respinge toa- 
tă această concepţie despre lume, plină de suficienţă și 
de deznădejde. Desigur, Satan nu va uita această respin- 
gere, această sfidare, această lepădare. „Suflă-l și scui- 
pă-l pe el!“ Războiul este declarat. Începe o luptă a cărei 
miză reală este viaţa veșnică. Creștinismul acesta este! 
Și acesta este sensul ultim al opțiunii noastre. 


5. Unireacu Hristos 


„Şi cînd catehumenui a făcut aceasta, coboară 
brațele și preotul îl întoarce spre Răsărit“. 

„...îl întoarce spre Răsărit“. Dacă atunci cînd se în- 
toarce spre apus înseamnă să înfrunte pe Satana și întu- 
nericul, acum întorcîndu-se spre Răsăritul simbolic de 
unde răsare soarele, înseamnă că omul se întoarce spre 
zorii celei de-a opta zi, se convertește în Hristos, Lumina 
lumii. „Cîndvă lepădaţi de Satana, scrie Sf. Chiril al leru- 
salimului, rupînd definitiv orice contact cu el, rupînd ve- 
chiul zapis infernal, se deschide în faţa voastră Raiul lui 
Dumnezeu, raiul care a fost așezat de Dumnezeu la Ră- 
sărit și din care primul nostru părinte a fost alungat pen- 
tru păcatul său. Simbolul este semicercul întoarcerii de 
la vest la est — locul luminii“!$. 

„„„.COoboară braţele...” Revoltei împotriva lui Dum- 
nezeu îi urmează acum predarea, supunerea și împăca- 
rea cu El. 

„Întoarce-te spre Răsărit, coboară braţele și stai 
drept“: acestea erau cuvintele pe care le adresa episco- 
pul catehumenului în timpul vechiului ritual baptismal 
al Bisericii din Constantinopol!$. 

Se efectuează apoi mărturisirea unirii cu Hristos. 

Te unești cu Hristos? 

Catehumenul sau nașul său răspunde: Mă unesc cu 
Hristos. 

Întrebarea și răspunsul se repetă de trei ori. 

„».-a se uni cu Hristos...“. Cuvîntul grec este aici syn- 
taxis, ceea ce înseamnă adeziune, ataşament, tocmai 
contrariul apostaziei, cuvînt folosit pentru lepădare şi al 
cărui sens literal, era ruptură, separare. Formula unirii 
implică deci mai mult decit o unitate psihologică. Este 
mărturisirea atașamentului personal la Hristos, angaja- 
rea în rîndurile celor care-l slujesc, un jurămînt asemă- 
nător cu cel pronunţat de soldaţi”. 

Preotul întreabă apoi pe catehumen: „Te-ai unit cu 
Hristos?“ 

Și acesta răspunde: M-am unit cu Hristos. 

— Şi crezi Lui? 

— Cred Lui ca unui Împărat și Dumnezeu. 

Această hotărire este luată odată pentru totdeauna și 
acest jurămiînt este pronunţat odată pentru totdeauna; nu 
va mai exista nici O revizuire sau vreo reevaluare de la un 
timp la altul, căci „cel ce pune mina pe coarnele plugului 
și se uită înapoi, nu este vrednic de Împărăţia lui Dumne- 
zeu“ (Lc. 9, 62). Acesta este sensul întrebărilor de mai sus, 
puse de preot, folosind perfectul și nu prezentul. 

În concepția creștină această decizie se traduce în 
mărturisirea credinţei. lar cuvîntul credinţei (în greacă 
pistis, în latină fides) are un sens mult mai adînc decit i-l 

atribuie unii din contemporanii noştri — acela de accep- 
tare intelectuală a unui ansamblu de învățături şi formu- 
le. Mai întîi credinţa înseamnă adeziune, apartenenţă to- 
tală față de Cineva care trebuie ascultat și urmat pînă la 
capăt. 

Catehumenul mărturisește credinţa sa în Hristos 
„ca Împărat şi Dumnezeu“. Aceste două apelative nu 
sint sinonime, nu constituie un pleonasm. A crede în 
Hristos ca Dumnezeu nu este suficient, căci și dracii cred 
în El (ic. Îi, 19). 

Acceptîndu-L ca Împărat și Dumnezeu semnifică 
exact a decide să-l urmezi şi să-ţi dedici întreaga viaţă 
slujirii Lui, de a trăi după poruncile Sale. Tocmai de 
aceea, vechea mărturisire de credinţă în Hristos constă 
în a-L mărturisi și a-L proclama Domn (Kyrios), cuvînt 
care în limbajul religios și politic al acelor vremuri impli- 
ca ideea de putere reală şi absolută, cerînd o supunere 
necondiționată. - 

Creștinii au fost persecutați și uciși pretutindeni 
pentru că ei refuzau să deatitlul de Domn (Kyrios) împă- 
ratului roman. 

„Tu singur ești Domn“ proclamă una din cele mai 
vechi cîntări creștine — Doxologia mare — pe care noi o 
cîntăm în toate diminețile fără să-i înțelegem sensul sfi- 
dător față de toate puterile și domniile pămiînteşti pe 
care-l implică. A mărturisi că Hristos este împărat în- 
seamnă că Împărăţia pe care a descoperit-o și inaugu- 
rat-o nu este numai o împărăție situată într-un viitor în- 
depărtat și cețos — dincolo de această lume — și care nu 
va intra în nici un conflict cu vreuna din împărăţiile și or- 
ganizaţiile pămînteşti: noi aparținem acestei Împărăţii 
aici şi acum şi O slujim mai înaintea oricăror alte împă- 
rății. Apartenența și fidelitatea noastră la oricare altă en- 
titate în această lume — stat, naţiune, familie, cultură 
sau oricare altă valoare — nu rezistă decît în măsura în 

care aceasta nu contrazice şi nu diminuează cu nimic 
apartenenţa (syntaxis) esenţială — fidelitatea noastră 
față de Împărăţia lui Dumnezeu. 

Față de loialitatea noastră cu privire la această Îm- 
părațţie, nici o altă loialitate nu păstrează un caracter ab- 
solut, nici una nu poate pretinde de la noi ascultare ne- 
condiţionată, nimeni nu este stăpînul vieţii noastre. Este 
foarte important de a ne aminti de acest lucru în epoca 
noastră, în care nu numai lumea în general, ci chiar şi 
creștinii dau adesea o importanţă absolută valorilor pă- 
mîntești — naţionale, etnice, politice, culturale — și fac 
din acestea criteriul credinţei lor creștine, în loc să le 
subordoneze singurului lor jurămiînt absolut: acela pe 
care l-au rostit în ziua botezului, cînd s-au angajat în rîn- 
durile celor pentru care Hristos este unicul Împărat, uni- 
cul Domn (Stăpîn). 


6. Mărturisirea de credinţă 


„Şi catehumenul rostește Crezul“. 

Acest simbol de credinţă este Crezul niceo-constan- 
tinopolitan, adoptat la primul sobor ecumenic la Niceea 
(325), completat la cel de-al doilea, la Constantinopol 
(381) și folosit de atunci ca mărturisire a credinţei uni- 
versale a Bisericii. Este important de subliniat, totodată, 
că aceste mărturisiri și simboluri de credinţă au apărut și 
servit, la început, în contextul pregătirii pentru botez, ca 
rezumat al iniţierii primite de candidaţi timp de șapte 
săptămîni care precedau ceremonia pascală a intrării lor 
în Biserică!'8. Una din părţile principale ale acestei iniţieri 
era învăţarea doctrinei și mistagogia, adică iniţierea în 
tainele liturgice. Această predare a simbolului — trans- 
miterea credinţei Bisericii catehumenilor, începea din 
primele zile ale Păresimilor și se termina în Vinerea Sfîntă, 

după lepădarea de satan și după unirea (syntaxis) cu 
Hristos, prin rostirea simbolului de credinţă!*: recitarea 
solemnă de către catehumen a Crezului ca expresie a 
propriei sale credinţe. Ceea ce-i dăduse Biserica el reda 
acum Bisericii în sînul căreia era pe punctul de a intra. De 
aici înainte cunoștința lui despre Hristos devine cunoştinţă 
a lui Hristos; adevărul păstrat de Biserică în Tradiţie ur- 
mează să devină credinţa și chiar viaţa noului membru 
al acestei Biserici. Așa se explică faptul că și astăzi, cînd 
toţi credincioșii recită sau cîntă Crezul, primele cuvinte 
nu sînt „noi credem“, ci „eu cred“. Biserica este un sin- 
gur trup, un organism alcătuit din persoane și din anga- 
jamentul lor personai. 

Întreaga credinţă este acordată fiecăruia şi fiecare 
răspunde de întreaga credinţă. Fiecare trebuie să-și în- 
sușească toate elementele acestei credințe comune și 
neschimbate; totul în această credinţă trebuie să devină 
o forță care să transforme viaţa. 

„După ce catehumenui a sfirșit de rostit crezul, 
preotul întreabă: 

— Te-ai unit cu Hristos? 

— M-am unit cu Hristos (aceasta de trei ori). 

Preotul: 

— Şi te închini Lui? 

Catehumenul sau nașul se pleacă pînă la pămînt 
zicînd: 

— Mă închin Tatălui și Fiului și Sfintului Duh, Trei- 
mii celei de o ființă și nedespărțită!“ 

Lepădarea de Satana era pecetiuită prin suflarea și 
scuiparea asupra lui. Unirea cu Hristos este acum pecet- 
luită prin închinarea în fața Sf. Treimi. Prosternarea este 
un simbol imemorabil și universal al venerării, al dra- 
gostei și ascultării divinității. 

Astăzi ni se spune că demnitatea şi libertatea omu- 
lui constă tocmai în a nu se pleca în faţa nimănui, în a 

afirma constant că omul își este sieși singurul stăpin. 
Dar cît de mizerabile, cît de deșarte sînt adesea demnita- 
tea și libertatea amintite mai sus! Şi cît de nobili, cu ade- 
vărat umani și liberi în mod autentic sînt cei care știu ce 
înseamnă să te pleci în fața Celui Prea Înalt și Prea Sfint, 
Cel Adevărat și Cel Bun, care știu ce înseamnă adorarea 
și respectul, care știu că a te prosterna în faţa lui Dumne- 
zeu este însăși condiţia libertăţii şi a demnităţii. Într-ade- 
văr, Hristos este singurul om cu adevăratliber, pentru că 
E| a ascultat de Tatăl Său pînă la capăt și nu a făcut nimic 
altceva decit voia lui Dumnezeu. A deveni membru al Bi- 
sericii a însemnat pentru întotdeauna integrarea în uma- 
nitatea lui Hristos și aflarea aici a adevăratei și dumne- 
zeieştii libertăţi a omului. 

„...Treimea cea de o ființă și nedespărţită...” 

A cunoaște pe Hristos înseamnă acunoaște pe Tatăl 
Său și pe Sfîntul Duh, pe Dumnezeu ca Treime. Este de- 
săvîrşirea oricărei cunoașteri şi esenţa vieţii veșnice. 
Afirmăm cu tărie că nu va putea exista o reînnoire a reli- 
giei fără reînnoirea religiei lui Hristos Însuși, care este 
cea a Tatălui al Cărui Fiu este și cea a Sfintului Duh, pe 
care-l trimite de la Tatăl — cu alte cuvinte fără o reintoar- 
cere la taina tainelor, la revelaţia revelaţiilor, la bucuria 
bucuriilor: Dumnezeul cel în Treime, Sfinta și de viață fă- 
cătoarea Treime cea de o fiinţă și nedespărțită. 

Pregătirea pentru botez este acum încheiată. 

Totul este de acum gata pentru marele eveniment: 
cel al morții și învierii, după chipul Morţii şi Învierii lui 
Hristos. 

„Binecuvintat este Dumnezeu“ spune preotul, 
„Care vrea ca toţi oamenii să se mîntuiască şi să vină la 
cunoaşterea adevărului...“ Şi într-o ultimă rugăciune, el 
adresează această cerere lui Dumnezeu: 

Stăpine Doamne, Dumnezeul nostru, cheamă pe ro- 
bul Tău (N), către luminarea Ta cea sfintă şi-l învred- 
nicește pe dinsul de acest dar mare al Sfîntului Botez. 

Dezbracă-l! pe dinsul de cele vechi şi-l înnoieşte pentru 
viața de veci. Și-l umple de puterea Sfintului Duh, spre 
unirea cu Hristos, ca să nu mai fie el de acurn fiu altrupu- 
/ui, ci fiu al împărăției Tale. Cu bunăvrerea și cu harul 
Unuia-Născut Fiului Tău, cu Care bine cuvintat eşti cu 
Preasfintul și bunul și de viață făcătorul Tău Duh, acum 
și pururea și în vecii vecilor. 


NOTE 


1 Cf. The Prayers at the Reception ofthe Catechumens. |. F. Hap- 
good, Service Book..., 2-e revision, New York, p. 271—275. 

2 Cf. mon Grand Car&me, Spiritualite orientale, no. 13, Beile-fon- 
taine, 1984 (3-e ed.). Cu privire la instituţia catehumenatului, vezi N. Le- 
clereq „Catechese, catechisme, catechumâne“, în: „Dictionnaire d'ar- 
châologie chretienne et de liturgie 2,2 (1910), p. 2530—2579; J. Danie- 
lou, „L'institution catechumenale aux premiers siecles“, în „Documenta- 
tion catechistique (Commission nationale de l'enseignement rsligieux)“, 
Dijon, 1957, p. 27—36. Vezi şi La Maison Dieu 10 (1947): „L'imitation chre- 
tienne“, şi 58 (1959) „Du catechumenat ă la confirmation“. 

: Asupra cultului ca „pregătire și împlinire“ cf. lucrării mele „Pos- 
tul Mare“, p. 3 sa. | 

“ instituția nașilor devenind practic nominală, e bine să se cu- 
noască semnificaţia și funcţia pe care le avea această instituţie în vre- 
murile vechi și pe cele care ar putea, după părerea mea, să le redesco- 
pere astăzi. Naşii sint deja amintiţi în Tradiţia (Predania) apostolică, 
15: „...şi candidaţii la botez să fie întrebaţi care sînt motivele care i-au 
îndemnat să vină ia credinţă. Şi cei care-i reprezintă vor mărturisi pen- 
tru ei şi vor spune dacă sînt în stare să înţeleagă (Cuvîntul). Viaţa lor şi 
comporțarea lor să fie cercetate...“ 

Părintele Finn, în lucrarea sa „The Liturgy of Baptism in the Baptis- 
mal Iinstructions of St. Chrysostom“, scrie: „Nevoia prezenţei naşilor 
a devenit foarte mare începind din secolul |V din pricina creşterii rapide a 
numărului celor care veneau în Biserică. În mariie orașe ca Antiohia, 
reprezentanții Bisericii nu mai puteau cunoaște caracterul și intenţiile 
numeroşilor candidaţi la botez și nu puteau să mai asigure fiecăruia în 
parte o educaţie creștină completă. Astfel, nașul fiind garantul candi- 
datuiui la botez, a devenit și îndrumătorul lui spiritual (p. 54—55)". 

Theodore de Mopsueste scrie: „Cit despre voi... care vă pregătiți 
pentru Botez, ca o persoană vrednică, trebuia să vă înscriu numele în 

cartea Bisericii, precum și numele nașului care răspunde de voi şi care 
devine călăuza voastră în cetatea duhovnicească şi garantul curățeniei 
voastre. Aceasta se face pentru ca voi să știți că de mult timp și cit veți 
trăi pe pămint voi sinteţi angajaţi în cer și că nașul vostru trebuie să 
aibă muită grijă să vă înveţe pe voi, care sînteţi ca un străin și un nou 
venit în această mare cetate, toate cele cite se cuvin acestei cetăți, cu 
scopul ca voi să fiți informaţi asupra vieţii cetăţii fără dificultăţi și neli- 
niști...“ (Baptismal Instruction 12 — citat după Finn, op. cit., p.55). 
Cuvîntul grec pentru naș este „primitorul“ (anadechomenos) şi 
comportă ideea de „cauţiune“ pentru unul care împrumută în sensul 
de a „suporta cauţiunea”“. Sfintul loan Chrisostom îl explica astfel: 
Vreţi să vă spun un cuvint asupra nașilor voştri, ca să ştie ce răsplată 
au dacă se ocupă mult de voi sau ce condamnare implică neglijența 
lor? Luaţi aminte iubiţilor, la cei care se pun garanţi pentru cineva care 
imprumută bani la responsabilitatea pe care și-o asumă. Dacă cel ce 
împrumută este bine intenţionat scutește de răspundere pe garantui 
său; dacă însă intenţia lui este rea, garantul se află în pericol. De aceea 
înțelepciunea ne dă acest sfat: „Dacă te pui garant, pregătește-te să şi 
plătești” (Sirah, 83—13). Astfel, deci, dacă cei ce fac garanţii pentru alţii 
în materie de bani își iau responsabilitatea pentru întreaga sumă, cei 
ce garantează în chestiuni duhovniceşti şi într-un domeniu care impli- 
că virtutea, trebuie să fie mult mai atenţi. Ei trebuie să dovedească dra- 
goste părintească, încurajind, sfătuind și îndreptînd pe cei pentru care 
garantează. Să nu socotească deloc că ceea ce se petrece cu ei este un 
lucru de puțină importanţă, ci să-şi dea seama că ei au totul de ciştigat 
dacă prin sfaturile lor aduc pe cei încredinţaţi lor, pe calea virtuţilor. 
Dimpotrivă, dacă finii lor devin negilijenţi nașii înşişi vor suferi o grea 
pedeapsă. De aceea, în mod obișnuit, naşii sînt numiţi „părinţi spiri- 
tuali“, ca ei să înţeleagă prin aceasta cită afecţiune datorează celor 
care garantează în domeniul instrucţiunii spirituale. Voi, naşilor, aflaţi 
deci acum că un mare pericol stă atirnat deasupra capetelor voastre 
dacă nu veţi lua aminte la obligaţiile voastre (învățături baptismale 2, 
15-—16). Comentînd acest text, P. Finn scrie: „primirea noului botezat 
de către naș ca pe un fiu al său simbolizează clar obligaţia de a veghea 
ca acest fiu să continue în a se desăvirși în virtutea creştină, după bo- 
tez. Din păcate, Sf. ioan Chrisostom nu precizează datoriile nașului 
inainte de botez. Dar apare evident, conform acestor instrucțiuni, că 
nașul a garantat caracterul, dispoziţia sufletească și viaţa morală a 
candidatului atunci cind s-a făcut legătura între naș și fin și că nașii şi 
finii au parcurs împreună perioada de pregătire. În mod cert nașul a ju- 
cat un rol important în forinarea morală a candidatului ia botez în tim- 
pul catehumenatuiui și a luat el însuși parte la instruirea doctrinală și 

liturgică a viitorului fin“ (op. cit. p. 57). Astăzi naşii nu mai au decit o 
funcţie liturgică: ţin copilul în timpul ritualului care precede botezul, 
răspund la întrebări în locul lui, rostesc Crezul și primesc pruncul scos 
din apa botezului. Alegerea nașilor a devenit o afacere pur familială, 
cel mai adesea nașii se aleg pentru motive care nu au nimic a face cu 
Biserica, cu credinţa și cu responsabilitatea față de viitorul fin. Şi cum nu 
li se cere nimic și nimeni nu le vorbeşte de datoriile și responsabilităţile 
lor, obligaţia formală ca ei să fie ortodocși pare într-adevăr inutilă. 

Totuși, eu sint convins că instituţia nășiei este mai necesară ca ori- 
cînd. Noi nu mai trăim într-o societate și o cultură ortodoxă. Şi dacă, în 
general, copii noștri mai sînt încă botezați, problema păstrării lor în Bi- 
serică, a instrucției și educaţiei religioase a devenit acum o problemă 
capitală. Este absolut necesar de a „urmări“ pe copii, după ce au fost 
botezați, fiindcă în realitate ei „dispar“ pur şi simplu din viaţa Bisericii 
din pricina indiferenţei și neglijenţei părinţilor. Este absolut necesar de 
a se urmări într-un mod mai sistematic iniţierea în credinţă a persoane- 
lor convertite la ortodoxie. În fine, este nevoie urgentă de a se asigura 
legături mult mai strînse între serviciile educative ale parohiei/școala 
parohială, educarea adulţilor etc./ şi viaţa ei sacramentală și liturgică. 
Dăm aici cîteva sugestii care trebuie examinate și discutate și, dacă ele 
sînt considerate utile și aplicabile, să fie supuse aprobării ierarhiei: 

a) Cel puţin unul din cei doi nași să fie desemnat nu de familie, ci 
de către preot, dintre enoriașii cei mai activi, mai conștiincioşi și mai 
instruiți religios și a căror competenţă pentru responsabilitatea de naș 
să fie determinată de Biserică; 

b) Nașul desemnat de Biserică să fie însărcinat cu „urmărirea“ fi- 
nului și să dea seama preotului asupra tuturor problemelor (părinții 
neglijează de a prezenta copilul la împărtășanie, nu-l înscriu la școala 
parohială, uneori nu-și îngrijesc bine copiii etc.); 

c) Să fie ţinut la zi, în afară de registrul parohial obişnuit, un dosar 
special cu botezurile în care sint notate toate faptele privitoare la viața 
religioasă a fiecărui botezat, încit fiecare nou preot sau fiecare catehet 
nou să fie ţinut la curent; 

d) În plus faţă de programul obişnuit consacrat instrucției celor 
convertiți, o familie din fiecare parohie să fie desemnată să nășească 
orice nou convertit, ca să-i faciliteze integrarea în viaţa parohiei. 

Prin toate acestea este esenţial să se înțeleagă că nășia este o fun- 
cție spirituală în sînul Bisericii şi că deci aceasta și nu familia, trebuie 
să definească funcţia de naș și să vegheze la buna îndeplinire a rolului 
spiritual al naşilor. 

* Această „Carte a vieţii” cum o numim în ritul nostru actual sau 
„Cartea cerească“ (Sf. loan Chrisostom) sau „Cartea Bisericii“ (Theodore 

de Mopsueste), cf. J. Daniâlou — Bible et Liturgie, (p. 33—34), este toc- 
mai registrul special la a cărui restabilire m-am referit în nota prece- 
dentă. 

S Cf. Finn. op.cit., p.50—57. 

” Cu privire la exorcisme, a se vedea F.J. Dâiger, „Der Exorzismus 
im altchristiichen Taufritual: Studien zur Geschichte und Kultur des Al- 
tertums“ 3, 1—2, Paderbon, 1903; H. Leclerg, „Exorcisme, exorciste”, 
în „Dictionaire d'archâologie chrâtienne et de liturgie“ 2,2 (1910), p. 
968—978; J. Forget, „Exorcisme, exorciste”, în Dict. theoi. cath. 5,2 
(1913), p. 1762—1786; J. Danielou, „Bibie et Liturgie“, p. 35—36. 

Instructions baptismales 2, 14. Biserica veche avea pentru exor- 
cizări o slujire specială care nu ţinea în mod necesar de preație. Consti- 
tuțiile apostolice conţineau canonul următor: „Exorcistul nu este hiro- 
tonit. Este vorba de o dovadă de bunătate voluntară, de harul lui Dum- 
nezeu prin Hristos și prin insuflarea Duhului Sfint. Căci cel ce a primit 
darul vindecărilor se manifestă printr-o descoperire venită de la Dum- 
nezeu, harul care se află în ei arătat tuturor. Dar dacă se ivește prilejul, 
exorcistul poate fi sfințit episcop, preot sau diacon” (8, 26). 

% Cf. Sf. loan Chrisostom: „Miine, vineri, la ora nouă, trebuie să vi 
se pună anumite întrebări și să prezentaţi legămintele voastre (lepădă- 
rile şi mărturisirea) îndrumătorului vostru. Şi eu nu vă vorbesc de 
această zi și de acest ceas fără un scop precis. Ele ne dau o lecţie misti- 
că. Căci, vinerea, la ceasul nouă, tîlharul a intrat în Rai; întunericul care 
a durat de la ceasul al șaptelea pînă la ceasul al nouălea s-a risipit; şi 
Lumina străpunsă în trup ca și în duh, a fost adusă jertfă pentru lumea 
întreagă. Căci în acest ceas, Hristos a zis: «Tată, în mîinile Tale dau du- 
hul meu». Atunci soarele pe care-l vedem noi a privit la Soarele care 
strălucea pe cruce şi şi-a retras propriile raze...“ (instructions baptis- 
males 11, 19). 

A se vedea, de asemenea, ritualul Bisericii din Constantinopol 
(Codex Barberini), tradus de Finn, op. cit., p. 114—118; „...lepădările și 
unirea cu Hristos se fac în Vinerea mare a Sf. Paşti, atunci cînd arhie- 
piscopul prezidează adunarea și toţi catehumenii sînt adunaţi în Prea 
Sfinta Biserică...“ Referitor la problemele legate de momentul „lepă- 
dărilor“ vezi Finn, op. cit., p. 88 sq. şi A. Wenger, „Jean Chrysostome, 
huit catech&ses baptismales inedites”, în Sources chretiennes, nr. 50, 
Paris, 1957, p. 80 sq. 

10 Cf. Sf. Cyriite de Jerusalem, Catech. Mystagog. 1,4: „Întrucit 
Apusul este regiunea întunecimii văzute şi întrucit are întunecimea ca 
moștenire și toată stăpînirea lui e noaptea, atunci cînd vă întoarcețţi 
simbolic spre Apus, vă lepădaţi de acest întunecat și sumbru tiran” 
(Vezi și |. Daniclou, Bible et Liturgie, p. 39 sa.). 

1 Sf. loan Chrisostom, Instructions baptismales 10, 14. 

'2 Ibidem, 10,15. 

'3 Ibidem, 10, 15. 

'4 Cu privire la „lucrările lui Satan”, pompa diaboli, vezi H. 
Rahner, „Pompa Diaboli“, în: Zeitschrift fur kathotische Theologie 55 
(1931), p. 239—273; J. Wazink „Pompa Diaboli”, în: Vigiliae Christia- 
nae 1 (1947), p. 13—41; J. Danitiou, „Le Demon dans ia litterature ec- 
clesiastique jusqu'a Origene“, in M. Viller, Dictionnaire de spiritualite 
3 (1957), p. 151—189; M. Boismard; „|. Renounce Satan, his Pomps 
and his Works“, în: Baptism in the New Testament, Symposium, Balti- 
more, 1964, p. 107—114. 

15 Saint Cyrille de Jerusalem, Catech. Mystagog. 1, 3; vezi și J. Da- 
nielou, Bible et Liturgie, p. 43—45. 

16 Finn, op.cit, p. 116. 

17 „După lepădări şi după unirea cu Hristos, după ce ați mărturisit 
stăpinirea Lui și prin cuvintele rostite că v-aţi alipit de Hristos..., preotul 
vă unge“, cf. loan Chrisostom, Instructions baptismales 2, 21. Referitor 
la jurămîntul militar, cf. comentariilor lui P. Harkins în traducerea en- 
gieză a Învățăturii baptismale, în: Ancient Christian Writers 31, p. 214, 
nr. 3. 

'% Cu privire la originea dezvoltării Crezului, vezi J. Kelly, Early 
Christian Creeds, 2-e edition, Londres, 1960; deasemeni V. Neufeld, 
The Earliest Christian Confession, Leyde, 1963; J. Jungmann, L'an- 
nonce de la foi, trad. fr.R. Virrion, Mulhouse, 1965. 

'9 Au sujet de la redditio symboli, vezi J. Kelly, op. cit., p. 32—37 
și Finn, op. cit., p. 110 

CAPITOLUL 2 


BOTEZUL 


1. Taina apei 


În cărțile noastre liturgice, slujba botezului este in- 
trodusă de următoarea însemnare: 

„Preotul îmbracă veșminte de culoare albă; apoi 
toate luminile fiind aprinse, ia cădelniţa, merge în bap- 
tisteriu şi-l tămiiază de jur împrejur, apoi se pleacă fă- 
cînd semnul crucii.“ 

Cîte persoane își mai dau seama astăzi că această 
scurtă rubrică este tot ce a mai rămas din cea mai solem- 
nă ceremonie a Bisericii primare, celebrarea pascală a 
botezului și celebrarea baptismală a Paștelui'? Mai sub- 
liniem încă o dată acest lucru, fiindcă atunci cînd este, 
desigur, imposibil să mai fie reintrodus botezul în slujba 
Sf. Paşti, caracterul pascal al botezului, raportul strîns 
între botez și Paşti, rămîne cheia nu numai a înțelegerii 
botezului, ci a întregii credinţe creștine. 

Rubrica iniţială ne reamintește că trebuie să păs- 
trăm acest caracter pascal al celebrării botezului. 
Aceasta înseamnă, în mod esenţial, că botezul trebuie 
celebrat de întreaga Biserică, adică prin participarea po- 
porului lui Dumnezeu, ca eveniment în care toată Biseri- 
ca se recunoaște a fi în trecere — Paște — din această 
lume către Împărăţia lui Dumnezeu, ca fiind o participa- 
re la evenimentele decisive creştine — Moartea și Învie- 
rea Domnului. Adevărata celebrare a botezului este într- 
adevăr sursa şi punctul de plecare a întregii reînnoiri 
și a întregii renașteri liturgice. Aici Biserica își redesco- 

peră propria natură și se reînoiește necontenit ca o co-. 
munitate a celor botezați. În lumina acestei funcţii esen- 
țiale a botezului, a reînnoirii necontenite a Bisericii, cit 
de insuficiente și false din punct de vedere liturgic apar 
scurtele noastre botezuri private, dezbrăcate de toată 
solemnitatea, celebrate în absenţa poporului Bisericii, 
reduse la un strict necesar! 

Să ne amintim dar că de fiecare dată cind celebrăm un 
botez, în orice loc am fi, noi ne aflăm — cel puţin în duh — 
în ajunul Paştilor, la Sfirşitul Sfintei și Marei Simbete și la 
începutul acelei nopţi unice care ne face să intrăm cu ade- 
vărat, în fiecare an, în Împărăţia lui Dumnezeu. 

Botezul începe prin solemna binecuvintare a apei. 

Totuşi, atît de profundă este decăderea noastră li- 
turgică astăzi, încît unii preoţi omit pur și simplu această 
binecuviîntare! Pentru ce oare să mai săvirşim această 
slujbă, relativ lungă, atunci cînd este mai simplu să verși 
în cristelniță cîteva picături de aghiasmă şi să împlineşti 
astfel dorința oamenilor care insistă mereu ca serviciile 
religioase să fie cît mai scurte? 

În unele biserici, nici nu există cristelniță; botezul se 
face prin stropire cu cîteva picături de apă sfințită, gest 
considerat ca fiind suficient. În zece minute o ființă uma- 
nă devine creștin, mădular al Trupului lui Hristos, vas 
sfințit al Sfîntului Duh, concetăţean cu Sfinţii! Tot ce mai 
rămîne apoi de făcut, este eliberarea unui certificat de 
botez. Nimic nu ne mat miră așadar că astăzi, în ochii 
unui număr din ce în ce mai mare de persoane, nu numai 
botezul, ci întreaga Biserică cu ritualurile ei arhaice și 
neînţelese, apare ca un joc învechit și absurd și astfel, 
aceste persoane se desprind de Biserică, căutînd aiurea 
acea hrană spirituală, fără de care omul nu poate trăi. 

Noi trebuie, deci, să înțelegem că tocmai apa este 
cea care descoperă semnificaţia botezului şi că această 
descoperire se face prin slujba săvirșită asupra ei înain- 

ea botezului propriu-zis. Nu numai că botezui începe 
prin binecuvîntarea apei, ci tocmai această binecuvinta- 
re (sfințire) ne descoperă întreaga dimensiune a tainei, 
conținutul ei și adîncimea ei cosmică. Altfel spus, tocmai 
sfințirea apei este cea care manifestă valoarea reală a 
botezului, relevînd raporturile lui cu lumea și cu materia, 
cu viața sub toate aspectele ei. Și dacă astăzi, chiar în 
manualele de teologie, botezul este prezentat ca un act 
aproape magic, dacă el a încetat să mai fie principiul fun- 
damental și „sursa de referință“ neschimbată a cultului și 
a credinţei, este tocmai pentru că botezul a fost despăr- 
țit de „taina apei“ care-i oferă adevăratul context și ade- 
vărata semnificație. De aceea vom începe explicațiile 
noastre asupra botezului chiar prin această taină a apei. 
Apa este indiscutabil unul din cele mai vechi și uni- 
versale simboluri religioase?. Din punct de vedere creș- 
tin, trebuie revelate trei dimensiuni esenţiale ale acestui 
simbolism. Prima ar putea fi numită cosmică. Nu poate 
exista în cosmos viață dacă nu este apă și de aceea, 
omul primitiv identifica apa ca principiul vieţii, vedea în 
ea „prima essentia“ lumii: (Gen. 1,2). „... şi Duhul lui 
Dumnezeu plutea pe deasupra apelor“. Dar dacă apa 
traduce și simbolizează lumea ca viață organizâtă, ea 
este, de asemenea, și simbolul distrugerii și al morții. 
Adiîncimea nebuloasă este cea care ucide şi distruge, ha- 
bitatul întunecos al puterilor satanice, însăși imaginea 
iraționalului, a incontrolabilului şi al elementarului în 
lume. Principiu de viaţă, forță vivifiantă și, totodată, 
principiu al morții, forță de distrugere: aceasta este per- 
cepția fundamental ambiguă a apei în concepţia reli- 
gioasă a umanității. În fine, apa este principiul purifică- 
rii, al purității și deci al regenerării și al reînnoirii. Ea șter- 
ge petele, ea recrează puritatea primară a pămîntului. 
Acest simbolism religios-fundamental al apei — simbo- 
lism născut din calităţile sale naturale și evidente — se 

întîilneşte pretutindeni în Biblie și în istoria biblică a 
creaţiei, a căderii şi a mîntuirii. Noi întîlnim apa chiar de 
la început, în primele cuvinte ale Genezei, unde ea repre- 
zintă creaţia însăși, cosmosul care bucură pe Creator 
căci acest cosmos traduce și cîntă gloria Lui. 

Întîlnim însă apa și ca manifestare a mîniei divine, a 
judecății şi a morţii în istoria potopului și în cea a istoriei 
carelor lui Faraon în Marea Roșie. Și o întîlnim iarăși sub 
forma unui mijloc de purificare, de pocăință și de iertare 
în botezul săvîrșit de Înaintemergătorul la coborîrea lui 
Hristos în apele lordanului și în ultima sa poruncă „Mer- 
gînd învățați toate neamurile, botezîndu-i în numele... “5. 

Creaţie, cădere și răscumpărare, viaţă și moarte, în- 
viere și viață veșnică: toate dimensiunile esenţiale, în- 
treg conţinutul credinţei creștine sînt astfel reunite în in- 
terdepedenţa lor internă prin acest singur simbol; este 
într-adevăr semnificaţia iniţială și esenţială a acestui 
simbol, dar și toată forța ei — faptul că reface (symbalan 
în greacă vine de la verbul symbalio — a regrupa) ceea 
ce era fărîmiţat, dislocat, mutilat“. Înţeleasă astfel, bine- 
cuvîntarea apei înaintea botezului nu este nicidecum 
ceea ce, din păcate, a devenit acum: un fel de ceremonie 
preliminară facultativă, avînd ca obiect de a pregăti ma- 
teria tainei. Ea trebuie să fie ceea ce era de la bun înce- 
put: epifanie, revelaţie a semnificației reale a botezului 
ca act cosmic, ecleziologic şi eshatologic — cosmic în- 
truciît este taina creaţiei din nou; ecleziologic pentru că 
este taină a Împărăției. Prin prezentarea tainei apei înce- 
pem să înţelegem de ce pentru a salva o ființă umană 
trebuie să începem prin scufundarea în apă. 


2. Binecuvintarea apei 


Binecuvintarea apei începe printr-o doxologie so- 
lemnă: „Binecuviîntată fie Împărăţia a Tatălui și a Fiului 

și a Sfintului Duh, acum și pururea și în vecii vecilor. 
Amin.“ Astăzi, din toate serviciile liturgice, doar trei — 
Botezul, Cununia și Euharistia — încep cu această doxo- 
logie. Toate celelalte încep cu: „Binecuviîntat fie Dumne- 
zeul nostru...“ 

Aici este mai mult decit o simplă rubrică: aceasta ne 
reamintește că altădată taina botezului și a cununiei erau 
celebrate în contextul adunării euharistice și că Euharis- 
tia era scopul lor şi împlinirea lor evidentă. Vom vorbi 
mai tîrziu despre această legătură organică. Dar acum, 
trebuie să subliniem că această doxologie anunţă Împă- 
răţia lui Dumnezeu ca temă și obiectiv ultim al botezului. 
Trebuie să subliniem acest: lucru pentru că prea mult 
timp legătura între sacramentul însuși și tema lui centra- 
lă, rațiunea esenţială a credinţei creștine — Împărăţia lui 
Dumnezeu — s-a aflat mascată. Manualele de teologie 
definesc tainele ca : „mijloace ale harului“ dar uită să 
arate că acest har nu este, la urma urmelor, nimic altceva 
decît harul ce ne-a fost făcut — Împărăția — anunţată, 
inaugurată și oferită de Hristos, posibilitatea cunoașterii 
şi trăirii acestei Împărăţii. Manualele uită deci să spună 
că fiecare taină este, prin natura și funcţia ei, o adevărată 
trecere spre această Împărăție, că harul care ne ocroteşte 
este într-adevăr, forța care transformă viața noastră fă- 
cînd din ea deodată participare și pelerinaj al Împărăției. 
Că minunea harului este aceea de a face ca inima noastră 
să iubească totdeauna, să dorească și să nădăjduiască 
împlinirea acestui tezaur împlantat în inima lui. 

Astfel, taina este o trecere, o călătorie, iar doxologia 
iniţială (Binecuvîntarea mare) revelează și anunţă desti- 
nația acestei călătorii: Împărăţia lui Dumnezeu. 

Ectenia mare care urmează binecuviîntării iniţiale 
cuprinde un număr de cereri speciale și anume: „Pentru 
ca să se sfințească apa aceasta cu puterea, cu lucrarea și 
cu venirea Sfintului Duh, Domnului să ne rugăm...“ 

La început, Duhul Sfînt „plutea pe deasupra ape- 
lor“, creînd lumea, transformînd haosul în cosmos. 

Aceeași coborire, putere și acțiune a Sfintului Duh 
recreează lumea căzută, făcînd o lume şi o viață nouă. 

„Pentru ca să se trimită ei harul izbăvirii şi binecu- 
vîntării lordanului...“ 

Curăţită şi regăsindu-și starea originară, apa trebuie 
să devină acum și mai mult: Hristos prin pogorirea Sa în 
apele lordanului și prin botez a făcut din apă o putere de 
mîntuire pentru toţi oamenii, vehiculul harului mîntuirii 
în lume. 

„Pentru ca să vină peste apa aceasta lucrarea cea 
curăţitoare a Treimii celei mai presus de fire...” 

Botezul lui Hristos în lordan a fost prima epifanie a 
Sfintei Treimi în lume, arătarea Tatălui, a Fiului și a Sfin- 
tului Duh. A fi răscumpărat înseamnă deci a primi 
această descoperire, a cunoaște Treimea, a fi în comu- 
niune cu Dumnezeu întreit. 

„Pentru ca să ne luminăm noi cu luminarea cunoștin- 
ţei și a dreptei credinţe prin venirea Sfintului Duh...“ 

Să notăm aici folosirea persoanei l-a plural. Botezul 
nu este o chestiune care priveşte numai pe preot și pe 
cel botezat. Așa cum apa reprezintă întregul cosmic, tot 
aşa Biserica în întregime primește iluminarea Sf. Duh și 
este implicată în acest act al re-creaţiei și răscumpărării. 

„Pentru ca să se arate apa aceasta izgonitoare de 
toată bintuiala vrăjmașilor văzuţi şi a celor nevăzuți...“ 

Prin supunerea lui față de lume și față de materie 
omul a devenit rob al puterilor satanice. 

Eliberarea omului începe deci prin eliberarea de 
materie, adică întoarcerea lui la funcţia originară: aceea 
de a fi o formă a prezenţei lui Dumnezeu, și deci o opre- 
liște în calea forțelor distructive. 

„Pentru ca vrednic să se facă de împărăţia cea ne- 
stricăcioasă acesta se botează...” 

Botezul nu este un act magic care adaugă puteri su- 
pranaturale facultăţilor noastre naturale. El este începă- 
tura vieţii veșnice însăși, care ne unește încă de aici cu 
lumea viitoare, ne face să participăm din viața noastră 
pămîntească la Împărăţia lui Dumnezeu. 

„Pentru acesta care vine acum către Sfinta luminare 
Și pentru miîntuirea lui... 

Lumea, Biserica și acum această persoană (catehu- 
menul) și mîntuirea lui. O mare diferenţă față de ideolo- 
giile omeneşti care, glorificînd și înălțînd pe om, îl sub- 
ordonează efectiv lumii, îl reduc la o umanitate colecti- 
vă, impersonală, abstractă. Dimpotrivă, Evanghelia a 
avut.totdeauna ca obiectiv persoana. Este ca și cum lu- 
mea întreagă a fost creată pentru fiecare ființă, ca și cum 
mîntuirea fiecăruia, în ochii lui Dumnezeu este mai 
prețioasă decit a lumii întregi. 

„Pentru ca să se facă el fiu al luminii şi moștenitor al 
veșnicelor bunătăţi...“ 

„Fiu al luminii“, „moştenitor“ — două definiţii fun- 
damentale ale apartenenţei la Biserică. Oamenii deveni- 
seră sclavi și astfel fii ai întunericului. Hristos face să 
apară o nouă rasă al cărei principiu de existenţă este în- 
suși faptul că a văzut lumina, că a primit-o și a făcut din 
ea viaţa lor, „în El era viaţa și viața era lumina oameni- 
lor“ (loan |, 4). 

Oamenii care nu aveau nici un drept au devenit, prin 
realitatea iubirii divine, moştenitori, deținători ai Împă- 
răției veşnice; ei au dobiîndit dreptul la Împărăţie. 

„Pentru ca să se facă el împreună sădit și părtaș mor- 
ţii și învierii lui Hristos...” 

Apa ca moarte și apa ca înviere: nu în mod natural 
și nu prin magie, ci doar în măsura în care cel care ur- 
mează să fie botezat vrea — prin credinţă, prin nădejde 
Și prin dragoste — să moară cu Hristos și să învieze cu el 
din morți, în măsura în care Moartea şi Învierea lui Hris- 

tos au devenit pentru ei evenimentul decisiv al propriei 
sale vieţi. 

„Pentru ca să-și păzească el haina botezului şi logo- 
direa duhului neîntinată şi fără prihană în ziua cea înfri- 
coșătoare a lui Hristos...“ 

Trebuie ca el să poată rămine credincios botezului 
său, să facă din botez viaţa lui, să-i fie botezul izvor de 
putere și de viaţă, reper, criteriu, inspiraţie, regulă de 
viaţă. 

„Pentru ca să se facă lui apa aceasta baie naşterii de 
a doua, pentru iertarea păcatelor şi îmbrăcăminte în 
nestricăciune...“ 

Tot ceea ce Biserica descoperă în acest botez să fie 
oferit și primit, împlinit şi asimilat de către cei botezat. 


3. Rugăciunea de taină a preotului 


Apoi, preotul spune în taină această rugăciune: 

Îndurate și milostive Dumnezeule, Cel ce cercetezi 
inimile și rărunchii și cele ascunse ale oamenilor singur 
/e Știi, căci nu este lucru ascuns înaintea Ta, ci toate sint 
goale şi descoperite înaintea ochilor Tăi; Care ştii și cele 
ce sint despre mine să nu Te scirbeşti de mine, nici să-ți 
întorci fața Ta de la mine, ci treci greșelile mele în ceasul 
acesta, Cel care treci cu vederea păcatele oamenilor cind 
se pocăiesc. Și-mi spală necurăţia trupului şi întinăciu- 
nea sufletului și pe mine întreg cu totul mă sfințește, cu 
puterea Ta cea nevăzută și cu dreapta cea duhovni- 
cească; ca nu cumva, propovăduind eu altora slobozi- 
rea, și făgăduind-o cu deplină incredințare în iubirea Ta 
de oameni cea negrăită, să nu mă arăt eu însumi netreb- 
nic rob al păcatului; nu, Stăpine, Cel ce singur ești bun şi 
iubitor de oameni, să nu mă întorc umilit şi înfruntat, ci- 
mi trimite mie putere de sus și mă întărește spre slujba 

acestei Taine mari şi cerești. Și fă să ia chip Hristosul Tău 
în acesta ce se va naște din nou prin a mea nevrednicie 
și-l zidește pe dinsul pe temelia apostolilor și a prooroci- 
lor Tă!; și să nu-l surpi, ci sădește-l pe dinsul sădire a 
adevărului în sînta Ta sobornicească și apostolească Bi- 
serică și să nu-l smulgi ca, sporind el în dreapta credinţă, 
să se slăvească și printr-însul preasfint numele Tău, al 
Tatălui și al Fiului și al Sfintului Duh, acum și pururea şi 
în vecii vecilor. 

Această rugăciune este importantă fiindcă ea denun- 
ță şi corijează tendinţa de a înţelege tainele ca pe ceva 
magic, tendinţă curentă printre ortodocși și al cărei peri- 
col spiritual și consecinţe pentru viața Bisericii trec ade.- 
sea neobservate. Dat fiind că, după învăţătura Bisericii, 
validitatea tainelor nu depinde cu nimic de curăţenia sau 
de imperfecţiunile celor ce le săvirșesc, s-a ajunstreptat a 
concepe și a defini tainele exclusiv din punctul de vedere 
al validității, ca și cum nimic altceva n-ar mai conta. Ori, 
Biserica nu face deosebire între validitate și plenitudine, 
perfecțiune. Validitatea este doar condiția împlinirii dar 
tocmai plinirea contează. Botezul unui om ca Stalin a fost, 
fără îndoială, perfect valabil. Dar de ce nu s-a împlinit el în 
viața acestuia? 

Pentru ce nu l-a împiedicat să se adîncească într-o in- 
credibilă oroare? Această întrebare nu este naivă. Dacă 
milioane de persoane, valabil botezate, au părăsit Biseri- 
ca şi continuă să o părăsească, dacă se pare că botezul nu 
a avut asupra lor nici un efect, oare nu am putea fi noi pri- 
mii responsabili, noi, din pricina slăbiciunii, a opacității 
noastre, a minimalismului și a nominalismului nostru, 
din pricina trădării constante a botezului? Nu cumva toc- 
mai din pricina nivelului incredibil de scăzut al vieţii noas- 
tre bisericești, redusă la un mic număr de obligații şi care 
a încetat să mai traducă şi să comunice puterea reînnoirii 
interioare şi a sfințeniei? Toate acestea se aplică, evident, 

în primul rînd la cler, la preotul care săvirșeşte Sfintele 
Taine ale Bisericii. Dacă el însuși nu este chipul lui Hris- 
tos „în cuvint, în purtare, în dragoste, în credinţă, în cu- 
răție” (| Tim. 4, 12) unde va putea omul să-L vadă pe 
Hristos şi cum va ști să-L urmeze? 

A reduce Sf. Taine doar la principiul validității în- 
seamnă deci a caricaturiza învăţătura lui Hristos. Fiindcă 
E| a venit în lume nu pentru ca noi să putem proceda la 
niște taine valabile: Hristos ne-a dat niște taine valabile 
cu scopul ca noi să putem deveni cu adevărat fiii luminii 
și martori ai Împărăției sale. 

Rugăciunea ce se spune de preot în taină ne amin- 
tește tocmai această înfricoşătoare responsabilitate, de- 
pendenţța noastră totală a unora față de ceilalți, pentru 
creşterea noastră spirituală, pentru desăvirșirea noa- 
stră. Această rugăciune ne descoperă că botezul nu este 
un scop în sine, ci începutul unui proces în care întreaga 
obşte, și mai ales păstorul, urmează să joace un rol deci- 
siv. Este procesul care „imprima chipul lui Hristos“ în 
cel nou botezat și-l zidește pe temelia Apostolilor şi al 
Profeţilor, pe învăţăturile lor, un proces care constă în a-l 
ajuta să crească în credinţă. La origini, am văzut, nu nu- 
mai catehumernul, ci întrega Biserică se pregătea de bo- 
tez. Căci ea știa că acceptînd în sînul ei un nou membru, 
ea primea responsabilitatea mîntuirii lui veşnice. Cu pri- 
vire la această responsabilitate ne și rugăm, în taină, la 
începutul slujbei Sfintului Botez. 


4. „Şi fă ca apa aceasta...“ 


Acum totul este gata. Preotul stînd înaintea apei ca 
și cum ar privi întrega lume creată la începuturi — așa 
cum va fi făcut și primul om deschizindu-și ochii peste 
slava lui Dumnezeu şi contempliînd tot ceea ce a făcutE| 

pentru răscumpărarea și mîntuirea noastra — pruuia- 
mă: „Mare eşti Doamne și minunate sînt lucrurile Tale și 
nici un cuvînt nu este de-ajuns spre lauda minunilor 
Tale!” 

Rugăciunea binecuviîntării şi sfințirii apei, ar putea fi 
numită rugăciune euharistică$. Este un act de laudă so- 
lemnă și de mulțumire, un act de adorațţie prin care 
omul, în numele lumii întregi, răspunde lui Dumnezeu. 
Această euharistie și această adoraţie care ne readuce la 
începuturi, ne face cu adevărat martori ai creaţiei. Fiind- 
că actul mulțumirii este realmente actul primar și esen- 
țial al omului, actul prin care el se împlinește ca om. Cel 
care mulțumește nu mai este un sclav, nu mai există fri- 
că, angoasă ori invidie în actul adoraţiei. Dind mulțumi- 
re lui Dumnezeu, omul redevine liber, liber în relaţia lui 
cu Dumnezeu, liber în raport cu lumea. 

Mare eşti, Doamne, şi minunate sînt lucrurile Tale şi 
nici un cuvînt nu este de ajuns spre lauda minunilor Tale. 

Că Tu de bunăvoie toate aducindu-le dintru neființă 
întru ființă, cu puterea Ta ţii făptura și cu purtarea Ta de 
grijă chiverniseşti lumea. Tu din patru stihii ai așezat 
făptura, cu patru vremi ai încununat curgerea anului. De 
Tine se cutremură toate puterile îngerești. Pe Tine Te 
laudă soarele. Pe Tine Te slăveşte luna. Ție se pleacă 
stelele. Pe Tine Te ascultă lumina. De Tine se îngrozesc 
adincurile. Ție slujesc izvoarele. Tu ai întins cerul ca un 
cort. Tu ai întărit pămîntul peste ape. Tu ai îngrădit ma- 
rea cu nisip. Tu spre răsuflare ai revărsat aerul. Puterile 
îngereşti Ție slujesc şi cetele arhanghelilor Ție se închi- 
nă; heruvimii cei cu ochi mulţi și serafimii cei cu cite 
șase aripi, împrejur stînd şi zburind, de frica slavei Tale 
celei necuprinse se acoperă. 

Este rugăciunea punerii înainte sau Introducerea, 
analogă celei care inaugurează totdeauna rugăciunea 
euharistică asupra pfinii și vinului. Introducere sau Pre- 

fatio, înseamnă literalmente fundaţie, început, ceva de 
care depinde tot restul, ceea ce face posibil tot ceea ce 
urmează. Într-adevăr, această acțiune de mulțumire ne 
poartă în Paradis, căci ea restabilește în noi principiul și 
esenţa ființării noastre, a vieţii și a cunoașterii noastre. 
Și preotul urmează: 

Că Tu, Dumnezeu fiind, necuprins de gina şi de cuvint, 
și fără de început, ai venit pe pămînt chipul nostru luînd, 
întru asemănare omenească făcindu- Te; că n-ai răbdalt, 
Stăpîne, pentru îndurările milei Tale, să vezi neamul ome- 
nesc chinuit de diavolul, ci ai venit şi ne-ai mintuit pe noi. 
Mărturisim harul Tău, vestim mila Ta, nu tăinuim facerea 
Ta de bine. Toată firea omenească ai izbăvit-o; pintecele 
Fecioarei l-ai sfințit cu nașterea Ta. Toată făptura Te laudă 
pe Tine, Cel ce Te-ai arătat,că Tu, Dumnezeul nostru, pe 
pămiînt Te-ai arătat şi cu oamenii ai petrecut, Tu, trimițind 
din cer Duhul Tău cel Sfint, ai sfințit curgerile lordanului și 
capetele balaurilor care se încuibaseră acolo le-ai zdrobit. 

De la introducere (prefaţă) trecem la anamneză, rea- 
mintire, recapitularea evenimentelor saivatoare, prin 
care Dumnezeu a restabilit natura umană, a mintuit lu- 
mea și a descoperit Împărăţia sa. Omul a lepădat viața 
care-i fusese dată de Dumnezeu și, prin păcatul său, a 
așezat întreaga creaţie sub stăpînirea diavolului, în dis- 
trugere și moarte. Întunericul a învăluit lumina. Dar 
Dumnezeu nu a uitat pe om. În persoana lui Hristos El În- 
suşi a venit să ne miîntuiască, să ne restabilească, să ne 
recreeze. Acest eveniment, printre toate celelalte eveni- 
mente, Întruparea lui Dumnezeu, constituie memoria 
omului pentru totdeauna; și tocmai această memorie, 
adică să cunoşti și să primeşti pe Hristos, credinţa în El, 
comuniunea cu El, aceasta însemnă miîntuire. Sîntem 
mîntuiți dacă mărturisim harul Său, dacă vestim mila 
Sa, dacă nu tăinuim îndurările Sale, făcînd adică aşa fel 
încît toată viața noastră să fie un răspuns dat lui Hristos. 

In răspunsul omului, întreaga creaţie slăvește iarăși pe 
Dumnezeu, se face loc al arătării Sale, al epifaniei Sale. 
Apele creației, poluate prin păcat, devenite simbol al 
morţii, sînt acum arătate ca fiind ape aie lordanului, ca 
un început de creaţie nouă și de mîntuire. Duhul Sfint, 
dătător de viaţă, care la început „se purta pe deasupra 
apelor“ coboară iarăși în ele; și apele — și prin acestea 
lumea întreagă — devin ceea ce trebuiau să fie la 
creaţie: viaţa omului în comuniune cu Dumnezeu. Vre- 
mea miîntuirii începe, noi sîntem martori şi părtași ai 
acestui nou început și pentru aceasta îi mulțumim lui 
Dumnezeu. 

Tocmai pentru aceasta există Biserica, esenţa ei 
fiind aceea de a manifesta şi de a împlini acest început 
mereu și pretutindeni, de a re-crea— în Hristos şi în Sfin- 
tul Duh — omul, recreînd în Hristos și în Duhul Sfint — 
lumea care îi este încredinţată: 

Tu însuţi dar, iubitorule de oameni Împărate, vino și 
acum cu pogorirea Sfîntului Tău Duh și sfințește apa 
aceasta. 

Și-i dă ei harul izbăvirii, binecuvintarea lordanului. 
Fă-o pe ea izvor de nestricăciune, har de sfințenie, dezle- 
gare de păcate, vindecare de boli, diavolilor pieire, de 
puterile cele potrivnice neatinsă, plină de putere înge- 
rească. Să fugă de la ea pizmașii zidirii Tale, că am che- 
mat, Doamne, numele Tău cel minunat, slăvit și înfri- 
coșător pentru cei potrivnici. 

După anamneză vine deci epicleza, invocarea Sfin- 
tului DUH care numai El umple de putere şi realitate 
ceea ce noi cerem şi nădăjduim, care împlinește credin- 
ţa noastră, dă conţinut simbolului, dă har peste har, face 
din apă tot ceea ce El Însuși arată că există”. Preotul face 
de trei ori semnul crucii asupra apei și suflind peste ea, 
zice, de fiecare dată: „Să se zdrobească sub semnul chi- 
pului Crucii Tale toate puterile cele potrivnice“. 

Noi ştim deja că miîntuirea şi re-creația începe 
printr-un act de eliberare, adică printr-un exorcism... La 
început, neofitul a fost exorcizat. Acum noi exorcizăm 
apa, simbol al dependenţei față de lume și al supunerii 
sale puterilor celor potrivnice: 

Să se depărteze de la noi toate nălucirile cele din 
văzduh şi nearătate, și să nu se ascundă în apa aceasta 
duhul cel întunecat, rugămu-ne ție, Doamne, nici să se 
pogoare la acesta ce se botează duh viclean, care aduce 
întunecare gîndurilor şi tulburare cugetului. 

Nu, aceste cuvinte nu sînt amintirea vreunui mit ar- 
haic și depășit. Din punct de vedere creștin, materia nu 
este niciodată neutră. Dacă ea nu este raportată la Dum- 
nezeu, adică socotită şi folosită ca un mijloc de comuni- 
care cu El, de trăire în El, ea devine vehicol și „locus“ al 
puterilor demonice. Nu este întimplător faptul că refuzul 
lui Dumnezeu și al religiei în epoca noastră s-a cristalizat 
sub termenul de materialism, acest materialism despre 
care unii afirmă că ar fi adevărul ultim și în numele că- 
ruia s-a dezlănţuit un război împotriva lui Dumnezeu 
fără precedent și care, face ravagii în teritorii din ce în ce 
mai întinse în lumea pretins civilizată. Dar iarăşi nu este 
întîmplător că unele pseudo-religii şi pseudo-spirituali- 
tăți constau în a respinge materia și, plecînd de aici, lu- 
mea însăşi, identifică adesea materia cu răul și biasfemia- 
ză astfel creaţia lui Dumnezeu. Numai Biblia şi credința 
creștină revelează și cunoaște materia ca fiind, pe deo 
parte, esențialmente bună, pe de aită parte, vehiculul că- 
derii, al aservirii omului față de moarte și separindu-l de 
Dumnezeu. Numai în Hristos şi datorită puterii Lui mate- 
ria poate fi eliberată și poate să redevină simbolul slavei 
și al prezenţei lui Dumnezeu, taina acțiunii Sale, a comu- 
niunii Lui cu omul. 

În sfîrșit, vine momentul sfințirii: 

Ci Tu, Stăpiîne a toate, arată apa aceasta, apă de 

izbăvire, apă de sfințire, curățire trupului şi sufletului, 
dezlegare legăturilor, iertare păcatelor, luminare sufle- 
tului, baie de-a doua naştere, înnoire duhului, har de în- 
fiere, îmbrăcăminte de nestricăciune, izvor de viaţă. Că 
Tu, Doamne, al zis: spălaţi-vă şi vă curătiţi, scoateţi vi- 
cleșugurile din sufletele voastre. Tu ne-ai dăruit nouă de 
sus a doua naștere prin apă și prin Duh. 

„Fă ca apa aceasta ...“ Sfinţirea, că este vorba de 
apă sau, în Sfînta Liturghie, de piine şi vin „și fă pîinea 
aceasta. Trupul prea sfînt...“, nu este niciodată un mira- 
col văzut fizic, o schimbare ce ar putea fi constatată și 
probată prin simţurile noastre. S-ar putea spune că în 
această lume, adică în normele și legile noastre „obiecti- 
ve“, nimic nu se petrece în apă, în „piinea și vinul...“,că 
nici un test de laborator nu va depista în aceasta vreo 
schimbare sau vreo mutație, ba chiar Biserica a socotit 
totdeauna blasfemie și păcat dorinţa de a vedea o ase- 
menea schimbare, de a cerceta dacă s-a întîmplat ceva 
într-adevăr. Hristos a venit nu pentru a înlocui materia 
naturală cu una supranaturală și sfinţită, ci pentru a o 
restabili şi împlini ca mijloc de comuniune cu Dumne- 
zeu. Apa binecuviîntată la botez, pîinea și vinul în Euha- 
ristie, iau locul ansamblului creaţiei, reprezentind în- 
treaga creație, dar aşa cum va fi ea la sfîrșit, cînd ea seva 
săviîrși în Dumnezeu, cînd El va fi totul în toate. 

Tocmai acest final ne este revelat, anunțat, deja fă- 
cut prezent în cadrul tainei şi, în acest sens, fiecare taină 
ne face să trecem în Împărăţia lui Dumnezeu. Biserica în- 
săși este taină a acestei treceri şi cu fiecare taină ne duce 
în Împărăţia lui Dumnezeu; apa botezului este sfîntă, 
adică devine prezenţa lui Hristos însuși și a Sf. Duh, pii- 
nea şi vinul euharistic sînt autentice, adică reaimente, de 
o realitate care depășeşte toate realităţile „obiective“ 
ale acestei lumi, Trupul și Siîngele lui Hristos, Parusia, 
prezenţa Lui printre noi. Sfinţirea este totdeauna mani- 

festarea, Epifania acestui Eshaton (sfirșit) a acestei Rea- 
lități ulterioare, prin care lumea a fost creată, care a fost 
desăvîrșită prin Hristos în Întruparea Lui, Moartea, Învie- 
rea şi Înălţarea Lui, şi pe care Sfîntul Duh o descoperă 
azi, în Biserică și care (realitate) va fi săvîrşită în Împă- 
răția ceva să vină. 

Dar tocmai în virtutea faptului că sfinţirea reprezintă 
scopul final! al tuturor lucrurilor, ea nu este un scop în sine. 
Pîinea și vinul sînt revelate ca fiind cu adevărat Trupul și 
Sîngele lui Hristos, cu scopul de a realiza o veritabilă co- 
muniune cu Dumnezeu. În Biserica Ortodoxă nu există o 
adoraţie a Sfintelor Daruri în ele înșile și pentru ele înșile; 
Euharistia se desăvirşește în (comuniunea) împărtășirea 
și transformarea omului și aceasta este obiectivul lor. Apa 
este sfințită cu scopul de a se opera prin ea iertarea păca- 
telor, răscumpărarea, mîntuirea, cu scopul de a fi ceea ce 
întreaga materie a fost destinată a fi: un mijloc în vederea 
unui scop, care este îndumnezeirea omului — cunoaște- 
rea lui Dumnezeu și comuniunea cu El. 

Arată- Te, Doamne, în apa aceasta și dă acestuia ce 
se botează să se schimbe prin ea, să lepede pe omul cel 
vechi, stricat de poftele înşelăciunii și să se îmbrace în 
cel nou, ce este înnoit după chipul Ziditorului său, ca, 
fiind împreună-sădit cu asemănarea morţii Tale prin Bo- 
tez, să se facă părtaș învierii Tale și păzind darul Sfintu- 
lui Tău Duh și sporind așezămintul harului, să ia plata 
chemării celei de sus și să se numere cu cei întii-născuţi 
înscriși în cer, intru Tine, Dumnezeul și Domnul nostru 
lisus Hristos. Că Ție se cuvine slava, puterea, cinstea şi 
închinăciunea, împreună cu Cel fără de început al Tău 
Părinte și cu Preasfintul și bunul și de viață făcătorul Tău 
Duh, acum și pururea şi în vecii vecilor. 

Aceasta este deci semnificația binecuvîntării baptis- 
male a apei. Înseamnă re-creația materiei, și astfel a lu- 
mii, în Hristos. Este dăruirea acestei lumi făcută omului. 

Este dăruirea lumii ca împărtășirea cu Dumnezeu, ca 
viață, ca mintuire şi îndumnezeire. 


5. Untdelemnul bucuriei 


„Pace tuturor!“ zice preotul, și „Capetele voastre 
Domnului să le plecați“. Şi suflă de trei ori peste vasul cu 
untdelemn pe care diaconul îl ţine în miini și face peste el 
semnul crucii de trei ori. 

După ce a fost binecuviîntată, apa este stropită cu untde- 
lemn binecuvîntat. Ca și apa, untul de lemn a constituit tot- 
deauna un simbol religios esenţial”, valoarea lui simbolică 
fiind, ca şi cea a apei, strîns legată de utilitatea lui practică. 

În vremurile vechi, untdelemnul servea în special ca 
medicament. Samariteanul milostiv din Evanghelie varsă 
untdelemn și vin peste rînile omului aflat zăcind pe margi- 
nea drumului. Untdelemnul era, de asemenea, o sursă na- 
turală de lumină și deci de bucurie. Încă și azi, partea cea 
mai solemnă şi plină de bucurie din ajunul marilor sărbă- 
tori se cheamă Polieleu, termenul referindu-se, desigur, la 
cuvintul grec 6leos, milă, cuvînt repetat de mai multe ori în 
Psalmul 135 (136); el mai înseamnă și iluminarea bisericii, 
graţie „belşugului de untdelemn“ (elaion). 

În sfîrșit, acest untdelemn, care semnifica însănătoși- 
rea, lumina şi bucuria, era, de asemenea, simbolul împă- 
cării și al păcii: este ramura de măslin pe care porumbelul 
a adus-o lui Noe după potop, pentru a anunţa că Dumne- 
zeu iertase pe om şi se împăca cu el. Acest simbolism natu- 
ral al untdelemnului a determinat de la început utilizarea 
lui în viaţa liturgică a Bisericii. 

Prin ungerea cu untdelemn a apei şi a trupului catehu- 
menului care are loc înaintea botezului, untdelemnul este 
mai întîi simbol al vieţii, nu în sensul primar al existenţei, 
ci în sensul plinătăţii, al bucuriei, şi al participării la această 
tainică și inefabilă esenţă a vieții pe care noi o resimţim din 

timp în timp, în momente de fericire și înălţare. Despre 
această viață vorbește Biblia cînd o numeşte dar al Sfin- 
tului Duh, „dătătorul de viață“; viaţa ca „lumină a omu- 
lui“, viața ca densitate ultimă a existenţei, pe scurt, viaţa 
ca participare la viaţa divină însăși. 

Și aici, ordinea este aceeași. Mai întîi exorcizarea unt- 
delemnului, eliberarea lui, întoarcerea la funcţia lui reală 
aşa cum a fost înfățișată în simbolismul său; acesta este 
sensul acţiunii preotului care suflă şi face semnul Sf. Cruci 
de trei ori peste vasul cu untdelemn. Apoi, anamneza-re- 
memorarea semnificației untdelemnului în istoria mîntui- 
rii, şi acţiunea de mulţumire. Îi mulțumim lui Dumnezeu 
pentru acest untdelemn, cu care noi facem iarăşi ceea ce 
făcuse Dumnezeu: un dar de vindecare, un dar de pace, un 
dar al puterii spirituale și al vieții. 

Stăpine Doamne, Dumnezeul părinților noștri, Care 
celor ce erau cu Noe în corabie le-ai trimis porumbelul, 
avînd în gură ramură de măslin, semnul împăcării şi al 
miîntuirii din potop, și ai închipuit prin acelea taina harului; 
Și ai dat rodul măslinului spre plinirea Sfintelor Tale Tai- 
ne; Care prin el ai umplut de Duh Sfint pe cei ce erau în 
Lege, iar pe cei ce sint în Har îi faci desăvirșiţi, Însuţi bine- 
cuvintează și acest untdelemn cu puterea, cu lucrarea și cu 
pogorirea Sfintului Tău Duh, ca să se facă acesta: ungere 
de nestricăciune, armă dreptăţii, înnoire sufletului și tru- 
pului, izgonire a toată lucrarea diavolească, spre înlătura- 
rea tuturor răutăților pentru cei ce se ung cu credință sau 
Vor și gusta din el, spre slava Ta și a Unuia-Născut Fiului 
Tău și a Preasfiîntului şi bunului de viață făcătorului Tău 
Duh, acum şi pururea și în vecii vecilor. 

Urmează ungerea propriu-zis: „Preotul, cîntînd Ali- 
luta întreit, cu poporul, face de trei ori semnul crucii cu unt- 
delemnul pe care-l varsă în apă“. 

Încă o dată, creaţia este realizată, totală și perfectă. 
Vine apoi momentul cînd toate acestea explodează în bu- 

curie și mulțumire, mărturisind slava lui Dumnezeu și 
traducînd prezenţa și puterea Lui. Această plinătate nu 
poate fi analizată nici definită; ea nu poate fi decit obiec- 
tul recunoştinţei noastre și este proclamată prin acest 
strigăt de bucurie care este Aliluia! Noua creație este 
acum prezentă, în aceste (ape) izvoare baptismale, pre- 
gătite pentru om ca dar de viaţă nouă, de lumină și pute- 
re. „Binecuvintat este Dumnezeu, zice preotul, care lu- 
minează și sfințește pe tot omul, care vine în lume, acum 
și pururea și în vecii vecilor“. La această minunată afir- 
maţie, poporul răspunde printr-o confirmare solemnă: 
Amin! 

Apoi este adus cel ce vrea să se boteze, iar preotul ia 
din untdelemnul sfinţit cu două degete și-i face chipul 
crucii pe frunte, pe piept și pe spate, zicînd de fiecare 
dată: „Se unge robul lui Dumnezeu (N) cu untdelemnul 
bucuriei în numele Tatălui și al Sfintului Duh, Amin.“ La 
piept spune: „pentru tămăduirea sufletului.“ Pe spate: 
„Și a trupului.“ La urechi: „spre ascultarea credinței.“ La 
miîini: „mîinile Tale, Doamne, m-au făcut și m-au zidit.“ 
La picioare: „ca să umble în calea poruncilor Tale.“ 

Aceasta înseamnă re-crearea omului! „a trupului 
său, a mădularelor, a simţurilor.” Prin cădere omul a în- 
tunecat în el imaginea și slava nespusă a lui Dumnezeu. 
E| a pierdut frumusețea spirituală; el a întunecat chipul. 
Trebuie deci refăcut și restabilit. Botezul nu privește nu- 
mai sufletul, ci omul în întregime. Botezul este în primul 
rind reconstituirea omului în integritatea lui, realcătui- 
rea sufletului și a trupului. Untdelemnul bucuriei: ace- 
lași untdelemn pentru ungerea apei și a trupului omului, 
pentru împăcarea cu Dumnezeu și în Dumnezeu —cu lu- 
mea. Același Duh: aceeași viaţă, anularea falselor împă- 
rțiri și pseudo-spiritualități; întoarcerea la misterul veș- 
nic al creaţiei, „Dumnezeu a văzut că toate erau bune 
foarte“ (Geneză |, 31). 

6. Forma și esența 


Ajunși în inima slujbei Sf. Botez — scufundarea, adică 
botezul propriu-zis — trebuie să facem o paranteză cu sco- 
pul de a răspunde la o întrebare de care depinde întreaga 
înțelegere a acestei Sfinte Taine şi înțelegerea, de aseme- 
nea, a locului pe care-l ocupă în întreaga viaţă a Bisericii. 

Problema este următoarea: deși botezul a fost primit 
și practicat totdeauna și pretutindeni ca fundament evi- 
dent al nașterii creștine, acest act fundamental a început 
destul de curînd să constituie obiectul explicaţiilor şi in- 
terpretărilor diferite şi divergente. Părea că teologii aveau 
greutăți în a apăra coeziunea diferitelor aspecte ale aces- 
tui act, cuvintele și categoriile umane parcă nu erau sufi- 
ciente pentru a răspunde la totalitatea acestei taine. O oa- 
recare antinomie a apărut între botezul însuși — slujba 
lui, textele, ritualul, simbolurile — și diversele explicaţii și 
definiţii teologice pe de altă parte; între act și explicația 
lui, între taină şi înțelegerea ei. Exact aici intervine o cons- 
tatare alarmantă căci dacă, după cum socotim noi, toată 
viața noastră de creștini depinde de botez, aceasta ne 
este dată prin botez și trebuie să fie în mod constant ra- 
portată la el; buna înțelegere a acestei taine nu este pur şi 
simplu pentru noi o necesitate intelectuală, ci necesitate 
absolută, existenţială. 

Aspectul cel mai izbitor al acestei antinomii este faptul 
că teologia modernă este incapabilă să explice raportul 
dintre botez și Moartea-Invierea lui Hristos, raport care 
este, totuși, afirmat foarte clar atit în slujba baptismală cît 
și în Tradiţie. Nu numai că acest raport este pus în acestea 
ca principiu, ci este prezentat ca rațiunea de a fi a acestei 
taine. Fiind botezați „noi am fost uniţi total, asimilați morții 
Și învierii lui Hristos... prin botez, în moartea Lui, noi am 
fost deci îngropaţi împreună cu El, pentru ca să fim uniţi și 
la Învierea Lui” (Rom. 6, 4-5). De aici şi accentul pus, în tra- 

diția liturgică asupra legăturii organice între botez şi 
Paște, de unde şi caracterul pascal al botezului și conți- 
nutul baptismal al Paștelui în Biserica veche. 

Ori, această afirmaţie clară și-a pierdut caracterul cen- 
tral începînd cu momentul în care teologia a început să fie 
concepută și dezvoltată ca explicaţie și interpretare rațio- 
nală a credinţei creștine. S-a continuat, desigur, menţiona- 
rea prin cuvinte a simbolismului baptismal al morții şi în- 
vierii, dar s-a căutat semnificaţia reală a tainei în altă direc- 
ţie. În aproape toate manualele noastre de teologie siste- 
matică, cele două argumente esențiale care explică bote- 
zul sînt: păcatul original și harul. Se spune că botezul spală 
și eliberează omul de păcatul originar și că îi dă harul nece- 
sar vieţii sale creştine. Ca toate celelalte taine, botezul este 
definit ca un instrument al harului, ca o manifestare văzută 
a harului nevăzut. Desigur, botezul este o condiţie absolut 
necesară mintuirii noastre; dar în toate aceste definiţii și 
explicaţii, nu este prezentat ca fiind în mod real — în esenţa 
lui și nu în simbolismul exterior — moarte și înviere!". 

lată deci întrebarea la care noi trebuie să încercăm a 
răspunde: Ce implică tradiţia cînd ea afirmă în principiu 
că prin botez omul este unit, asimilat morții și învierii lui 
Hristos, și pentru ce, în teologia modernă, această afir- 
maţie și-a pierdut caracterul său central? Această întreba- 
re, la rîndul ei, antrenează și presupune o alta, mai vastă: 
aceea a raportului care există în taină între forma şi esen- 
ţa ei, între ceea ce săvirșește — ritualul liturgic — și ceea 
ce, conform Bisericii, se produce, se împlineşte prin inter- 
mediul acestei taine. 

Este într-adevăr, o întrebare crucială, căci atunci cînd 
răspunde la ea, teologia post-patristică care impregnează 
totdeauna manualele și catehismele noastre, a împrumu- 
tat o cale care a îndepărtat-o de viziunea și experiența Bi- 
sericii vechi, şi a alterat profund, dacă nu cumva ireme- 
diabil, înțelesul tainelor şi locul lor în viața Bisericii. 

Modul cel mai simplu de a expune înţelegerea veche a 
tainelor este acela de a spune că Biserica nu vedea în aces- 
tea nici o separație dihotomică între formă și esenţă și nu 
cunoștea deci această problemă care trebuia să devină, 
mai tîrziu, problema teologiei sacramentale. 

În Biserica veche, expresiile „după chipul” şi „asimilat 
lor“ se raportau evident la forma botezului, adică la scu- 
fundarea catehumenului în apă și ieşirea lui din ea. Ori, 
această formă deși văzută, comunică și realizează esenţa, 
este cu adevărat epifania (arătarea) esenței în așa fel încît 
cuvintul „asimilare“, fiind o descriere a formei, este, în 
acelaşi timp, revelarea unei esențe. Botezul, fiind asimilat 
„Morţii și învierii“ este deci într-adevăr moarte şi înviere. 
Sf. Biserică veche, înainte de a explica — presupunînd că 
ea ar fi căutat să facă aceasta vreodată — motivul, modul 
şi substanţa însăși a acestei morţi — învieri baptismale, 
știa precis că pentru a urma lui Hristos, trebuie să mori și 
să înviezi cu El și în El; viața creştină începe efectiv printr- 
un eveniment în care, ca în orice eveniment concret, dis- 
tincţia între formă şi esenţă nu este decît o abstracţie fără 
obiect. 

În botez — pentru că este vorba de un eveniment — 
ceea ce se face și se întimplă, manifestarea exterioară şi 
semnificaţia profundă, coincid, una trebuind să fie exact 
cealaltă, să o reveleze şi s-o împlinească. Botezul este efec- 
tiv ceea ce el reprezintă, pentru că ceea ce reprezintă el — 
moartea și învierea — este adevărat. Nu este doar repre- 
zentarea unei idei; ci însuși conținutul și realitatea credin- 
ței creștine. A crede în Hristos înseamnă „a fi mort şi a avea 
viaţa ascunsă cu Hristos în Dumnezeu“ (Col. 3, 3). Aceasta 
este experienţa esenţială a Bisericii vechi, experiență ma- 
nifestată desăvirșit și direct pe care Biserica, la început, 
nici măcar nu avea nevoie să o „explice“, ci dimpotrivă, în 
această experienţă se cuprindeau toate explicațiile și izvo- 
rul întregii teologii. 

Se poate spune, fără exagerare, că un nou capitol s-a 
deschis în istoria Bisericii atunci cînd teologia a rupt unita- 
tea acestei percepții şi a acestei experienţe iniţiale a taine- 
lor și a rupt-o exact în clipa în carea pusca o condiţie preli- 
minară a oricărei „înţelegeri“ a tainelor distincţia între for- 
mă și esenţă, atunci cînd, altfel spus, ea a decis că esenţa 
unei taine putea și chiar trebuia să fie cunoscută, determi- 
nată şi definită prin opoziție cu forma ei. În acest scurt 
eseu, nu putem analiza factorii istorici și spirituali care au 
antrenat această schimbare decisivă, acest păcat originar 
__—cel puţin așa apare el în ochii noștri — al întregii teologii 
moderne, postpatristice şi occidentalizată. 

Ceea ce ne interesează aici este faptul că această 
schimbare s-a revărsat progresiv asupra unei înțelegeri 
complet diferite a tainelor în general și a botezului în 
special. 

Această nouă viziune a păstrat, desigur, importanţa ei 
crucială referitor la forma tainelor, dar aceasta din motive 
foarte diferite de cele ale Bisericii vechi. În tradiția veche, 
forma este importantă în virtutea naturii ei și a funcției sale 
epifanice, pentru că ea revelează esența, pentru că, într- 
adevăr, ea este esenţa. Și ca epifanie a esenței, forma este 
mijlocul de a o cunoaște și de a o explica. În noua viziune, 
dimpotrivă, forma nu mai este o epifanie (arătare), ci doar 
o manifestare exterioară și deci garanția că o esenţă parti- 
culară a fost oferită şi transmisă. Cît privește această esen- 
ță în sine, ea poate și trebuie cunoscută și definită indepen- 
dent de formă și chiar înaintea ei, căci altfel, nu s-ar ști ce 
este manifestat și garantat prin intermediul formei. Pentru 
a prelua termenul cheie al acestei noi teologii a tainelor, 
forma este ceea ce face o taină validă și nu o revelație a 
ceea ce devine valid în taină. 

Este, într-adevăr, foarte semnificativ că aproape toate 
controversele privind forma botezului — scufundare sau 
stropire, diversele formule baptismale etc. — s-au purtat 

aproape exclusiv asupra chestiunii validității și nu asupra 
semnificației sau esenţei!?. Chiar și acei care, de exemplu, 
apără — și pe bună dreptate — scufundarea ca pe o verita- 
bilă formă a botezului și denunţă stropirea ca pe o erezie, o 
face din motive pur practice: stropirea este o deviere de la 
practica Bisericii vechi, care este considerată ca autorita- 
tea ultimă și ca normă a validității; ori, poziţia celor care 
sînt în favoarea stropirii, pleacă și ea de la un motiv ana- 
log: Biserica veche, spun ei, deși practica în mod evident 
scufundarea, cunoștea, de asemenea, și stropirea — în caz 
de urgenţă, pentru botezul bolnavilor spre exemplu — și în 
felul acesta rezultă că scufundarea nu poate fi considerată 
ca o condiţie unică a validității. Problema esenței sau a 
semnificației nu este pusă aici, pentru că ambele tabere 
sînt, în fapt, de acord în a afirma că aceasta nu depinde de 
formă. Oricum ar fi, astfel de dispute asupra validității pun 
în lumină prejudiciul profund cauzat prin această nouă 
abordare globală a tainelor. 

Adevărata tragedie eşte că aplicînd această dihotomie 
formă-esenţă Sfintelor Taine, și reducînd noţiunea de for- 
mă la aceea de validitate, această nouă teologie a tainelor 
a modificat şi sărăcit foarte mult noţiunea de esenţă în 
sine. S-ar părea că nu există nimic nou în definirea acestei 
esențe ca har (graţie), termen foarte tradițional! și frecvent 
în Scriptură și pe care Biserica veche l-a folosit ea însăși 
foarte des pentru a explica tainele. Dar, în realitate, acest 
termen a dobindit noi conotaţii și un fei de autosuficiență 
pe care nu o avea înainte, și le-a dobiîndit tocmai din faptul 
că identificarea esenței cu harul s-a făcut ca opoziţie la for- 
mă. În Biserica veche, harul însemna, întîi de toate și foarte 
exact, victoria asupra tuturor împărțirilor — forma și esen- 
ţa, spirit și materie, manifestare și realitate — victorie care 
se exprimă în taine şi în toată viața Bisericii și care, în defi- 
nitiv, este biruinţa lui Hristos însuși, în care și prin care for- 
mele acestei lumi pot fi cu adevărat, pot comunica într- 

adevăr, pot cu adevărat să împlinească ceea ce ele repre- 
zintă: epifania în această lume, a Împărăției lui Dumnezeu 
și a vieţii celei noi. Astfel harul botezului era acel eveni- 
ment care însemna: moartea unei fiinţe și revenirea la 
viață prin asimilare la Moartea și Învierea lui Hristos; 
aceasta nu era rezultatul a ceva care aparținea acestui eve- 
niment, ci era o posibilitate unică și totală de a muri cu ade- 
vărat împreună cu Hristos şi de a învia cu El pentru a putea 
intra în viaţa cea nouă. Harul era în întregime acela al asi- 
milării descoperită și probată ca realitate, moartea baptis- 
mală mărturisind încă odată distrugerea morții prin Hris- 
tos, devenind darul vieţii celei noi care a răsărit din mor- 
mînt. Toate acestea, erau harul și pentru că toate acestea 
erau harul, Biserica veche — proclamîndu-le insistent și le- 
gîndu-și întreaga ei viață de acest fapt — nu a simţit nicio- 
dată nevoia de a explica harul în sine ca pe ceva care 
există, care poate fi cunoscut, definit și măsurat în afara 
acestei epifanii, tocmai pentru că sensul și scopul unic al 
harului este acela de a depăși, de a reparatoate împărțirile, 
toate sfiîșierile, de a uni astfel în mod autentic umanul și di- 
vinul într-o viață nouă. 

Puțin cîte puţin, totodată, această percepţie a harului a 
început să se schimbe. Atunci cînd distincţia între formă și 
esență — între taină ca instrument al harului și harul însuşi 
— a ajuns să fie acceptată ca naturală și evidentă, esenţa a 
încetat să mai fie înţeleasă ca însăși împlinirea şi concreti- 
zarea instrumentului, vizibilitatea nevăzutului. Ea a fost 
atunci interpretată, definită și analizată ca o esenţă în sine, 
ca ceva dat și primit prin mijlocirea a tot felul de instru- 
mente ale harului, foarte diferite unele de altele!?. 

Occidentul creștin, unde a apărut această viziune și 
a fost elaborată, a impus acest lucru pînă la conciuzia lui 
logică: se știe că harul a sfîrșit prin a fi definit ca o sub- 
stanţă creată, deci distinctă în mod egai și de Dumnezeu 
și de lume, dar destinată a asigura raporturi metodice 

între acestea. 

Cît despre Orientul ortodox, denunțînd doctrina ha- 
rului creat ca o erezie occidentală și conservîndu-și în 
mod teoretic ortodoxia doctrinală, a adoptat pentru pro- 
pria-i teologie sacramentală, profund occidentalizată, 
un mod de a vedea care este, cu toate scopurile folosi- 
toare, exact același. 

În această doctrină sacramentală un har abstract a în- 
locuit evenimentul concret ca element central al explicaţii- 
lor teologice ale tainelor, lăsînd formei acestora funcţia, la 
fel de abstractă şi ea, de a asigura validitatea tainelor. 

Acum este ușor de înțeles pentru ce această nouă teo- 
logie sistematică a abandonat practic explicaţia botezului 
sub aspectul morții şi învierii, fapt care era absolut evident 
în tradiţia veche. În definitiv, în această nouă concepţie sa- 
cramentală, moartea și învierea nu mai prezintă, să zicem, 
nici un interes. Căci nu mai apare sigur că Hristos moare în 
taină, fiindcă, fiind deja mort și înviat odată pentru tot- 
deauna, Hristos „nu mai moare, căci moartea nu mai are 
stăpînire asupra Lui“ (Romani 6, 3). Şi nici omul nu moare 
(conform acestei viziuni moderne), căci chiar dacă botezul 
este „asimilat” Morţii și Învierii lui Hristos, semnificaţia lui 
reală și validitatea, este aceea de a obține harul. Acesta, ca 
și harultuturor tainelor este, fără îndoială, rodul Morţii şi În- 
vierii ispășitoare ale lui Hristos, comunicarea puterii şi vir- 
tuții lor răscumpărătoare omului; dar în el însuşi, harul nu 
este un eveniment care poate și trebuie să fie calificat, nu în 
mod simbolic sau alegoric, ci în esenţă, moarte și înviere. 

Şi iată pentru ce calificăm drept tragedie rezultatul la 
care s-a ajuns în noua viziune și socotim că este vorba de o 
sărăcire radicală a perceperii și experienţei ecleziale a tai- 
nelor. Dacă nenumărați oameni văd astăzi în taine o obli- 
gaţie neînţeieasă pe care trebuie, totuși, să o îndeplinească, 
pentru unii o singură dată în viaţa lor, pentru alţii o dată pe 
an, dacă puţine persoane le simt ca pe un izvor de bucurie, 


88 


ca pe însăși hrana vieţii lor creștine dacă, într-adevăr, nu- 
meroși sînt cei care se întreabă cu nevinovâţie: „este într- 
adevăr nevoie să păstrăm tainele?“ sau caută să le valori- 
fice dîndu-le tot felul de semnificații și simboluri noi — 
oare toate acestea nu se datorează faptului că însăși teo- 
logia a făcut din ele o astfel de obligaţie și, să fim sinceri, 
niște instrumente neînţelese ale unui har tot atît de neîn- 
țeles? Oare nu pentru că pietatea și credinţa au încetat să 
mai recunoască în ele evenimentele reale ale acestei vieţi 
noi în Hristos care este Harul? În timp ce teologii defineau 
și măsurau harul și „eficiența“ din fiecare taină, în timp ce 
specialiștii în dreptul canonic dezbăteau asupra formelor 
și condiţiilor validității, credincioșii — şi nu exagerăm cu 
nimic — au pierdut orice interes pentru taine. Și se spune 
că tainele sînt necesare și ei le acceptă ca pe o simplă ins- 
tituție bisericească, dar ei în general nu știu și, ceea ce 
este mult mai grav, ei nici măcar nu caută să afle, de ce 
sînt tainele necesare. Ei vor face totul ca pruncii lor să fie 
botezați și să fie făcuţi creștini, dar cîți dintre ei fac într- 
adevăr efortul să înțeleagă cum face botezul un creștin, ce 
se întîmplă realmente în botez și pentru ce....? 


7. Asimilaţi Morții și Învierii lui Hristos 


Cît privește Biserica veche, ea știa, și știa chiar înain- 
te de a putea să exprime și să explice cunoașterea ei sub 
forma unor teorii raționale şi coerente. Ea știa că în botez 
noi murim realmente și înviem cu Hristos, pentru că 
aceasta era experienţa intimă a tainei baptismale. Noi 
trebuie să revenim la această cunoaștere sacramentală 
care ilumina toată viața Bisericii vechi cu o bucurie nes- 
pusă, o făcea cu adevărat pascală şi realmente baptis- 
mală, dacă vrem ca botezul să-și regăsească, în sînul Bi- 
sericii, locul și funcția pe care le avea ia origine. Şi 

acum, ultimele întrebări, întrebări capitale: cum murim 
în felul lui Hristos? Cum înviem în felul Învierii sale? Şi 
de ce aceasta și numai aceasta, ne permite să intrăm în 
viața nouă a Lui şi cu El? Răspunsul la aceste întrebări 
este dat în această descoperire esenţială privind propria 
moarte a lui Hristos — moarte de voie „...eu îmi dau sin- 
gur viața ca să o iau înapoi. Nimeni nu mi-o ia, ci eu mi-o 
dau singur. Eu am putere să-mi dau viaţa și am putere să 
o iau înapoi“ (loan 10, 17, 18). Biserica ne învaţă că în 
omenitatea Sa fără păcat, Hristos nu era supus morții în 
mod natural, că El era în întregime eliberat de mortalita- 
tea umană, care constituie soarta noastră comună inevi- 
tabilă. El nu trebuia să moară. Dacă a murit, aceasta s-a 
făcut numai pentru că El voia să moară, alesese să moa- 
ră, hotărîse a muri. Şi tocmai caracterul voluntar al aces- 
tei morţi, moartea celui Nemuritor face din aceasta o 
moarte răscumpărătoare, moarte pentru miîntuirea 
noastră, moarte plină de valoare ispășitoare. 

Dar înainte de a răspunde la întrebarea privitoare la 
raportul dintre moartea lui Hristos şi propria noastră 
moarte baptismală, noi trebuie să regăsim semnificația 
reală a dorinţei de a muri a lui Hristos. Spun să regăsim, 
căci oricît de ciudat s-ar părea, marea erezie atimpurilor 
noastre se referă exact la ceea ce priveşte moartea. Din 
pricina acestei preocupări evident esențială pentru cre- 
dinţă și evlavie, s-a produs o metamorfoză paradoxală și 
aproape inconştientă, care a acoperit practic în ochii 
noștri noțiunea și experiența esențialmente creştină 
asupra morții. Pentru a vorbi în termeni simpli și poate 
chiar prea simpli, această erezie rezidă în abandonarea 
progresivă de către creștini a sensului și conținutului 
spiritual al morții — a morții ca realitate esențialmente 
spirituală şi nu numai biologică. Pentru o majoritate 
zdrobitoare a creştinilor, moartea înseamnă doar sfirși- 
tul biologic al acestei vieți. Deci, dincolo de acest sfîrșit, 

se postulează și se afirmă o altă viaţă, pur spirituală și 
fără sfîrşit — viaţa sufletului nemuritor — moartea fiind 
astfel trecerea naturală de la una la alta. În această 
concepţie, care nu este de fapt cu nimic diferită de în- 
treaga tradiţie platonică idealistă şi spiritualistă, ceea ce 
devine din ce în ce mai puțin înţeles, din ce în ce mai 
puţin existenţial, și ceea ce impregnează tot mai puțin 
credința, evlavia și viaţa, este afirmaţia inițială a stricării 
morții de către Hristos („cu moartea pre moarte 
călcînd“) adică exact bucuria cea mai proprie creșştinis- 
mului, atit de evidentă în Biserica veche, bucuria nesfîr- 
șită în faţa abolirii morţii (,„...moartea a fost înghițită de 
biruință. Unde-ţi este, moarte biruinţa? unde-i este, 
moarte boldul?“ ţi, Cor. 15, 54-55)), încă și mai evidentă 
această bucurie în tradiţia noastră liturgică („Hristos a 
înviat și nimeni în morminte“). Este ca și cum Moartea și 
Învierea lui Hristos erau evenimente în sine care trebuie 
reamintite, celebrate, sărbătorite, mai ales în Vinerea 
Sfintă și la Paști, dar fără nici o legătură realmente exis- 
tențială cu propria noastră moarte și cu existenţa de du- 
pămoarte, pe care noi o percepem într-o cu totul altă 
perspectivă: aceea de moarte naturală sau biologică și 
aceea de nemurire la fel de naturală, deşi spirituală. 

Moartea se referă la trup, nemurirea la suflet. Şi 
creștinul, fără să respingă în mod deschis credinţa iniţia- 
lă a Bisericii şi recomandîndu-se ca aviînd-o, nu știe în 
realitate ce înseamnă distrugerea morţii și învierea tru- 
pului; el nu știe cum să lege aceste noţiuni de propria-i 
experiență trăită și de propriu-i univers mental care 
combină adesea (așa cum se întimplă în mișcările pseu- 
do-spirituale din vremea noastră) pozitivismul și spiri- 
tualismul, dar care este aproape total închis experienţei 
cosmice și eshatologice a Bisericii primare. 

Motivele acestei divergențe, ale acestei erezii foarte 
generalizate, deși aproape inconștiente, sînt destul de 

evidente. Ele sînt, pentru a folosi un termen modern, se- 
mantice și aceasta la un nivel profund psihologic și spiri- 
tual. Omul modern, chiar creștin, pentru care moartea 
este un fenomen pur biologic, nu înţelege afirmaţia 
Evangheliei cu privire la distrugerea și abolirea morţii, 
pentru că la acest nivel biologic, moartea lui Hristos nu a 
schimbat cu nimic fenomenul morţii. 

Moartea nu a fost nici distrusă, nici abolită. Ea rămi- 
ne aceeași lege inevitabilă pentru sfinţi ca și pentru pă- 
cătoși, pentru credincioși ca și pentru necredincioși, 
aceiași principiu organic al însăși existenţei lumii. 
Evanghelia creștină nu pare să se aplice morții așa cum 
o înțelege omul modern încît acesta pune liniștit 
Evanghelia de-o parte și revine la vechea dihotomie pe 
care o socotește mult mai acceptabilă: mortalitatea tru- 
purilor, nemurirea sufletului. 

Ceea ce omul modern nu înțelege, faptul la care el a 
devenit surd şi orb, este viziunea creștină fundamentală 
asupra a ceea ce este contrariul nemuririi — căci aşa cum 
nu și-a creat el întreaga moarte, nu înseamnă esenţa ei ulti- 
mă. În această viziune creștină, într-adevăr, moartea este 
mai întîi de toate o realitate spirituală, pe care o poate cu- 
noaște omul încă din timpul vieţii și de care el se poate eli- 
bera atunci cînd este așezat în mormiînt. Moartea, în acest 
sens, este faptul de a se despărţi de viaţă, ceea ce înseam- 
nă a se despărţi de Dumnezeu, singurul Dătător de viaţă, El 
însuși fiind viața. Moartea nu este contrariul nemuririi — 
căci așa cum nu s-a creat ei însuși pe sine, omul nu are pu- 
terea să se autoanihileze, să revină la nimicul din care a 
fost adus la existenţă de Dumnezeu și în acest sens el este 
nemuritor — moartea este deci contrariul adevăratei vieți 
„care este lumina oamenilor“ (loan 1, 4). 

Această adevărată viaţă, omul are puterea să o res- 
pingă şi deci să moară, astfel că și nemurirea lui devine 
moarte veșnică. Şi această viață el a lepădat-o. În 

aceasta constă păcatul originar, catastrofa cosmică 
inițială pe care o cunoaștem nu pe planul istoriei, nu pe 
plan raţional, ci prin intermediul acestui sens religios, a 
acestei tainice încredinţări interioare din om pe care nici 
un păcat nu va putea să o distrugă, care îndeamnă tot- 
deauna și pretutindeni pe om să-și caute mîntuirea. Ast- 
fel, moartea totală nu este fenomenul biologic al mor- 
ţii, ci realitatea spirituală al cărei „bold este păcatul“ (| 
Cor. 15, 56), — refuzul de către om a singurei vieți adevă- 
rate care i-a fost dăruită de Dumnezeu. „Păcatul a intrat 
în lume, iar prin păcat moartea“ (Romani 5, 12); nu 
există altă viață decît cea în Dumnezeu; cel care respin- 
ge această viață moare pentru că viaţa fără Dumnezeu 
este moarte. Aceasta este moartea spirituală, cea care 
umple toată viața de sentimentul morții și care, fiind 
despărțite de Dumnezeu, transformă viața omului în sin- 
gurătate și suferinţă, frică şi iluzie, robie a păcatului și 
ură, nonsens, aviditate și gol. Această moarte face ca 
omul mort fizic să fie cu adevărat mort, consecinţă ulti- 
mă a unei vieţi pline de moarte, teama de șeolul biblic, 
unde însăși supraviețuirea, nemurirea, nu înseamnă de- 
cît „prezenţa absenței“, despărţirea totală, singurătatea 
totală, întunericul total. Şi atît timp cit noi nu vom regăsi 
această viziune și acest sens creștin al morţii, al morții ca 
lege și fundament oribil al „vieţii noastre moarte“ (și nu 
numai al morţii noastre), al morţii care domnește în 
lume (Rom. 5-14), nu vom fi în măsură să înțelegem 
semnificația Morţii lui Hristos pentru noi şi pentru lume. 
Căci pentru aceasta a venit Hristos: pentru a distruge și 
suprima această moarte spirituală; pentru a ne izbăvi de 
această moarte spirituală. 

Abia acum, după ce am înţeles aceasta, noi putem 
să percepem semnificaţia crucială a morții voluntare a 
lui Hristos, a dorinţei Lui de a muri. Omul moare pentru 
că el a vrut viață pentru ea însăși și în ea însăși, altfel 

spus, pentru că se iubește pe sine, şi și-a iubit viaţa mai 
mult decit pe Dumnezeu. Această dorinţă este şi obiec- 
tul păcatului său și deci rațiunea intimă a morţii lui spiri- 
tuale, boldul morţii lui. Viaţa lui Hristos, dimpotrivă este 
făcută în întregime, totalmente, exclusiv din dorinţa lui 
de a mîntui pe om, de a-l slobozi de această moarte în 
care-și transformase viața, de a-i reda viaţa pe care o 
pierduse prin păcat. Voința lui de mîntuire este însuși 
mobilul, forța acestei iubiri, perfecte pentru Dumnezeu 
și pentru oameni, a ascultării totale față de voinţa lui 
Dumnezeu al cărei refuz a antrenat pe om în păcat și în 
moarte. Astfel viața Sa este realmente scutită de moar- 
te. Nu există moarte în această viaţă pentru că este plină 
de singura dorire a lui Dumnezeu, pentru că este în între- 
gime în Dumnezeu și în iubirea Lui. 

Şi cum dorinţa Lui de a muri nu este decit o expresie 
ȘI realizarea ultimă a acestei iubiri și a acestei ascultări 
— cum moartea Lui nu este nimic altceva decit iubire, ni- 
mic altceva decit voința de a distruge singurătatea, se- 
pararea de viaţă, întuneric și desnădejdea morţii, nimic 
altceva decît iubire, pentru cei ce sînt morţi — nu mai 
există „moarte“ în moartea lui Hristos. Moartea Lui, 
fiind cea mai desăvirșită manifestare a iubirii ca viaţă şi 
a vieţii ca iubire, anulează boldul morții care este păcatul 
Şi distruge cu adevărat moartea ca putere a lui Satan şi a 
păcatului în lume. 

Hristos nu suprimă, nu distruge moartea fizică, pen- 
tru că El nu suprimă această lume din care moartea fizică 
este nu numai o parte, ci însuși principiul vieţii şi crește- 
rii. Dar El face infinit mai mult. Retrăgînd morţii boldul 
păcatului, abolind moartea ca realitate spirituală, um- 
plînd-o cu El însuşi, cu iubirea Lui şi cu viaţa Lui, El face 
din moarte — care era foarte real separarea de viaţă și 
pervetire a vieţii — o fericită și strălucitoare trecere — 
Paște — spre o viaţă mai plină, o comuniune mai totală, 

o iubire mai absolută. „Pentru mine, zice Sfintul Pavel, a 
trăi este Hristos, şi a muri îmi este dobîndă“ (Filip. 1,21). 
E| nu vorbește de nemurirea sufletului său, ci de sensul 
nou, totalmente nou al morţii— a morţii în sensul de a fi 
cu Hristos, a morţii în sensul în care ea devine, în lumea 
noastră mortală, manifestarea biruinţei lui Hristos. Pen- 
tru cei care cred în Hristos și trăiesc în El, nu mai există 
moarte, „moartea a fost înghițită de biruință“ (| Cor. 15, 
24) și fiecare mormiînt nu mai conţine moartea, ci viaţa. 
Să revenim acum la botez și la întrebarea pe care 
am pus-o cu privire la asimilarea lui la Moartea și Învie- 
rea lui Hristos și la semnificaţia reală a acestei asimilări. 
Căci abia acum putem să înțelegem că această asimilare 
— înainte de a fi împlinită prin ritual — este în noi: în cre- 
dința noastră în Hristos, în iubirea noastră pentru El și, 
prin urmare, în faptul că noi dorim ceea ce a dorit El. A 
crede în Hristos înseamnă , și totdeauna a însemnat, nu 
numai a-l mărturisi, nu numai a primi de la El, ci mai 
înainte de toate, ate dărui Lui. Acesta este sensul porun- 
cii Sale conform căreia trebuie să-L urmăm. ŞI nu există 
altă cale de a crede în El decit acceptind credinţa Lui ca 
fiind a noastră, iubirea Lui ca a noastră, dorinţa Lui ca 
fiind a noastră. Căci nu există Hristos în afara acestei cre- 
dințe, a acestei iubiri, a acestei doriri, doar împărtășin- 
du-ne cu El putem să-L cunoaștem pe El care este 
această credință, această ascultare, această iubire şi 
această dorire. A crede în El și a nu crede în ceea ceEla 
crezut, a nu iubiceeaceElaiubitșianudoriceeaceEla 
dorit, însemnă a nu crede în El. A-L separa de conținutul 
vieții Sale, a aştepta de la El minuni sau ajutor, fără să 
faci ceea ce a făcut El şi, în sfîrșit, a-L numi Domn și a-L 
adora fără să faci voia Tatălui Său, înseamnă a nu crede 
în El. Sîntem miîntuiți nu pentru că credem în puterea Lui 
„supranaturală“ — o astfel de credinţă El nu vrea! — ci 
pentru că acceptăm din toată inima și facem a noastră 

dorinţa care a umplut viaţa Lui, care este viaţa Lui, şi 
care, în final, Îl face să coboare în moarte şi să o suprime. 

Dorinţa de a împlini, de a realiza credința de aşa ma- 
nieră încît aceasta să poată realmente să fie calificată și 
resimţită ca moarte și înviere, este deci cei dintii rod, pri- 
mul efect al credinţei însăși, al asimilării la credinţa lui 
Hristos. Este într-adevăr imposibil să cunoști pe Hristos 
fără să dorești să fii complet eliberat de această lume pe 
care Hristos a arătat-o a fi aservită păcatului şi morţii, și 
pentru care El însuși, deși trăind în ea, a fost cu adevărat 
mort, mort faţă de suficiența ei, față de „pofta cărnii, a 
ochilor şi de încrederea ei în bunurile pe care le are“ || 
loan 2, 16), care umplu și definesc această lume. Hristos 
a fost mort față de moartea spirituală care domneşte în 
această lume. Este imposibil să cunoști pe Hristos fără 
să doreşti a fi cu El acolo unde este El. Şi El nu este în 
această lume care trece. El nu-i aparţine. El este înălțat la 
cer — nu vreo altă lume, căci cerul în credinţa creştină, 
nu este altunde, ci înseamnă însăşi realitatea vieţii în 
Dumnezeu, a vieţii totalmente eliberată de starea care 
duce la moarte, de această stare de despărțire de Dum- 
nezeu care constituie păcatul acestei lumi şi condamnă 
la moarte. A fi cu Hristos înseamnă a avea această nouă 
viaţă — cu Dumnezeu și în Dumnezeu — care nu este din 
această lume; și acest lucru nu ar fi posibil decît așa cum 
spune Sfîntul Pavei — în termeni atît de simpli şi totuși 
atit de neiînţeleși pentru creștinul modern — „Dacă sîn- 
tem morți și dacă viața noastră este ascunsă cu Hristos 
în Dumnezeu“ (Col. 3, 3). În sfirşit este imposibil să cu- 
noști pe Hristos fără a dori să bei paharul pe care El l-a 
băut, și să fii botezat cu botezul Lui (Matei 20, 22), fără a 
dori, cu alte cuvinte, această ultimă întîlnire și această 
ultimă bătălie cu păcatul și cu moartea care L-a făcut pe 
E| să-și dea viaţa pentru miîntuirea lumii. 

Astfel, credința însăși nu numai că ne îndeamnă să 

vrem a muri cu Hristos, ci ea însăși este această dorință. 
Şi fără această dorinţă, credinţa nu mai este credinţă, ci 
o simplă ideologie, la fe! de supusă unei cauțiuni și la fel 
de aleatorie (trecătoare) ca orice ideologie. Credinţa 
este cea care cere botezul; credinţa este cea care și cu- 
noaște că botezul este realmente moartea și învierea cu 
Hristos. 


8. Botezul 


Numai Dumnezeu poate să răspundă acestei dorin- 
ţe și să o împlinească. Numai El poate să răspundă do- 
rinței inimii noastre şi să ne umple sufletul. Dacă nu 
există nici credinţă nici dorință, nu poate să existe nici 
împlinire. Şi totuși, împlinirea este totdeauna un darli- 
ber al lui Dumnezeu: harul — în sensul cel mai adînc al 
acestui termen. De atunci, taina este exact aceasta: întil- 
nirea decisivă a credinţei și răspunsul divin la aceasta, 
împlinirea uneia prin cealaltă. Credinţa, fiind dorinţă, 
face taina posibilă, căci fără credinţă aceasta ar însemna 
magie — un act total exterior și arbitrar, care ar anula li- 
bertatea omului. Dar numai Dumnezeu răspunzînd cre- 
dinței realizează această posibilitate, făcînd din aceasta 
cu adevărat ceea ce credinţa dorește: moarte și înviere 
cu Hristos. Numai prin harul liber și suveran al lui Dum- 
nezeu putem să cunoaştem, cum a spus Sfîntul Grigorie 
de Nyssa, că „această apă este cu adevărat pentru noi 
deodată și mormiînt și mare...”. Aici ar putea să apară o 
obiecţiune. Cum se pot aplica toate acestea la pruncii 
care nu au în mod vădit nici credință personală și con- 
știentă, nici dorință personală? Într-adevăr, aici apare o 
obiecţiune utilă, căci răspuzind la aceasta, noi putem să 
luăm cunoştinţă de semnificaţia reală și de întreaga pro- 
funzime a tainei botezului. Şi mai întîi de toate această 


97 


întrebare nu se referă numai la copii, ci, cu adevărat, la 
orice nou botezat. 

Dacă ceea ce am spus cu privire la credinţă şi la do- 
rință trebuia să implice relația de dependenţă între reali- 
tatea și eficacitatea botezului pe de o parte şi credința 
personală, dorinţa conștientă a fiecărui individ pe de 
altă parte, atunci „validitatea“ fiecărui botez, fie că este 
vorba de copii, fie de adulţi, ar trebui pusă la îndoială. 
Căci cine poate cu adevărat să măsoare credinţa ori să 
evalueze gradul de înțelegere şi de dorinţă pe care-l im- 
plică validitatea? 

Dacă Biserica ortodoxă a rămas străină de dezbate- 
rea care agită de mult timp Occidentul creştin cu privire 
la botezul copiilor sau al adulţilor, aceasta se datorează 
mai întîi faptului că ea nu a acceptat niciodată că credin- 
ţa se reduce doar la credința personală — sursa inevita- 
bilă a acestei dezbateri. Din punct de vedere ortodox, 
chestiunea esenţială cu privire la credinţă în raport cu 
taina este următoarea: care credinţă, și mai precis, cre- 
dința cui? Şi răspunsul la această întrebare tot atit de 
esenţial: este vorba de credinţa lui Hristos, care ne-a fost 
dată, care a devenit credinţa noastră, dorința noastră, 
credinţă care, după Pavel „face să locuiască Hristos în 
inimile voastre... (astfel că) înrădăcinaţi şi zidiţi în dra- 
goste, voi veţi avea puterea să înțelegeți, împreună cu 
toți sfinţii, care este lărgimea și lungimea, înălțimea şi 
adîncimea...“ (Ef. 3, 17-18). Există o diferenţă între cre- 
dința care convertește un necredincios sau un necreștin 
la Hristos și credinţa care constituie viața însăși a Biseri- 
cii şi a membrilor ei şi pe care Sf. Pavel o defineşte ca fă- 
cînd să locuiască în inimile noastre Hristos, adică iubirea 
Lui, credinţa Lui, dorinţa Lui. În ambele cazuri, credința 
este un dar al lui Dumnezeu, dar în primul caz este vorba 
de un răspuns la o chemare, în timp ce în al doilea caz este 
vorba de însăși realitatea care constituie obiectul che- 

mării. Pescarul din Galileea care, fiind chemat, părăsește 
năvoadele sale şi urmează pe lisus, face aceasta în credin- 
ță; el crede deja în Cel care l-a chemat, dar el nu cunoaşte, 
încă nici nu posedă credinţa Celui care l-a chemat. 

Ceea ce-l aduce pe catehumen la Biserică este credin- 
ţa lui personală în Hristos, cea care-i va descoperi şi-i va 
dărui credinţa lui Hristos este Biserica, din care credință 
trăiește ea însăși. Credinţa noastră în Hristos — credința 
lui Hristos în noi, una este împlinirea celeilalte — ne este 
dată pentru ca noi să putem a o avea pe ceaialtă. Dar cînd 
noi vorbim de credinţa Bisericii — cea prin care ea trăieș- 
te, care este cu adevărat viața ei — noi vorbim de prezența 
în ea a credinţei lui Hristos, de El însuși ca credinţă perfec- 
tă, iubire perfectă, dorință perfectă. Şi Biserica este viaţă 
pentru că ea este viaţa lui Hristos în noi, pentru că ea cre- 
de în ceea ce crede El, iubește ceea ce iubește El, dorește 
ceea ce doreşte El. Şi Hristos nu este numai obiectul cre- 
dinței ei, ci subiectul întregii ei vieţi. 

Să revenim acum la obiecțiunea menţionată mai sus 
și care, precum am văzut, privește botezul, nu numai al 
copiilor mici, ci şi al adulţilor. Căci noi ştim acum pentru 
ce botezul nu depinde și, într-adevăr, nu poate depinde, 
în ceea ce privește realitatea lui (aceea de a fi cu adevărat 
moartea şi învierea noastră cu Hristos), de credinţa per- 
sonală, oricit de adultă sau de matură ar fi ea. Şi aceasta 
nu din pricină că ar fi vreo limită sau insuficienţă a credin- 
ței personale, ci numai din pricină că botezul depinde, to- 
tal și exclusiv, de credinţa lui Hristos; că el este darul în- 
săși credinţei lui Hristos, adevăratul Lui Har. „Cîţi în Hris- 
tos v-aţi botezat în Hristos v-aţi și îmbrăcat“, spune Sfin- 
tul Pavel (Gal. 3, 27). 

Dar ce înseamnă a te îmbrăca în Hristos dacă nu pri- 
mirea prin botez a vieţii Lui ca viață a noastră şi aseme- 
nea, a credinţei Lui, a iubirii Lui, a dorinţei Lui ca pe însuși 
conținutul vieţii noastre? lar prezența în această 


99 


lume a credinţei lui Hristos, este Biserica. Ea nu are altă 
viață decit cea a lui Hristos, nu are altă credinţă, altă iubire, 
altă dorinţă decit ale Lui; ea nu are altă datorie în această 
lume decît să ne comunice pe Hristos. În consecinţă, ceea 
ce face botezul deodată și posibil și real, este credinţa Bise- 
ricii, sau mai degrabă Biserica sub chipul credinţei și a 
vieţii lui Hristos, ca participare la Moartea și Învierea Lui. 

Deci botezul depinde de credinţa Bisericii, credința 
Bisericii este cea care cunoaște și dorește ca botezul să 
fie — şi face așa încit să fie cu adevărat — mormiînt și 
mare totodată. 

Aceasta iese în evidenţă prin practica baptismală 
tradițională a Bisericii? Pe de o parte, nu numaică ea ad- 
mite la botez pe noii-născuţi (adică ființe care nu pot 
avea credinţă personală), dar ea insistă chiar ca aceştia 
să fie botezați. Și pe de altă parte, totuși, ea nu botează 
toți copiii, ci numai pe aceia care-i aparțin deja prin inter- 
mediul fie al părinţilor lor, fie al nașilor responsabili şi 
care, cu alte cuvinte, sînt aduşi la botez din interiorul co- 
munității credincioșilor. Faptul că Biserica socotește că 
aceşti copii îi aparţin este atestat în ritualul primirii lor în 
Biserică, care binenţeles, se aplică exact copiilor nebote- 
zați ai unor părinţi necreștini: Biserica nu are intenţia să 
fure copii ai unor părinţi necreștini; ea nu-i va boteza pe 
furiș, fără ca măcar să aibă acordul explicit al persoane- 
lor care au posibilitatea concretă de a-i păstra şi de a-i 
educa în sînul Bisericii. Într-adevăr, Biserica nu ar consi- 
dera astfel de botezuri ca fiind „valide“. De ce? Pentrucă 
dacă Biserica știe că toate ființele umane au nevoie de 
botez, ea știe, de asemenea, că viaţa cea nouă care învă- 
luie pe cel botezat, nu se împlinește decit în Biserică, sau 
mai degrabă ştie că Biserica este această viață nouă, atit 
de radical diferită de viaţa acestei lumi, că ea „este as- 
cunsă cu Hristos în Dumnezeu“ în așa fel că, deși botezul 
se acordă unei persoane, întreaga Biserică este cea care 

constituie realitatea și împlinirea acestui botez. Astfei, ea 
nu botează decit pe aceia a căror apartenenţă la ea este 
explicită și poate fi verificată; adică prin credinţa perso- 
nală și mărturisirea acestei credinţe în cazul catehumeni- 
lor, iar în cazul pruncilor, prin făgăduinţa și mărturisirea 
acelora dintre membrii Bisericii — părinţi ori nași — care 
au dreptul şi puterea să ofere copiii lor lui Dumnezeu şi 
vor fi responsabili de creșterea lor în noua viaţă. 

Acum sîntem gata pentru săvirșirea botezului în- 
suși: „Şi după ce-l unge cu untdelemn peste tottrupul, îl 
ia de miini şi ținîndu-l drept, căutînd spre răsărit, îl bo- 
tează, afundîndu-l de trei ori, zicînd la întiia afundare: Se 
botează robul lui Dumnezeu (N) în numele Tatălui. 
Amin. La a doua afundare: și al Fiului, Amin, iarla a treia 
afundare: și al Sfîntului Duh. Amin; acum şi pururea și în 
vecii vecilor. Amin.” 

Aceasta este taina: darul Morţii şi al Învierii lui Hris- 
tos, pentru fiecare din noi, dar care este harul botezului. 
Este darul, harul participării noastre la un eveniment 
care, întrucît el! a avut loc pentru noi și care înseamnă 
miîntuirea noastră, era destinat fiecăruia dintre noi, era 
la început și totalmente un dar care poate și trebuie pri- 
mit, acceptat, iubit şi făcut propriu de fiecare din noi. În 
botez, Moartea şi Învierea lui Hristos se împlinesc cu 
adevărat ca Moartea Lui pentru mine și Învierea Lui pen- 
tru mine, şi sînt deci moartea şi învierea mea în El. 

Acest „Amin“ prin care tot poporul pecetluiește fie- 
care din cele trei afundări mărturisește că noi am văzut 
și resimţit încă odată că Hristos a murit cu adevărat și a 
înviat cu adevărat, ca și noi să putem muri în El față de 
viața noastră muritoare şi să participăm — acum și aici 
— la „ziua cea neînserată“. Căci ce înseamnă, într-ade- 
văr, a crede în învierea cea de obște dacă nu gustăm deja 
din Învierea Celui care face din ea o fericită încredințare? 

Tocmai pentru că noi am văzut toate acestea, am 

fost încă odată martori la toate aceste lucruri, noi cîntăm 
acum cu bucurie Psalmul 31: „Fericiţi cărora s-au iertat 
fărădelegile și cărora s-au acoperit păcatele. Fericit băr- 
batul căruia nu-i va socoti Domnul păcatul, nici nu este 
în gura lui vicleșug“. Acest Psalm este astfel urmarea şi 
rezultatul solemnului „Amin“. Încă o dată, noi am fost 
martorii îndurării şi iertării divine, ai re-creării lumii Și ai 
omului în această lume. Ne aflăm încă o dată la începu- 
turi: un nou om a fost confirmat după chipul Celui ce l-a 
zidit, o nouă lume este umplută de slava divină: „Vese- 
liți-vă în Domnul şi vă bucuraţi, drepţilor și vă lăudați toți 
cei drepţi la inimă.“ 


NOTE 


"Este tipic situației noastre actuale ca, atunci cînd eforturile făcute 
pentru a ceda celebrării botezului un caracter mai liturgic provoacă 
dezaprobarea dacă nu chiar opoziția deschisă („asta ar scandaliza pe 
credincioși“), neaplicarea rubricilor celor mai expiicite cu privire la bo- 
tez fiind acceptată ca perfect normală. Aceasta este adevărat, mai ales 
în ceea ce privește rubrica iniţială care, totuşi, acoio unde mai figurea- 
ză în cărţile noastre liturgice, condamnă celebrarea „privată“ a botezu- 
lui ca fiind în contradicţie flagrantă cu tradiţia liturgică a Bisericii. 

Cu privire la semnificaţia simbolismului religios al apei, vezi G. 
van der Leeuw, La Religion dans son essence et ses manifestations, 
Paris, 1948; M. Eliade, Le Sacre et le Profane, Paris, 1965. 

Pentru începuturile creștinismului a se vedea Hi. Rahner „The 
Christian Mystery and the Pagan Mysteries“, în „The Misteries, Paper 
from the Eranos Yearbooks il, New York, 1955; A.D. Nock, „Hellenistic 
Misteries and Christian Sacraments“ în coll. Memosyne 4,5 (1952); re- 
feritor la botezul creştin şi utilizarea apei în comunitatea eseniană; vezi 
K. Stendahi, ed. | The Scrolis and the New Testament, New York, 1957, 
și J. Danielou, Les Symbolies chretiens primitifs, Paris, 1961. 

2Un studiu detaliat al acestui întreit simbolism a fost făcut de Per 
Lundberg în „La typologie baptismale dans l'ancienne Eglise“, Upsa- 
la, 1942; vezi de asemenea J. Danielou, „Bible et Liturgie”. 

“Cu privire la semnificaţia și simbolismul tainelor, vezi eseul meu 
“Sacrament and Symbol“ în "Pour la vie du monde“, Paris, 1969, edi- 
tion anglaise revisee, New York, 1973. 

“Biserica veche prescria că botezul trebuie făcut întro apă vie: „În 
ceea ce priveşte botezul, botezați astfel în numele Tatălui și al Fiului şi 
al Sfintului Duh, în apă vie“, Didahia 7, 1. Aceasta nu este o simplă ex- 
presie tehnică indicînd apa curgătoare, prin opoziţie cu apa stătută. 
Cum a arătat A. Culimann (Les sacrements dans l'Evengile johanni- 
que, Paris, 1951, p.22); J. Danielou (L'eau vive et ie poisson, în Les 
symboles chrâtiens primitifs, p. 49 sq) şi mulţi alţii, această bucurie im- 
plică foarte bogate referinţe și conotaţii biblice, ea este însuşi simbolul 
care regrupează și revelază dimensiunile cosmice, răscumpărătoare și 
eshatologice ale botezului. Astfel, nu numai conceptul apei baptisma- 
le ca fiind „apă vie” nu a dispărut cînd într-o epocă deja tirzie, botezul 
a început să fie celebrat într-un baptisteriu, ci conceptul însuşi a deter- 
minat forma şi teologia cristelniței (ori a baptisteriului), mai precis for- 
ma octogonală (cf. F.J. Dogier, “Zur Symbolik des Altchristlichen 
Taufhauses“, în „Antike und Christentum” 4 (1933), p. 153-187). 

Caracteristica baptisteriului era aceea că apa era adusă în el de că- 
tre o conductă, rămiînînd astfel „apă vie“; cf. T. Klauser, “taufet in le- 
bendigem Wasser”, în: Pisculi, Munster, 1969, p. 157-160. 

Expresia „binecuvintarea apelor baptismale” provine deci de la 
binecuvîntarea apei care urmează să servească pentru botez. 

“Referitor la originea şi elaborarea acestei rugăciuni, vezi H. 
Scheidt, “Die Taufwasserweihegebete im Sinne vergleichender Litur- 
gieforschung untersucht“, în „Liturgiegeschichtliche Quellen und For- 
schungen“ 29 (1935). 

Cu privire ia epiclieză, invocarea Sfintului Duh la binecuvîntarea 
apei baptismale, cf. J. Quasten “The Biessing in the Baptismal Font in 
the Syrian rite of the Fourth Century“ in Theological Studies 7 (1946), 
vezi de asemenea fF. Cabral, "Epiclese“, in Dictionnaire d'archeologie 
chretienne et de liturgie 5, 1 p. 142-182, mai ales p. 143-144. cf. Sf. loan 
Chrisostom: „Cînd vă apropiaţi de inițierea sacră, ochii trupeşti văd 
apa, iar ochii credinţei văd Duhul”, Îndrumări baptismale 11, 12; An- 
cient Christian Writers 31, p. 164). 

SDeşi lumea întreagă este căzută în stăpînirea „Stăpinitorului 
acestei lumi“, apa, element primordial, „adîncul“ este cea care rămîne 
locul și sălașul acestei puteri. De asemenea, apa reprezintă moartea şi 
botezul lui lisus în lordan, este începutul coboririi Sale la iad, începutul 


103 


luptei împotriva morții. lordanul reprezintă toate apele: curățirea lor- 
danului este o victorie cosmică. Asupra acestorteme în slujba Bobote- 
zei a se vedea J. Lemarie La manifestation du Seigneur, Lex Orandi 23, 
Paris, 1957, p. 305 sa. A se vedea, de asemenea, J. Danielou, Bible et 
Liturgie, P. Lundberg, op. cit.,p. 10 sa. 

*Cu privire la semnificaţia și utilizările untdelemnului în vremurile 
vechi, cf. A.S. Peasse, “Oleum“ in: Pauly-Wissowa, Reale Encyclope- 
die der Klassischen Aitertumswissenschaft. În ceea ce priveşte folosi- 
rea lui în V. Testament, a se vedea A.R.S. Kennedy, „Anointing“, in: 
Dictionary of the Bible de Hasting, New York, 1909, p. 35; şi L.L. Mit- 
cheli, Baptismal Anointing, Londres, 1966. 

'9Sensul acestei ungeri pre-baptismale ca re-creaţie a omului prin 
iertarea păcatelor și însănătoșire este minunat exprimată în următoa- 
rea rugăciune a episcopului Serapion de Thmuis (sec. IV), rugăciune 
referitoare la ungerea cu untdelemn a celor ce urmau să fie botezați: 
„Stăpiîne care iubeşti pe oameni și care iubeşti sufletele, bunule şi mai 
milostive Dumnezeule al adevărului, te chemăm după cum ne-a făgă- 
duit Fiul Tău cînd a zis: «Celor ce li se vor ierta păcatele, iertate var fi» 
(ioan 20, 23) și ungem cu untdeilemnul mirungerii pe cei care cu cunoş- 
tință se apropie de această renaștere divină, Te rugăm să faci ca Dom- 
nul nostru lisus Hristos să lucreze în ei, vindecindu-i şi insuflindu-le pu- 
tere și energie, și prin acest untdelemn al ungerii Ei să descopere și să 
alunge din sufletui lor, din trupul lor și din duhul lor toată pecetea pă- 
catului și a neorînduielii ori al greșelilar satanice, și prin Harul său să le 
dăruiască iertarea păcatelor, ca murind păcatului să viețuiască în înţe- 
lepciune și fiind re-creaţi prin această ungere, şi fiind curățiți prin 
această scufundare, şi fiind reinnoiţi în Duhul, să fie de acum vrednici 
a birui toată lucrarea cea potrivnică și vicleniile care-i vor lupta în 
această lume şi să fie astfel uniţi cu poporul Domnului nostru și Mîntui- 
torul iisus Hristos...“. (John Wordsworth, Bishop Serapion's Prayer 
Book, p. 74-76). 

Așa cum vom vedea mai departe în acest eseu, semnificația exactă 
a acestei ungeri pre-baptismale a devenit obiectul unei fierbinţi contro- 
verse între mai mulţi teologi occidentali, datorită faptului că lipseşte o re- 
ferinţă la vreo ungere postbaptismală (mirungere) în vechea tradiţie si- 
riacă: în Chrisostom (cf. Finn., op., cit., p. 139 sq.);Didascalia Apostolo- 
rum şi Homelies liturgiques de Narsai, (cf. R. Connolly Didascalia Apos- 
tolorum, p. 48-50; ibidem Lit. Hom. of Narsai, p. 42-49), precum și în alte 
documente (cf. H. Green, “The Significances of the Prebaptismal Seal in 

Sf. John Chrysostom“, in "Studia Patristica”, 6, 6 (1962), p. 84-90). Ca o 
contralovitură, aceasta a dat naştere la o dezbatere asupra confirmării 
(mirungerii) în raportul ei cu botezul. Personal, eu sint convins că această 
dezbatere rezultă din falsele presupoziţii proprii concepţiei occidentale 
asupra tainelor în general şi asupra botezului în special. Întregul mister 
al botezului rezidă în Duhul care acționează și săvirșește ritualul. Cel care 
moare cu Hristos în apele baptismale şi este adus la viață de Sf. Duh în 
botez este omul care a fost recreat prin Duhul Sfînt (în unirea baptisma- 
lă), cu scopul de a putea primi pe Însuși Duhul Sfint ca viața nouă şi fără 
de moarte în Împărăţia lui Dumnezeu (Mirungerea). Fiecare act, fiecare 
dar, postulează pe celălalt și se desăvirșește în el de așa manieră că nu- 
mai în această ordine completă (ungere-botez-mirungere) se descoperă 
semnificaţia întreagă a acestei siujbe. 

"'Cu privire la botez în teologia tradițională a veacului XIX, a se ve- 
dea F. Gavin, Some Aspects of Contemporary Greek Orthodox Thought, 
p. 306-316, Episcopul Silvestru, Opyt pravoslavnogo dogmaticheskogo 
bogosloviya (L'experince de la theologie dogmatique orthodoxe), vol. 4, 
2" €dition, p. 422-425. 

'2Cu privire la aceste controverse, a se vedea A. Aimazov, Istoriya, p. 
283 sq.; Trembelas, vol. 3, p. 99 sa. 

"Pentru Trembelas, spre exemplu, doar tainele sînt „mijloace ale 
harului“; fără să vrem a ignora puterea și necesitatea rugăciunii și a pre- 
dicării Cuvintului lui Dumnezeu noi nu ie așezăm pe acestea în numărul 
mijloacelor specifice care oferă harul: numai Sf. Taine de instituire divi- 
nă sînt astfel de mijloace...“ op. cit., p. 9); cf. de asemenea Gavin. op. cit., 
p. 272 sq.. 

4Cu privire la utilizarea acestui psalm, cf. Aimazov, Istoriya, p. 426- 
427. 

CAPITOLUL 3 


TAINA SFÎINTULUI DUH 


1. Veșmiîntul alb (haina luminoasă) 


Imediat după întreita scufundare, noul botezat este 
îmbrăcat într-un veșmiînt alb pe care textele liturgice și 
explicaţiile patristice îl numesc veșmînt al luminii”, hai- 
nă împărătească?, veșmînt al nemuririi” etc. 

Preotul pune pe cel botezat haina de botez zicînd: 

„Se îmbracă robul lui Dumnezeu (N) în haina drep- 
tăţii, în numele Tatălui și al Fiului și al Sfintului Duh, 
acum și pururea și în vecii vecilor. Amin“. Apoi se cîntă 
troparul: „Dă-mi mie haină luminoasă, Cel ce Te îmbraci 
cu lumina ca și cu o haină, mult Milostive Hristoase, 
Dumnezeul nostru”. 

Acesta este unul din cele mai vechi ritualuri ale bo- 
tezului și în vechile explicaţii baptismale ocupa un loc 
foarte important. Dar cu timpul, aceste explicaţii și înțe- 
legerea ritualului îmbrăcării, au fost „diluate“, reduse la 
un simbolism pur exterior. Se spune doar că veșmîntul 
alb simbolizează puritatea spirituală și virtutea spre care 
orice creștin trebuie să tindă în cursul vieţii sale. Desi- 
gur, nu există nimic fals în aceste explicaţii, dar'lacuna 
stă în aceea că rămîne fără răspuns întrebarea principa- 
lă: care este natura însăși, conţinutul acestei purități și al 
acestei virtuţi? Ori, cum am văzut deja, însăși existența 
slujbei, a ritualului și a desfășurării este nu numai de a 
simboliza ceva, ci că acestea sînt totodată revelație și 
dar a ceea ce simbolizează. Astfel, ritualul veșmiîntului 
alb este nu numai îndemn la necesitatea de a duce o 

viață curată și virtuoasă, căci dacă era numai atit, 
aceasta nu ar fi adăugat nimic la botezul propriu-zis: se 
înţelege de la sine că sintem botezați pentru a duce o 
viață creștină care trebuie să fie neapărat cît mai curată 
și mai virtuoasă. Ceea ce descoperă și comunică, este 
noutatea totală a acestei purităţi și a acestei virtuţi, a 
acestei vieți spirituale noi, pentru care neofitul a fost re- 
creat prin scufundarea baptismală şi care-i va fi oferită 
acum prin darul peceţii Sfintului Duh. 

Nu mai trebuie probat că trăim astăzi într-o profun- 
dă criză morală şi spirituală. Pe de o parte noi auzim tot 
felul de plingeri cu privire la „criza morală“ asupra natu- 
rii căreia şi asupra măsurilor ce trebuie luate pentru a o 
depăși, creștinii înşişi par a fi foarte împărțiți: unii apără 
codul moral vechi și bun și cerind restabilirea lui, apar 
cei care denunţă ipocrizia şi legalismul acestui cod și 
preconizează o moralitate nouă pe care o numesc etica 
conjuncturală, etica iubirii etc. Pe de altă parte, consta- 
tăm astăzi o reînnoire semnificativă a interesului pentru 
spiritualitate, acest termen acoperind o incredibilă 
confuzie care dă naștere la o mare varietate de rețete și 
învățături foarte dubioase. Vedem o lume care afirmă 
spiritualitatea (celebrarea vieții) și o lume care o neagă 
(sfîrşitul lumii), extactica „mișcare a lui lisus“, înmulți- 
rea unor șefi de mișcări spirituale și a unor „guru“ de tot 
felul, meditaţia transcendentală, glosolalii, misticismul 
oriental, redescoperirea Diavolului și a vrăjitoriei, 
obsesia exorcismelor etc. În parohiile noastre care nu 
sînt încă infestate de aceste tendinţe lumești, constatăm 
cu tristeţe reducerea sigură a vieţii religioase la un nu- 
măr de obligaţii exterioare și care au devenit tabu — res- 
pectarea cărora nu împiedică deloc pe oamenii noştri 
cumsecade să trăiască în fapt o viață perfect seculariza- 
tă, conformă cu niște criterii aproape total străine 
Evangheliei. 

Toate acestea, repet, revelează o confuzie fenome- 
nală, o desăvirșită lipsă de criterii realmente spirituale 
și, mai ales, seriozitate — care în tradiţia ortodoxă este 
cerută totdeauna ca o condiţie sine qua non a oricărei 
spiritualităţi veritabile —, a cărei dobîndire sinceră riscă 
să fie deturnată şi să ajungă la o catastrofă. Epoca noas- 
tră este una a imposturii, a șarlatanismului spiritual și a 
contrafacerilor cu chipul „îngerului de lumină” (il Cor. 
11,14). Şi principalul pericol, principala insuficienţă a tu- 
turor acestor fenomene este că prea mulţi oameni astăzi 
— inclusiv campionii aparent cei mai tradiționali ai spiri- 
tualității — par a considera aceasta ca un fel de entitate 
în sine, aproape total distinctă de înţelegerea și experi- 
ența creştină a lui Dumnezeu, a lumii și a omului, a între- 
gii credinţe creștine. Am văzut Filocalia citită și practica- 
tă de unele grupuri și cercuri al căror învățămînt esoteric 
nu numai că nu avea nimic comun cu punctul de vedere 
creștin, ba îi era diametral opus. Astfei, atunci cînd nu 
este alipită la totalitatea credinţei, chiar spiritualitatea cu 
aparenţa cea mai tradițională, cea mai ortodoxă, riscă 
totdeauna să devină unilaterală şi, în acest sens, eretică 
(de la grecescul airesis: alegere şi, prin urmare reduce- 
re), altfel spus riscă să devină o pseudo-spiritualitate. 

Pericolul unei astfel de pseudo-spiritualităţi a exis- 
tat totdeauna. El a fost deja denunţat de Sf. loan, care 
imploră pe creștini să nu dea crezare oricărui duh, ci să 
cerce duhurile pentru a vedea dacă sînt de la Dumnezeu 
și, tot el, fixează regula fundamentală care permite să 
procedezi la această probă: „Orice duh, scrie el, care 
mărturisește că lisus Hristos a venit în trup, este de la 
Dumnezeu “ (| in., 4, 1—2). Aceasta înseamnă că criteriul 
spiritualității se află în doctrina creștină centrală a Întru- 
pării, centrală pentru că ea implică și conţine întreaga 
credință creștină, toate dimensiunile concepţiei creștine 
asupra lumii: creaţie, cădere, răscumpărare, Dumnezeu, 

lume, om. Dar atunci, unde se descoperă mai bine 
această spiritualitate veritabilă, această viziune totală 
asupra omului, asupra naturii și vocației lui, decit în sf. 
Taină al cărei scop este tocmai acela de a restaura în om 
adevărata lui natură, de a-i dărui o viaţă nouă și a-l re- 
naşte prin apă și prin duh? Tocmai în acest context ple- 
nar, ritualul hainei luminoase, aparent atit de secundar, 
încît nici măcar nu este menţionat în manualele clasice 
de dogmatică și de teologie morală, dobindește adevă- 
rata lui semnificaţie, îşi descoperă sensul lui sacramental. 

Regula fundamentală a teologiei liturgice, regulă 
aplicată rar în explicaţiile artificial simbolice ale cultului, 
este că semnificaţia veritabilă a fiecărui act liturgic este 
revelată de către context, adică prin locul pe care-l ocu- 
pă în rînduiala slujbei, a oficiului liturgic, cu alte cuvinte, 
fiecare act de cult își primeşte semnificaţia și de aseme- 
nea, puterea de la cel care-l precede şi de la cel care ur- 
mează. Astfel că, de o parte, ritualul hainei luminoase 
completează și pecetiuieşte botezul însuşi, faptul îmbră- 
cării hainei albe răspunde gestului dezbrăcării hainelor 
vechi pe care-l face catehumenul înainte de botez, cores- 
punde goliciunii lui înainte de a intra în apa răscumpără- 
rii, iar pe de altă parte aceasta inaugurează a doua parte 
a slujbei iniţierii: Mirungerea, darul Sfîntului Duh. 
Această dublă funcţie a ritualului revelează conţinutul 
veritabil al vieţii celei noi, conținutul înnoirii însăși. 

Noi cunoaştem deja că dezbrăcind hainele purtate 
înainte de botez, catehumenul leapădă omul cel vechi şi 
viaţa lui anterioară, viață de moarte și de separație. Într- 
adevăr, tocmai această separare a descoperit iui Adam 
și Evei goliciunea lor şi i-a îndemnat să și-o ascundă sub 
veşminte5. Dar de ce nu se ruşinau de goliciunea lor 
înainte de păcat? Pentru că erau îmbrăcați de slavă şi de 
lumină divină, în negrăita frumuseţe care este adevărata 
natură a ființei umane. Acest prim veșmint este cel pierdut 

atunci și „au văzut că sînt goi” (Gen. 3, 7). Acum, faptul, 
de a reîmbrăca haina de lumină semnifică mai întii reve- 
nirea omului la integritatea și la nevinovăția avută în Pa- 
radis, recuperarea adevăratei naturi mascată de păcat. 
Sfintul Ambrozie compară cămașa botezului cu veșmin- 
tele lui Hristos de pe Tabor. Hristos transfigurat face să 
apară umanitatea perfectă și fără de păcat, nu goală, ci 
îmbrăcată în veșminte albe ca zăpada în lumina necrea- 
tă a slavei divine€. Raiul și nu păcatul este cel ce revelea- 
ză adevărata natură a omului, prin botez omul se întoar- 
ce în Paradis, la adevărata lui natură, la adevăratul lui 
veșmint de slavă. 

Fiind punctul final al botezului, ritualul veșmintului 
alb inaugurează faza următoare a slujbei iniţierii. Sintem 
îmbrăcaţi în această cămașă strălucitoare pentru a pu- 
tea fi unși. În Biserica veche, era inutil să explici legătura 
evidentă și firească între aceste două ritualuri. Biserica 
știe cele trei conotaţii esenţiale ale acestei duble acţiuni, 
care revelează cele trei dimensiuni fundamentale ale vo- 
caţiei supreme ale omului în Hristos — dimensiunile îm- 
părătești, sacerdotale și profetice. Efodul de in al regelui 
David (2 Sam. 6, 14), veșmintele sacerdotale ale lui Aron 
și ale fiilor lui (Ex. 28), mantaua lui llie (li Regi 2, 14), un- 
gerea primită de regi și preoţi, darul profetic al ungerii: 
toate acestea se împlinesc în Hristos care „a făcut din 
noi regi și preoți“ (Ap. 1,6), „seminţie aleasă, preoţie îm- 
părătească, neam sfînt“ (| P 2, 9), Hristos a împărtășit (re- 
vărsat) Duhul Său peste oameni cu scopul ca ei să fie 
„profeţi“ (Fap. 2, 18). Născut a doua oară în apele baptis- 
male, reînnoit după chipul Celui care l-a creat, regăsin- 
du-și negrăita-i frumusețe, omul este acum gata să fie 
desemnat să răspundă noii și supremei sale chemări în 
Hristos. Fiind botezat în Sfîntul Duh, fiind îmbrăcat în 
veșmînt nou, el este gata să primească Duhul Sfint, Du- 
hul lui Hristos însuși, însuși darul lui Hristos — adică 

Unsul, regele, preotul și profetul, conţinutul întreit al ori- 
cărei vieţi autentice creștine, a oricărei spiritualități. 


2. Pecetea darului Duhului Sfint 


Acum, după afundarea baptismală și îmbrăcat cu 
veșmiîntul alb, neofitul este uns sau, pentru a folosi ter- 
minologia liturgică, pecetluit cu Sfîntul Mir. 

Nici un alt act liturgic al Bisericii nu a provocat mai 
multe controverse teologice ca această a doua taină a 
iniţierii; nici una nu a fost obiectul unei mai mari varie- 
tăți de interpretare. 

În Occident, după cum știm, Biserica Romano-Cato- 
lică a făcut din confirmare (mirungere), pecetea sacra- 
mentală a intrării adultului în viaţa Bisericii şi deci fără 
legătură liturgică cu botezul?. Cît despre protestanți, ei 
neagă caracterul sacramentai al mirungerii, considerind 
că el diminuează într-un fel oarecare valoarea botezului, 
cum că adică.botezul însuși este suficient”. Această evo- 
luție occidentală a infiuențat, la rîndul ei teologia orto- 
doxă clasică și care, după cum am văzut, și-a însușit pen- 
tru multă vreme spiritul și metodele concepţiei teologi- 
ce occidentale. În atitudinea sa faţă de mirungere, teolo- 
gia ortodoxă a adoptat, ca în multe alte domenii, o atitu- 
dine esențialmente polemică. Episcopul Silvestru, de 
exemplu, unul din cei mai mari specialiști ruși în dogma- 
tică (în Dogmatica lui în cinci mari volume acordă însă 
doar 29 de pagini Mirungerii), se mulțumește să vor- 
bească doar de dublul punct de vedere al controversei 
cu catolicii — apărînd legătura liturgică dintre mirunge- 
re și botez, iar cu protestanții — apărînd independenţa 
sacramentală a acesteia în raport cu botezul"0. 

Astfel de polemici ar fi putut fi utile și chiar necesare 
dacă, în același timp, ele ar fi reuşit să reveleze percepţia 

ortodoxă pozitivă a celei de-a doua taine, a semnificației 
sale unice, în credinţa şi experienţa Bisericii. Ori trage- 
dia teologiei noastre clasice occidentalizate este că chiar 
atunci cînd ea denunţă și combate erorile occidentale, 
ea începe prin a adopta presupoziţiile lor și contextul lor 
liturgic. În Occident, controversa privind mirungerea a 
fost rezultatul unui fenomen mult mai vast: divorţul din- 
tre lex orandi, tradiţia liturgică a Bisericii și teologie — 
divorț pe care l-am denunţat deja ca fiind păcatul origi- 
nar al întregii scolastici. În loc de a primi în mod simplu 
de la tradiţia liturgică semnificaţia sacramentală, teolo- 
gii au creat, să spunem așa, propriile lor definiţii, apoi, la 
lumina acestora au început să reinterpreteze cultul şi să 
grefeze pe acesta propriile lor concepţii a priori. 

Am văzut deja că aceste definiţii proveneau din înţe- 
lesul particular dat harului și instrumentelor harului; de 
unde și definiția mirungerii ca fiind taina ce dă noilor bo- 
tezaţi darurile (harismata) Sf. Duh, necesare vieţii lor 
creştine — definiţie aflată în mai toate manualele de teo- 
logie orientale şi, desigur, occidentale!!. Dar adevărata 
problemă, cea pe care combatanții ortodocși ai celor 
două fronturi — catolic și protestant — n-au ridicat-o 
este aceea de a ști dacă această definiţie este suficientă 
sau, mai mult, dacă este potrivită. Căci, așa cum se pune 
acum, această definiţie evidenţiază că dilema occidenta- 
lă este inevitabilă. Într-adevăr, ori harul! primit prin botez 
face o nouă dăruire superfluă (soluţia protestantă) sau 
harul acordat prin a douataină este un har complet dife- 
rit și, din însuşi faptul acestei diferențe, revărsarea lui nu 
numai că poate dar chiar trebuie să se facă separat de 
botez (soluţia catolică). Dar, întrucit această dilemă este 
ea însăși falsă, o pseudo-dilemă, rodul acestor false pre- 
supoziţii sînt definiţii improprii. lată chestiunea la care 
teologia ortodoxă poate și trebuie să răspundă. Dar ea 
nu va putea să o facă decit dacă se va debarasa de tot 

reducţionismul sacramental, dacă ea se reîntoarce la iz- 
vorul ei autentic şi esenţial: realitatea liturgică, singura 
care conţine şi comunică experienţa de credinţă a Bisericii. 

Mărturia liturgică în acest caz este clară. Pe de o par- 
te, mirungerea nu este doar un element organic al bote- 
zului: ea este încheierea, împlinirea, încununarea bote- 
zului, aşa cum şi actul sacramental care urmează — îm- 
părtăşirea — este încheierea și împlinirea mirungerii. 

„Binecuvintat eşti, Doamne Dumnezeule, Atotţiito- 
rule, Izvorul bunătăţilor, Soarele dreptăţii, Care celor ce 
erau întru... sînge al Hristosului Tău...” 

Chiar şi în ceremonia actuală, oricit de diferită față 
de cea veche, oricît de sărăcită în comparaţie cu celebra- 
rea plină de slavă pascală a botezului de altădată, nu 
există o întrerupere, o discontinuitate între afundare, ri- 
tualul veșmiîntului alb și mirungere. Se primește veș- 
miîntul alb pentru că a fost botezat şi cu scopul de afiuns 
cu Sf. Mir. Dar, pe de altă parte, pecetea Sf. Duh este, în 
mod evident, un act nou care, deşi pregătit şi făcut posi- 
bil prin botez, dă slujbei de iniţiere o dimensiune atit de 
radical nouă încît Biserica a precizat că este vorba de o 
altă taină — un dar și un sacrament distinct de botez. 

Această nouă dimensiune se revelează, mai întîi de 
toate în formula pe care o pronunţă oficiantul atunci 
cînd, după rugăciune, unge cu luare aminte pe cel bote- 
zat cu Sfîntul Mir, făcînd chipul crucii: la frunte, la ochi, 
la nări, la gură, la amindouă urechile, pe piept, pe spate, la 
miîini și la picioare, zicînd: „Pecetea Darului Sfintului Duh”. 

Dacă sensul real al acestei formule, sau mai degra- 
bă darul pe care el îl revelează, scapă tuturor teologilor, 
este pentru că, fiind influenţaţi de propriile lor concepţii, 
ei nu mai înţeleg ce spune Bişerica, ei numai văd ceea ce 
face Ea. 

Este foarte semnificativ că, atunci cînd formula sa- 
cramentală folosește și a folosit totdeauna singuiarul, 

darul (dorea), teologii, cînd definesc acest sacrament, 
vorbesc toţi, aproape fără excepţie, de daruri la plural 
(charismata); taina, spun ei, acordă neofitului darurile 
Sf. Duh. Pentru ei, cele două cuvinte dar și daruri par afi 
echivalente. Ori, și totul stă în aceasta, în terminologia şi 
experienţa Bisericii, aceste cuvinte se referă la două rea- 
lități diferite. 

Expresia (charismata — darurile Sf. Duh, daruri spi- 
rituale) este frecventă în Noul Testament ca și în toată 
tradiția creştină veche'?. Într-adevăr, diversitatea daruri- 
lor venind de la Sfîntul Duh („există daruri diferite, dar 
același Duh” | Cor. 12, 4), este unul din aspectele cele 
mai adinci, mai fericite ale experienţei Bisericii vechi. Se 
poate presupune deci că dacă obiectivul specific al mir- 
ungerii ar fi acela de a acorda anumite daruri precise sau 
harul necesar omului pentru a duce o viaţă creștină 
(acest dar fiind acordat de fapt în botez, taina iluminării 
și renașterii), este tocmai pentru că noutatea și caracte- 
rul unic al acestei taine este acela că ea acordă celui bo- 
tezat nu numai un dar sau altul, sau anumite daruri ale 
Sfîntului Duh, ci Sfintul Duh însuşi ca dar (dorea). 

Darul Duhului Sfînt, Duhul Sfînt ca dar! Sîntem noi 
încă în stare să sesizăm negrăita profunzime a acestei 
taine, adevăratele ei implicații teologice şi spirituale? 
Sintem noi în stare să înţelegem că paradoxala realitate 
a acestei Cincizecimi personale este că noi primim în dar 
pe Acela pe care numai Hristos îl posedă în mod substan- 
ţial: Sfîntul Duh, revărsat dintotdeauna de către Tatăl 
peste Fiul şi care, în lordan s-a coborit peste Hristos și 
numai peste El, revelînd pe Hristos ca Uns, Fiu iubit și 
Mîntuitor? Sîntem noi în stare să înțelegem că noi pri- 
mim în dar Duhul care aparţine lui Hristos ca Duh al Lui, 
care rezidă în El ca viață a Lui? Ei bine, în această ungere 
a cincizecimii personale, Sfintul Duh coboară peste noi 
și rămîne în noi ca dar personal al lui Hristos, dar 

venind de la Tatăl său, darul vieţii Lui, al calităţii Lui de 
Fiu, al comuniunii Lui cu tatăl. „Duhul, spune Hristos, fă- 
găduind venirea Lui, va lua din ceea ce este al meu și vă 
va împărtăşi vouă. Tot ceea ce are Tată! este al meu; de 
aceea v-am zis că vă va da ceea ce va primi de la Mine“ 
(loan 16, 14—15). Şi noi primim acest dar personal al 
propriului Duh a! lui Hristos nu pentru că aparținem lui 
Hristos prin credinţă și iubire, ci pentru că această credin- 
ță şi iubire ne-a făcut să dorim viaţa Lui, să dorim a fi în 
EI şi pentru că prin botez, fiind botezați în Hristos, am 
fost îmbrăcaţi în El. Hristos este Unsul, și noi primim un- 
gerea Lui. Hristos este Fiul și noi sîntem adoptați ca fii; 
Hristos are în El Duhul care este viaţa Lui și noi sîntem 
primiţi să participăm la viața lui. 

Astfel, prin această unică, minunată și divină unge- 
re, Duhul Sfint, pentru că este Duhul lui Hristos, ne dă pe 
Hristos, şi Hristos pentru că Duhul Sfint este viaţa Lui, ne 
dă pe Duhul Sfînt: „Duhul adevărului, duhul înfierii, fă- 
găduinţa moștenirii viitoare, pregustarea bunătăţilor ce- 
lor veșnice, puterea de viață făcătoare, izvorul sfinţe- 
niei...“ (rugăciunea euharistică din Liturghia Sfintului 
Vasile cel Mare) sau conform unei alte formule liturgice 
vechi, „harul Domnului nostru lisus Hristos, dragostea 
lui Dumnezeu Tatăl şi împărtășirea Sf. Duh“, darul și 
descoperirea lui Dumnezeu întreit Însuși, făcută omului, 
cunoașterea lui Dumnezeu, comuniunea cu El ca Împă- 
răţie și ca viață veșnică. 

Devine acum clar că pecetea darului Sfintului Duh 
este deodată împlinire a botezului și de asemenea o 
nouă taină care-l poartă pe neofit dincolo de botez. Este 
împlinirea botezului pentru că numai omul care, în Hris- 
tos a restabilit adevărata fire, s-a eliberat de boldul păca- 
tului, s-a reîmpăcat cu Dumnezeu și cu creaţia Lui și a re- 
devenit el însuşi, poate primi acest dar și este chemat la 
o treaptă şi mai înaltă. Totodată aceasta este o nouătaină, 

este o nouă taină și o altă epifanie, pentru că această dă- 
ruire a însuși Duhului lui Hristos și a propriei vocații a lui 
Hristos este cu adevărat un dar. Acest dar nu ţine de na- 
tura umană în sine, chiar dacă ea a fost creată pentru a-l 
primi. Pregătit și făcut posibil prin botez, care se împli- 
nește astfel în el, acest dar poartă pe om dincolo de bo- 
tez, dincolo de miîntuire: făcîndu-l hristos în Hristos, un- 
gîndu-l cu Ungerea Celui care este Unsul, el deschide 
omului ușa dumnezeirii — theosis. 

Aceasta este semnificaţia acestei cafăită taine, pe- 
cete, sigiliu. În Biserica veche, cuvîntul sigiliu (pecete) 
avea numeroase conotaţii.!* Dar sensul său esenţial, 
așa cum este revelat în mirungere, este clar: este am- 
prenta în noi a Celui căruia îi aparținem; este pecetea 
care păzește și apără în noi preţioasa prezenţă și mi- 
reasma lui Hristos, este marca celei mai înalte vocații a 
noastre. 

În Hristos, care este „pecete a naturii părintești” 
(sphragis isotypos), noi aparținem Tatălui, noi sintem fii 
adoptivi. În Hristos, templu adevărat și unic, noi deve- 
nim temple ale Sfîntului Duh. În Hristos, care este Rege, 
Preot și Profet, noi sîntem făcuți, regi, preoți și profeţi și 
cum a spus Sfintul loan Chrisostom: „noi posedăm din belșug 
nu numai una sau alta, ci toate trei demnităţile“!€. 

Regi, preoți și profeți! Totuși, noi sîntem astăzi total 
îndepărtați de Tradiţia veche, încît în spiritul nostru nici 
una din aceste trei demnități nu mai este asociată cu 
concepția vieţii noastre creștine, a spiritualității noastre. 
Noi le aplicăm la Hristos: El este Împărat, Preot și Profet. 
În manualele de teologie sistematică slujirea lui Hristos 
este împărțită în general în aceste trei categorii: împără- 
tească, preoțească și profetică. Dar cînd este vorba de 
noi înşine, de viața noastră nouă — de a afirma că viaţa 
lui Hristos este în noi și viața noastră în Hristos — atunci 
nici măcar nu se mai pune problema. Într-adevăr, noi 

atribuim împărăţia numai lui Hristos; asociem demnita- 
tea preoțească numai clerului, cît despre profeție, consi- 
derăm că este vorba de un dar extraordinar acordat unui 
mic număr și, desigur, nu ar fi o dimensiune esenţială a 
vieţii şi spiritualităţii creștine. Dar este evident că pentru 
aceasta s-a ajuns ca taina Sfîntului Duh, într-un anumit 
sens, să fie considerată ca un act auxiliar: sau cel puţin 
subordonată botezului, dacă nu cumva identificată cu 
acesta sau total distinctă de el, numindu-se confirmare. 
Aceasta a condus, în final, la o concepţie sârăcită asupra 
Bisericii însăşi, asupra vieţii noastre în ea. Ceea ce tre- 
buie să facem deci este să regăsim, întoată plinătatea ei, 
semnificaţia reală a acestor dimensiuni esenţiale ale 
unei spiritualități creștine autentice — dimensiunea îm- 
părătească, preoțească și profetică. 


3. Împărat 


Hristos „a făcut din noi o Împărăţie de preoţi pentru 
Dumnezeu Tatăl Său” (Ap. 1, 6); în El noi am devenit 
„preoţie împărătească” (| P 2, 9). Întrebarea care se pune 
este următoarea: ce înseamnă acest lucru pentru viața 
noastră în Biserică și în lume, pentru existenţa noastră 
concretă și personală? 

Primul și principalul sens al ideii de Împărăţie este 
acela de putere şi autoritate — dar acestea sînt acordate 
de sus, date de Dumnezeu și mărturisind puterea Lui. În 
Vechiul Testament, simbolul originii divine a împărăției 
este ungerea, care prezintă pe împărat ca purtător și 
executor al hotăririlor și al autorităţii divine. Prin această 
ungere, împăratul devine binefăcătorul celor care îi sînt 
supuși, cel care este însărcinat să protejeze viaţa lor, să 
le asigure bunăstarea, să le dea biruinţă și fericire. Dar 
dacă această concepție și această experiență asupra 

noțiunii de împărat este comună tuturor societăților pri- 
mitive și tuturor monarhiilor, revelația unică a Bibliei 
este că împărăția — înainte de a deveni mana particulară 
a cîtorva oameni — aparține omului însuși, vocației și 
demnităţii lui. Într-adevăr, Dumnezeu dă omului pe 
care-l crează o putere împărătească: El îl crează după 
chipul Său și aceasta înseamnă după chipul Împăratului 
împăraților, al Aceluia care are toată puterea și toată au- 
toritatea. . 

De unde și puterea originară dată omului: „să stăpi- 
nească pămîntul și să supună peștii mărilor, păsările ce- 
rului şi toate fiarele care se mişcă pe pămînt” (Gen. 1, 
26—28)!5. 

Omul a fost creat împărat al făpturii: acesta este 
deci primul şi esenţialul adevăr cu privire la om, sursa şi 
fundamentul spiritualităţii creștine. A fi împărat, a pose- 
da darul împărăției este propriu naturii însăși a omului. 
EI însuşi vine de sus, căci de sus primește chipul lui 
Dumnezeu și puterea de a face din Creaţie ceea ce doreș- 
te Dumnezeu ca aceasta să fie și să devină. El este purtă- 
torul puterii divine, binefăcătorul pămîntului care i-a 
fost dat ca împărăție pentru binele lui propriu și pentru 
desăvirșirea lui. Acest maximalism antropologic a fost 
întotdeauna afirmat de către tradiția ortodoxă și apărat 
de ea împotriva tuturor tentativelor făcute pentru a mini- 
maliza omul, împotriva tuturor minimalismelor antro- 
pologice venite fie din est ca şi din vest. Chiar în starea 
lui de cădere, cînd el abdică de ia demnitatea sa împără- 
tească, omul continuă să poarte însemnele demnităţii 
lui împărătești originare. 

A| doilea adevăr spiritual privind omul este că a 
ajuns un împărat decăzut. Căderea lui este în principal 
pierderea demnităţii împărăteşti. În loc să fie împăratul 
făpturii, el devine sclavul ei. Şi el devine sclav pentru că 
respinge puterea de sus, încetind să mai fie unsul lui 

Dumnezeu şi, totodată nu mai este nici binefăcătorul 
creaţiei, în loc să o conducă spre desăvirşirea ei, el vrea 
să o posede și să dispună singur de ea. Şi cum nici el nici 
creaţia nu au viaţă în sine, căderea iui inaugurează împă- 
răția morţii. El devine sclavul împărăției morții. 

De unde ai treilea adevăr esenţial: răscumpărarea 
omului ca împărat. În Hristos, Mîntuitor şi Răscumpără- 
tor al lumii, omul își regăsește natura lui esențială — și 
aceasta înseamnă că el redevine împărat. Noi uităm 
adesea că titlul de Împărat este al lui Hristos — titlul pe 
care-l confirmă El însuși cînd intră în lerusalim în mod 
triumfal și unde este primit ca împărat, ce vine întru nu- 
mele Domnului, titlu pe care-l acceptă de asemenea în 
fața lui Pilat: „Tu zici că sînt împărat“ (In. 18, 37) — 
acesta fiind titlul lui uman și nu numai divin. El este Îm- 
părat şi se arată astfel pentru că este noul Adam. Omul 
perfect, pentru că El restabilește în Sine însuși natura 
umană în slava negrăită și în puterea ei. 

Toate acestea sînt descoperite și împlinite în taina 
baptismală. Regenerind omul, botezul îl face iarăși îm- 
părat, căci însăși natura lui este aceea de a fi împărat. În 
binecuvintarea euharistică a apei, am văzut deja, tot uni- 
versul este iarăşi revelat ca un dar al lui Dumnezeu făcut 
omului, ca împărăție a omului. În ungerea cu untdelem- 
nul bucuriei, viața cea nouă este anunţată ca fiind putere 
și stăpiînire. Este îmbrăcat cu veșminte împărăteşti și 
este chiar demnitatea împărătească a lui Hristos pe care 
o primeşte prin pecetea Mirungerii. Deci, dacă viaţa și 
spiritualitatea creştină îşi au izvorul în renașterea baptis- 
mală și dacă spiritualitatea este mai întii de toate împli- 
nirea prin om a darului pe care el l-a primit la botez, pri- 
mul și esențialul fundament al acestei spiritualități este 
aşezat aici, în această reașezare a omului în demnitatea 
lui împărătească. 

Aceasta înseamnă că este vorba de o spiritualitate 
principialmente și esențialmente pozitivă și nu negati- 
vă: că ea este alcătuită din bucurie, din acceptare și din 
afirmare și nu din teamă, din refuz și negațţie, că ea este 
cosmică și doxologică în conţinutul și în orientarea ei însăși. 

Este necesar să se spună toate acestea deoarece 
această spiritualitate pozitivă a avut întotdeauna și 
continuă să aibă, ca pe o umbră a ei, chiar în sînul crești- 
nității, o spiritualitate negativă a cărei cauză profundă 
este tocmai frica şi deci respingerea creaţiei lui Dumne- 
zeu ca împărăție a omului, negarea profund înrădăcina- 
tă a binelui ontologic. Epoca noastră este în mod parti- 
cular receptivă la această spiritualitate negativă și 
aceasta din motive clare. Obosit și descurajat de haosul 
şi confuzia pe care el însuși le-a provocat, strivit sub pro- 
priu-i progres, înfricoșat de triumful aparent al răului, 
dezamăgit de toate teoriile și explicaţiile, depersonalizat 
și aservit de tehnologie, omul caută instinctiv o scăpare, 
O ieșire din această lume rea fără egal spre un liman spi- 
ritual, către o spiritualitate care l-ar confirma și l-ar justi- 
fica în dezgustul lui pentru lume și în frica lui de această 
lume, dîndu-i totodată siguranţa și satisfacția spirituală 
pe care el o caută. De unde înmulţirea și uimitorul suc- 
ces al spiritualităților evazioniste — creștine sau neo- 
creștine — a căror tonalitate comună este exact negația, 
apocalipticul, frica și un dezgust realmente manihean 
față de lume. Orice spiritualitate de acest gen, chiar dacă 
capătă o aparenţă creștină şi împrumută terminologia 
creștină, nu este spiritualitate creștină, într-adevăr, este 
o trădare. Mîntuirea nu va putea fi o evaziune, o simplă 
negaţie, o autojustificare și delectare a retragerii dintr-o 
lume perversă. Hristos ne mîntuiește reconstituind na- 
tura noastră, făcînd din noi în modobligatoriu o parte in- 
tegrantă a Creaţiei și ne face să fim împărați în ea. El este 
Mîntuitorul lumii și nu în afara lumii. Şi el mîntuiește 

lumea făcîndu-ne iarăși ceea ce sintem. Dar dacă 
aceasta este situaţia, actui spiritual esențial — de unde 
purcede de fapt toată spiritualitatea — nu constă în a 
identifica lumea cu răul, esenţa lucrurilor cu deformarea 
şi trădarea acestei esențe, cauza ultimă cu efectele dena- 
turate şi corupte ale acestei cauze. Nu constă în a face o 
simplă distincţie între bine și rău, ci exact în a discerne 
bunătatea care este esenţială de tot ceea ce există, oricit 
de alterată și supusă răului ar fi existența. „Lumea în- 
treagă zace sub stăpînirea celui rău“ (Il loan 5, 19), darlu- 
mea în sine, ca creație a lui Dumnezeu, nu este rea. Dacă 
prima tentaţie spirituală constă în a identifica creaţia lui 
Dumnezeu cu imperiul răului, spiritualitatea creștină în- 
cepe prin discernămint. Desigur, noi trăim într-o lume 
pervertită. Se pare că nu există limită a perversității, a 
suferinţei şi a cruzimii, a dezordinei și a minciunii, a pă- 
catului şi a crimei, a nedreptăţii şi a tiraniei. Disperarea 
şi dezgustul par să vină de la sine; par chiar a fi semnul 
înțelepciunii și al rectitudinii morale. Şi totuşi, primul 
fruct în noi al demnităţii împărăteşti restaurate este că, 
deși trăind în această lume pervertită, nu numai că pu- 
tem, dar chiar sîntem datori, pe plan spiritual, să ne bu- 
curăm de bunătatea ei fundamentală şi să facem din 
această bucurie, din această gratitudine, din această cu- 
noaştere a bunătăţii creației, însăşi temelia vieţii noas- 
tre, fiindcă în spatele oricăror deviații, oricăror alterații, 
oricărui rău, noi putem să discernem natura și vocația 
esenţială a omului şi a tot ceea ce există şi i-a fost dăruit 
omului ca împărăție. Omul face cel mai adesea o rea uti- 
lizare a vocației lui şi în această oribilă deformare riscă 
să se automutileze și să mutileze lumea; totuşi, vocația 
în sine este bună. În aceste raporturi cu lumea, cu natura 
şi cu ceilalţi oameni, omul poate să se folosească în rău 
de puterea lui; totuşi, puterea aceasta, în sine, este 
bună. Pervertirea creativităţii în artă, în știință şi în viaţă 

în ansamblul ei poate duce pe om la finaluri tragice şi 
dureroase; totuşi, creativitatea în sine, nevoia lui de fru- 
mos și de cunoaştere, de pricepere și de împlinire, sînt 
bune. Omul poate să-şi satisfacă setea şi foamea spiri- 
tuală cu otravă și cu minciună; totuși această sete și 
această foame în sine sînt bune. El poate să dea lucruri- 
lor nume inexacte şi să interpreteze rău realitatea; to- 
tuși, capacitatea lui de a defini și de a pricepe e bună. 
Chiar pasiunile lui, care sfirșesc prin a-l distruge pe el și 
viaţa însăşi, nu sînt decît rodul alterat, rău folosit și de- 
viat al forţei bune. Astfel mutilat şi deformat, însîngerat 
și aservit, orb și surd, omul rămîne, cu nimic mai puţin 
împăratul creaţiei, chiar și atunci cînd el ar abdica; el va 
rămîne mereu obiectul iubirii şi respectului infinit al lui 
Dumnezeu. A înţelege aceasta, a distinge aceasta, a ne 
bucura de toate acestea, deşi plingiînd pentru cădere, a 
mulțumi pentru aceasta, constituie, într-adevăr, actul 
esențial al spiritualităţii creștine autentice, al vieţii noi în 
lume. Așa fiind, ce trebuie să facem? Cum vom împlini 
această chemare împărătească? Această întrebare ne 
conduce către a doua dimensiune sau, mai degrabă, în 
inima tainei botezului însâşi: locul central ocupat aici de 
Crucea lui Hristos. 


4. Împăratul răstignit 


Dacă în Taina Sfintului Botez ne este redată demni- 
tatea împărătească, aceasta se face pe Cruce de către un 
Împărat răstignit; dacă la sfirșitul întregii istorii a mîntui- 
rii, o împărăție este „pregătită“ pentru noi (Luca 22, 29), 
s-a zis că aceasta „nu este din lumea aceasta“, că este o 
împărăție ce va veni. 

Exact în acest punct, unde ea este confruntată cu 
această antinomie esenţială a Împărăției lui Hristos şi 

deci a împărăției noastre în Hristos, spiritualitatea crești- 
nă este amenințată de două reduceri care se exclud reci- 
proc: reducerea acestei împărăţii restaurate numai la ni- 
velul lumii noastre, sau reducerea ei doar la Împărăţia ce 
va veni. Există cei care subscriu fără rezerve la tot ceea 
ce s-a spus mai sus cu privire la inspiraţia împărătească, 
pozitivă și cosmică a spiritualităţii creștine, dar deducin- 
du-se că principalul scop al acestei spiritualități este lu- 
mea, fiind dată omului posibilitatea de a face să evolue- 
ze aceasta spre împlinirea ei ca Împărăţie a lui Dumne- 
zeu. Şi există și aceia care, insistind asupra caracterului 
transcendent al Împărăției anunţate și făgăduită în 
Evanghelie, resping ca pe o ispitire orice spiritualitate a 
angajării şi a acţiunii care ridică un zid gros de speranţe 
între spiritual şi material. Două viziuni, două opţiuni, 
două spiritualităţi, implicînd în fapt două concepții radi- 
cal diferite ale Bisericii însăși şi ale vieţii creștine. 

Ori, Crucea lui Hristos arată că ambele sînt doar re- 
duceri, căci la urma urmei amîndouă aceste concepţii re- 
zultă a respinge Crucea, reducînd-o ia „neant“, după 
cum se exprimă Sfintul Pavel (i Cor. 1, 17). Într-adevăr, 
dacă în Hristos se regăsește împărăţia iar pe de altă par- 
te Împărăţia pregătită mie nu este din această lume, în- 
trebarea de care depinde întreaga mea viaţă de creștin 
este: cum pot eu să iubesc lumea pe care Dumnezeu a 
creat-o și a iubit-o atît de mult, făcînd totuși a mea în- 
vățătura apostolului care spune: „nu iubiţi lumea, nici 
ceea ce este în lume“ [| loan 2, 15)? Cum pot eu afirma 
stăpînirea lui Hristos asupra a tot ce există, punindu-mi 
în același timp toată nădejdea, credinţa și dragostea în 
împărăţia ce va să vină? Cum o să-mi asum demnitatea 
împărătească dacă trebuie să mor lumii și făcind astfel 
încît viața mea să „se ascundă cu Hristos în Dumne- 
zeu”? (Col. 3, 3). 

La nivelul raționamentului uman al logicii strict 
omenești și în cadrul „spiritualităţilor“ elaborate de că- 
tre om, nu există un răspuns la această întrebare decisi- 
vă; antinomia nu se pretează la nici o soluție. 

De aceea, chiar și opțiunile noastre spirituale și reli- : 
gioase, în ciuda aparenţei creştine pe care ele o adoptă 
cu atita ușurință, rămîn de fapt precreștine sau necrești- 
ne, şi se reduc fie la o simplă evaziune fie la un simplu 
activism. Singurul răspuns, mereu același și totuși radi- 
cal nou pentru fiecare ființă umană, ne este adus de că- 
tre taina care constituie însăși fondul, însăși inima reve- 
laţiei creștine — taina Crucii, care tocmai pentru că nuni 
se descoperă decit în măsura în care o acceptăm —nu se 
reduce niciodată la o idee, la o prescripţie, la un cod mo- 
ral general valabil, ci în această taină trebuie să intrăm 
noi înşine dacă vrem să-i asimilăm semnificația și puterea. 

Demnitatea împărătească a lui Hristos și noua noas- 
tră demnitate împărătească în El nu numai că nu pot fi 
înțelese și acceptate independent de taina Crucii, ci Cru- 
cea și numai ea rămîne pentru totdeauna singurul sim- 
boi adevărat — epifanie şi dar — al acestei demnități. 
Taina Crucii și numai ea împacă cele două afirmaţii care 
nu pot fi exprimate la nivelul raționamentului uman: 
una privind omul și vocaţia lui împărătească în cadrul 
creației lui Dumnezeu, cealaltă privind Împărăţia care nu 
este din această lume. 

Și ea le conciliază fiindcă ea revelează că Crucea 
este viață „nebiruită, negrăită și divină putere“, care 
face ca credinţa să fie viaţa şi ca viața să fie demnitate 
împărătească. 

Cum? Fiind, înainte de toate, descoperirea adevăra- 
tă şi finală a faptului că această lume este o lume decăzu- 
tă, a cărei cădere, pervertire, constă în respingerea lui 
Dumnezeu şi a Împărăției Sale și deci a adevăratei vieţi, 
pe câre lumea a primit-o la creaţie. 


125 


Prin răstignirea lui Hristos această lume se mani- 
festă plenar, îşi descoperă sensul ei ultim. Golgota este 
într-adevăr un eveniment unic, dar nu în sensul în care 
orice eveniment, oricare i-ar fi importanţa, poate fi califi- 
cat de unic, adică limitat doar ia cei care au luat parte la 
el într-un moment dat al timpului și într-un loc anume al 
spaţiului, şi lăsînd deci indiferenți pe toți ceilalţi și restul 
lumii. El este unic pentru că este expresia decisivă şi uni- 
versală, însăşi împlinirea respingerii lui Dumnezeu de 
către om, care, conform Scripturii, a început în Rai şi a 
transformat lumea creată de Dumnezeu într-una a păca- 
tului, a corupţiei și a morții — care a făcut din faptul res- 
pingerii lui Dumnezeu însăși legea existenţei a acestei 
lumi. Crucea revelează deci că orice păcat, că toate păca- 
tele — săvirşite de la începutul şi pină la sfirşitul lumii, în 
toate timpurile, în tot locul, de către toţi oamenii care au 
crezut în EL sau nu — sînt refuz al lui Dumnezeu însuși, 
acceptarea răului şi predarea la acest păcat a cărei ulti- 
mă expresie este refuzul și răstignirea lui Hristos. Dacă, 
după spusele Sfintului Pavei, cei care după răstignire 
„cad iarăşi“ şi se îndepărtează de Hristos, „îl răstignesc 
iarăși pe Fiul lui Dumnezeu“ (Evrei 6, 6), dacă după cum 
scrie Pascal, „Hristos este în agonie pînă la sfirșitul lu- 
mii“, aceasta este pentru că Crucea descoperă conţinu- 
tul fiecărui păcat ca fiind respingerea lui Dumnezeu, iar 
această respingere ca fiind legea, fără de lege a acestei lumi. 

Totodată, fiind revelația ultimă a acestei lumi şi a 
pervertirii ei, Crucea — și aceasta înseamnă a doua di- 
mensiune a acestei taine — este în acest caz condamna- 
rea decisivă și finală. Căci a revela și demonstra că răul 
este rău înseamnă exact a-l condamna. Revelind 
această lume ca refuz al lui Dumnezeu și deci ca păcat, 
revelind-o ca refuz al vieţii și deci moartea, Crucea o 
condamnă, căci păcatul nu poate fi corijat, moartea nu 
poate fi răscumpărată. 

Această lume este condamnată pentru că, prin Cru- 
ce, ea se condamnă singură: ea arată că se află în impas, 
că nu are nimic de oferit, nimic care să poată hrăni viaţa 
decit absurditatea morții. Astfel, Crucea lui Hristos reve- 
lează şi indică acestei lumi sfîrșitul și moartea ei. Reve- 
nim acum la cea de-a treia dimensiune a tainei Crucii — 
cea fericită și victorioasă. Revelînd că această lume este 
păcat și moarte, condamnînd-o la moarte, Crucea devi- 
ne începutul Mîntuirii lumii și inaugurarea Împărăției lui 
Dumnezeu. Ea mîntuiește lumea eliberind-o de această 
lume, descoperind că această lume nu este esenţa ori 
natura lumii, ci că ea este o închipuire, ori o formă a exis- 
tenței ei — o închipuire a cărei trecere (| Cor. 7, 31) este 
inaugurată de către Cruce, iar Crucea inaugurează Împă- 
răția lui Dumnezeu, descoperind că aceasta nu este o 
altă lume, o altă creaţie care să o înlocuiască pe aceasta 
ci, aceeași creaţie, eliberată de Stăpinitorul acestei lumi, 
regăsindu-şi adevărata natură și destinul ei ultim — cînd 
Dumnezeu va fi „totul în toate” [i Cor. 15, 28). 

Acum înţelegem de ce, în credinţa creștină consa- 
crată și comunicată prin experienţa liturgică a Bisericii, 
Crucea este adevărată descoperire a proslăvirii lui Hris- 
tos și întronizarea Lui ca Împărat. „Acum, Fiul omului a 
fost proslăvit, şi Dumnezeu s-a preamărit prin E!“ (loan, 
13, 31). Cu aceste cuvinte Biserica la denia Vinerii celei 
mari, începe celebrarea Paștelui. Eu ţin să mai subliniez 
odată: nu duminică, ci vineri, fiindcă în tradiţia veche, 
cuvintul Paşte se referea nu numai la Duminică, așa cum 
este azi, ci ia taina nedespărţită a celor trei zile (triduum 
paschale), vineri, sîmbătă și Duminică. Şi tocmai 
această unitate, această interdependenţă interioară a zi- 
lei Crucii, a zilei Mormiîntului și a zilei Învierii, ne desco- 
peră biruința lui Hristos şi întronizarea lui ca Împărat și, 
de aici plecînd, natura demnităţii împărătești pe care Ei 
ne-a acordat-o. 

În această epifanie liturgică, Vineri — ziua răstignirii 
— este realmente ziua acestei lumi, ziua autorevelării ei, 
a biruinţei aparente și a înfrîngerii ei decisive. Refuzind 
şi condamnînd pe Hristos, această lume îşi descoperă 
întreaga ei pervertire, se descoperă ca fiind răul însuși. 
Îndepărtînd pe Hristos din drumul ei, aruncîndu-l în 
moarte, aparent ea triumfă. Totuşi, în toate acestea, ea 
suferă de fapt o înfrîngere decisivă. Cînd el se află în fața 
judecătorilor Săi, cînd este condamnat, batjocorit, insul- 
tat, răstignit şi omorît, de fapt El și numai El triumfă, căci 
ascultarea Lui, iubirea Lui, milostivirea Lui au dreptate 
în această lume și din adîncul acestei aparente înfringeri 
auzim prima mărturie asupra demnităţii Lui de Împărat: 
exact în inscripţia lui Pilat pe Cruce, în strigătul tilharului 
murind, în mărturisirea de credință a sutașului — „cu 
adevărat Fiul lui Dumnezeu este acesta”. 

Apoi vine Sfinta și Marea Sîmbătă, Simbăta cea sfin- 
țită, ziua biruinţei aparente a morții și, totuși, a înfrîngerii 
ei decisive. În timp ce moartea — legea fundamentală a 
acestei lumi — pare a înghiţi pe Hristos şi pare a realiza 
dominaţia ei universală, această moarte însăși este 
„înghițită de biruință“ (i Cor. 15, 54). Căci Acela care ac- 
ceptă de bunăvoie moartea nu are în El moarte și o dis- 
truge deci din interior, prin această Viaţă și iubire care 
sînt moartea morţii. 

lar atunci cînd a treia zi Dumnezeu îl scoală din morţi, 
Viaţa Lui — asupra căreia moartea nu mai are stăpinire 
— manifestă prezenţa Împărăției lui Dumnezeu printre 
noi. În aceasta se ascunde bucuria pascală: în această 
lume -se descoperă Împărăţia care nu-i din lumea 
aceasta, se inaugurează deci o viață nouă; iumea noas- 
tră de aici înainte și pînă la plinirea ei în Dumnezeu va ră- 
suna de strigătul: „Bucuraţi-vă”! 

Acum, și numai acum, putem răspunde la întrebarea 
pusă la începutul acestui capitol: ce înseamnă demnitatea 

împărătească nouă care ne-a fost dăruită în taina Mirun- 
gerii? Acum putem răspunde pentru că prin Crucea lui 
Hristos, conţinutul acestei demnități a fost revelat și pu- 
terea ei a fost acordată. | 

Ungerea împărătească ne face realmente împărați, 
dar este vorba aici de demnitatea împărătească crucifi- 
cată a lui Hristos însuși — Crucea ca împărăție și împă- 
răţia ca Cruce — şi pe aceasta o revarsă Sfintul Duh 
peste noi în taina Mirungerii. Crucea însemniînd întroni- 
zarea lui Hristos ca Împărat ne este descoperită ca fiind 
singura modalitate pentru noi de a fi întronizaţi cu El, de 
a ne regăsi demnitatea noastră împărătească. 

O descriere perfectă a acestui fapt o face Sfintul 
Apostol Pavel: „Însă mie, scrie el, să nu-mi fie a mă lău- 
da, fără numai în Crucea Domnului nostru lisus Hristos, 
prin care lumea este răstignită pentru mine și eu pentru 
lume!” (Gal. 6, 14). Aceste cuvinte exprimă o concepţie 
radical nouă, specific creștină, asupra lumii și asupra vo- 
caţiei vieții omului în lume. Noutatea ei este exact 
aceasta: ea transcende polaritatea, reducţionismul, acel 
„sau — sau“ ai tuturor spiritualităților și concepțiilor 
care nu fac decit să accepte sau să respingă lumea și fac 
din religie, fie un activism social în această lume, fie o 
evadare spre o altă lume. În toate aceste spiritualităţi, în 
toate aceste religii, Crucea lui Hristos este, după expre- 
sia Sfîntului Pavel, „redusă la nimic”. În aceste concepții 
nici nu mai este nevoie de ea și tocmai din această prici- 
nă ea rămîne pentru totdeauna, chiar în religie, piatra de 
poticnire pentru unii şi prostie pentru alţii (| Cor. 1, 23). 

A zice că „lumea este răstignită pentru mine“, în- 
seamnă, mai ales, să vezi în Cruce criteriul absolut şi uni- 
versal, măsura ultimă a întregii vieţi și a întregii acţiuni. 
Aceasta înseamnă, pe de altă parte, respingerea lumii în 
forma ei actuală, adică pe cea aservită de către om păca- 
tului și morții, a lumii ca „poftă a cărnii, poftă a ochilor 


129 


și încrederea îngimfată în bogăţie“. Este corupţia și per- 
versitatea lumii sub chipul ei actual, așa cum a dezvăluit-o 
Hristos pe Crucea Sa și această judecată și condamnare 
rămîn pentru totdeauna. Dar această lume este judecată 
şi condamnată nu în numele vreunei alte lumi, ci în nu- 
mele propriei sale naturi și vocațţii care şi ele au fost des- 
coperite prin Cruce în credinţă, iubirea şi ascultarea Fiu- 
lui omului. Astfel că, deodată cu descoperirea auto- 
condamnării și deci a sfirșşitului acestei lumi, Crucea, pe 
de altă parte, face posibilă acceptarea veritabilă a lumii 
ca creaţie a lui Dumnezeu, ca obiect al iubirii și al îndură- 
rii infinite a lui Dumnezeu. Aceasta este semnificaţia cu- 
vintelor „lumea este răstignită pentru mine”. Este 
coexistenţa antinomică, interdependenţa și întrepătrun- 
derea în credinţa și concepţia creștină, a respingerii și a 
primirii lumii: respingere ca singură cale spre acceptare, 
această acceptare revelind sensul și obiectivul real al 
respingerii. 

Acest mod de a vedea va rămîne, totodată, o antino- 
mie, o simplă doctrină, atita timp cît „eu nu sînt încă răs- 
tignit pentru lume“. Numai în mine însumi, în credinţa 
mea, în viața mea şi în acţiunile mele această doctrină va 
deveni viaţă și Crucea lui Hristos va deveni putere. Căci 
în credinţa creştină lumea nu este o idee, o entitate ab- 
stractă și impersonală, ci totdeauna darul făcut unei fi- 
ințe umane unice: lumea dată mie de Dumnezeu, ca 
viaţă, ca vocaţie a mea, ca datorie și ca responsabilitate. 
Nici o idee, nici o doctrină nu poate mîntui lumea, ci lu- 
mea piere sau se miîntuiește în fiecare om. Şi ea este 
mîntuită de fiecare dată cînd omul ia Crucea și o face a 
lui, răstignindu-se pentru lume. Aceasta implică un efort 
constant și necontenit pentru a discerne, o bătălie cu 
adevărat pe viaţă şi pe moarte. Aceasta implică respin- 
gerea constantă a lumii ca „lume“, adică suficiența ei și 
egocentrismul ei, perversiunea și corupţia ei, tot ceea ce 

Scriptura numește cu cuvintul trufie — dar de aseme- 
nea, înseamnă o acceptare constantă a lumii ca dar al lui 
Dumnezeu făcut oamenilor, ca mijloc ce ni l-a oferit pen- 
tru a crește în El şi a comunica mereu cu El. 

„Lumea era răstignită mie și eu lumii“. Aceasta este 
deci descrierea și definiția veritabilă a demnității noas- 
tre împărătești ce ne este oferită prin ungerea împără.-. 
tească, prin Duhul Sfînt. „Toate sînt ale voastre, dar voi 
sînteţi ai lui Hristos și Hristos este al! lui Dumnezeu” [| 
Cor. 3, 22—23) Totul: lumea ne aparține iarăşi, putem 
din nou să o stăpînim cu adevărat; fiecare vocație uma- 
nă — şi, la urma urmelor, fiecare este unică, fiindcă fie- 
care ființă umană este un unicat — fiecare este binecu- 
vîntată și sfințită; orice lucru este primit afară de păcat și 
de rău, orice lucru poate și trebuie să ducă la cunoaște- 
rea lui Dumnezeu și la comuniunea cu El, sătraducă şi să 
exprime bunătatea, adevărul și frumuseţea Împărăției 
lui Dumnezeu. Şi, oricît de paradoxală și neînţeleasă ar 
putea să apară în fața logicii acestei lumi, legea interioa- 
ră a acestei împărății și a acestei noi puteri este exact 
opusul legii acceptate ca evidentă de către „generația 
prezentă”. 

Puterea nouă și cu adevărat împărătească dată 
omului de către Hristos, este puterea de a transcende și 
a depăși finalitatea acestei lumi, limitele ei naturale, ori- 
zontul ei închis, puterea de a face iarăși lumea să fie divi- 
nă şi nu de a reduce pe Dumnezeu la nivelul lumii. Este 
puterea de „a respinge“ constant această lume ca scop 
în sine, ca valori în sine, frumuseţe în sine, şi să o recre- 
ezi statornic ca ascensiune spre Dumnezeu. Căci păcatul 
nu este pur și simplu reaua folosire a acestei puteri, tin- 
zind să o deturnezi parţial de la finalitatea ei, ci exact fap- 
tul că omul iubește lumea ca scop în sine și vrea ca Dum- 
nezeu însuși să devină robul acestei lumi. Nu este de 
ajuns să crezi în Dumnezeu ca să faci lumea religioasă. 

Dimpotrivă, adevărata credinţă în Dumnezeu și adevă- 
rata religie, constă în certitudinea tainică și totuși evi- 
dentă că Împărăţia lui Dumnezeu — obiectul ultim al ori- 
cărei doriri, al oricărei nădejdi şi iubiri — este nu din lu- 
mea aceasta, ci de dincolo, singura care poate da sens și 
valoare tuturor lucrurilor în lume. 

Astfel, a reda omului demnitatea împărătească nu 
constă simplu în a-l dota cu oarecare putere sau cunoaș- 
tere supranaturală, nu în a da activității sale terestre o 
nouă orientare, nu simplu a face din el un mai bun ingi- 
ner, medic sau scriitor. În toate acestea, necredincioşii 
pot fi, şi adesea chiar sînt efectiv, mai abili — în ştiinţă, 
în tehnologie, în medicină etc. A reda omului demnita- 
tea împărătească înseamnă, în primul rind, a-i elibera de 
convingerea că toate acestea sînt rațiunea ultimă de a fi 
și valoarea supremă a întregii existențe umane, singurul 
orizont al vieţii omului. Şi de această eliberare, omul 
modern şi secularizat are nevoie mai mare decit orice: 
căci dacă el știe din ce în ce mai bine cum să facă să 
meargă aceste lucruri, el a pierdut astăzi orice noţiune 
despre ceea ce sînt aceste lucruri, el a devenit sclavul 
idolilor pe care i-a creat el însuși. 

De această libertate, rezultantă a experienţei și cu- 
moaşterii Împărăției care „nu este din lumea aceasta“, 
are nevoie omul şi întreaga lume — și nu de apelurile 
noastre înfricoșate și pline de neputinţă la o angajare oa- 
recare, nu de o capitulare în fața acestei lumi cu filosofii- 
le ei efemere şi cu toate jargoanele ei. Numai după cea 
avut pe buze gustul Împărăției omul regăsește în lume 
un semn, o făgăduinţă, setea și foamea de Dumnezeu. 
Numai cînd aspirăm mai mult decit orice la Împărăţie în- 
cepem să cunoaştem realmente lumea, să o stăpinim cu 
adevărat. Atunci toate lucrurile devin curate, viziunea şi 
cunoașterea acestora redevine clară și folosirea lor de 
către noi redevine bună. Oricare ar fi vocaţia noastră, 

misiunea ori pregătirea noastră —fie că am fi prestigioși 
sau umili, importanţi sau neînsemnaţi după normele 
acestei lumi — aceste lucruri dobîndesc atunci un sens, 
devin o bucurie şi o sursă de bucurie, fiindcă noi înce- 
pem să percepem și să experimentăm lumea nu în ea în- 
săşi, ci în Dumnezeu și ca semn al Împărăției lui. „Căci 
toate sint ale voastre... lumea, viața sau moartea, pre- 
zentul și viitorul, totul este al vostru, dar voi sînteţi ai lui 
Hristos și Hristos este al lui Dumnezeu” (| Cor. 3, 21— 
23). Aceasta este noua demnitate împărătească pe care 
o primim prin ungerea împărătească a Mirungerii, a 
demnităţii împărătești a celor pentru care „o împărăție a 
fost dăruită” (Luca 22, 29). Şi cei care au gustat bucuria, 
pacea și dreptatea acestei împărăţii pot să depășească 
această lume prin puterea biruitoare a Crucii, pot să ofe- 
re această lume lui Dumnezeu și astfel să o transforme 
cu adevărat. Aceasta ne conduce la o a doua demnitate 
ce ne-a fost dăruită în taina Mirungerii: demnitatea sa- 
cerdotaiă. 


5. Preotul 


Dimensiunea sacerdotală a vieții creştine, primită 
prin darul Sfintului Duh, a fost uitată încă și mai mult de- 
cît cea a demnității împărătești, redobîndită de om în 
Hristos. Ea a fost uitată pentru că s-a aflat absorbită trep- 
tat și dizolvată în dihotomia de altădată, precreștină, 
care creează opoziţie între cler şi laici și punînd accentul 
pe natura nesacerdotală a celor ce sînt numiți iaici. Ac- 
ceptînd această reducere la categoriile vechi, respingind 
de facto transformarea în Hristos și deci reînnoirea radi- 
cală a tuturor lucrurilor, a tuturor categoriilor și a religiei 
însăși, gindirea creștină a descins într-o falsă dilemă: ori 
preoția instituțională exclude caracterul sacerdotal al 

tuturor creștinilor în calitatea lor de creștini, ori caracte- 
rul sacerdotal al laicilor şi, în fapt, al întregii Biserici (de- 
finită de Apostol ca „preoţie împărătească“), exclude 
mai mult sau mai puţin preoţia instituțională. Odată mai 
mult, logica pur umană, aplicată tainei Bisericii, a antre- 
nat o mutilare a acestei taine și inevitabil, o sărăcire a 
teologiei, a cultului și a credinţei. 

În ceea ce priveşte Biserica veche, ea era ferm 
convinsă şi a afirmat întotdeauna aceasta, că atit preoţia 
instituțională în Biserică, precum şi cea împărătească 
(harică) a Bisericii constituiau cele două dimensiuni esen- 
țiale și complementare ale vieţii însăși: esenţială pentru 
că rezultau din experienţa ei în Hristos și a preoţiei Lui 
unice; complementară pentru că revela în interdepen- 
denţa aceasta locul și importanţa acestor două dimen- 
siuni în viaţa și în activitatea Bisericii'6. 

Ceea ce trebuie așadar redescoperit este sensul 
adevărat al preoţiei lui Hristos. Într-adevăr, atunci cînd 
Preoțţia Lui a începutsă fie redusă la categoriile clericale, 
să fie socotită ca izvor doar al preoţiei instituţionale, de- 
teriorarea progresivă menţionată mai sus și-a făcut apa- 
riția, ducînd la uitarea experienţei Bisericii vechi și la 
ruptura de tradiţie. Trebuie să înțelegem bine că preoția 
lui Hristos ca şi demnitatea Lui împărătească și, așa cum 
vom vedea mai departe, cea profetică, țin mai ales de 
natura Lui umană, fiind un element integral și o expresie 
a umanităţii Lui. Tocmai pentru că El este Noul Adam, 
omul perfect, Preot și Profet. În termeni teologici, sem- 
nificaţia soteriologică a acestor trei funcţii se explică 
prin caracterul lor ontologic, adică prin faptul că ele sînt 
rezultatul naturii umane pe care Hristos a luat-o pentru 
mîntuirea omului. Aceasta înseamnă că natura omului 
are o dimensiune sacerdotală care, după ce a fost trăda- 
tă și pierdută prin păcat, este restabilită și desă- 
vîrșită în Hristos. Prima întrebare care se pune deci, este 

următoarea: ce înseamnă pentru om faptul de a fi preot? 
Răspunzînd la această întrebare — lucru care se leagă de 
semnificaţia pe care o are pentru noi preoţia lui Hristos 
— vom putea înţelege semnificaţia, pe de o parte a 
preoţiei împărătești ca mod de viaţă creştină, și pe de 
altă parte, a preoţiei „instituționale“ ca formă esenţială 
a Bisericii. 

„Preoţia împărătească“, nu demnitate împărătească 
singură și nici preoţie singură, ci întrepătrunderea lor ca 
împlinire reciprocă, realizarea uneia prin cealaltă — 
aceasta este taina omului descoperit în Hristos. Dacă în- 
sușirea împăratului este aceea de a avea puterea şi dea 
stăpîni, aceea a preotului este de a oferi jertfe, adică de a 
fi mijlocitorul între Dumnezeu și creaţie, sfințitorul vieții 
prin includerea ei în voinţa și ordinea divină. Această du- 
blă funcţie este aceea a omului din începuturile timpu- 
lui, dar tocmai acea funcţie prin care demnitatea împără- 
tească naturală a omului se desăvirșește în preoţie, prin 
care îl face cu adevărat stăpiîn al universului. El are „pu- 
tere de stăpiînire” asupra lumii, dar el exercită această 
stăpînire sfințind lumea, făcînd-o părtașă la dumnezei- 
re. Nu numai că el are această putere de la Dumnezeu și 
stă sub autoritatea Lui, ci această putere chiar și la Dum- 
nezeu, aşa cum am văzut, reprezintă legea internă a ori- 
cărei puteri. De asemenea, această putere se desăvir- 
șește în jertfa care, cu mult timp înainte de a deveni 
aproape sinonimă cu ispășirea, era și este totdeauna ex- 
presia esenţială a dorinței omului de a comunica cu 
Dumnezeu, aspirația Creaţiei de a se împlini în Dumne- 
zeu şi care este esențialmente o mișcare, o acţiune de 
mulțumire, de laudă și de unire. Aşadar, omul este îm- 
părat și preot prin natură şi prin chemare. Căderea omu- 
lui înseamnă renunţarea la această chemare sacerdota- 
lă, refuzul lui de a fi preot. Păcatul originar constă în ale- 
gerea omului de a avea relaţii nesacerdotale cu Dumnezeu 

Și cu lumea. Şi nici un cuvint nu pare să exprime mai 
bine esenţa acestui mod de viaţă nou, decăzut, nesacer- 
dotal decit acela care cunoaşte în epoca noastră o carie- 
ră extraordinară, care a devenit cu adevărat simbolul 
culturii noastre moderne: cuvintul consumator. După ce 
s-a glorificat că este homo faber, apoi homo sapiens, 
omul pare să-şi fi descoperit ultima vocaţie de consuma- 
tor. Este într-adevăr trista vocaţie a erei noastre — foarte 
sinceră în acest punct — aceea de a afirma cu mîndrie 
ceea ce civilizațiile anterioare căutaseră să ascundă cu 
ipocrizie. Adevărul este, de fapt, că acest consumator nu 
s-a născut în veacul XX. Primul consumator a fost Adam 
însuşi. El a ales primul de anu fi preotul lumii, ci de a se 
comporta ca un consumator; să caute în lume „alimen- 
tul“ său, să o utilizeze şi să o stăpînească pentru el în- 
suși, să tragă folos și nu să o sfințească adică să o ofere 
ca jertfă lui Dumnezeu și în Dumnezeu. Şi rodul cel mai 
tragic al acestui păcat originar este acela de a fi transfor- 
mat însăși religia în bun de consum destinat să satisfacă 
nevoile religioase, să servească drept umbrelă spiritua- 
lă și de leac pentru a ne justifica în fața noastră înşine, 
punîndu-ne la dispoziție o spiritualitate egocentristă şi 
comodă al cărei furnizor vizibil este preotul care-și asu- 
mă misiunea specială şi sacră de a garanta utilitatea reli- 
giei. Şi aceasta într-o societate și o civilizație care, la 
urma urmelor, nu se interesează nici un pic de lume, de 
vocaţia ei divină şi a omului, a creaţiei întregi. 

Nici măcar nu este nevoie să insistăm în a arăta, că 
nu aceasta a fost concepţia creștină asupra omului, asu- 
pra religiei şi asupra preoţiei. Prin Întruparea Sa, prin 
ofranda pe care El a adus-o lui Dumnezeu pentru mîntuli- 
rea lumii, Hristos a revelat adevărata natură a omului — 
natura lui sacerdotală — și prin darul Vieţii Lui pe care-l 
face nouă — în botez și în Mirungere— E! ne restabileşte 
în demnitatea noastră de preoţi: El ne permite iarăşi să 

ne oferim pe noi înșine „jertfă vie, sfintă și plăcută lui 
Dumnezeu” (Romani 12, 1), ne dă posibilitatea să facem 
din întreaga noastră viață un „cult spiritual!“ (Romani 12, 
1), o ofrandă, o jertfă, o comuniune. 

Şi atunci, Biserica, fiind darul și prezenţa vieţii noi în 
lume, care este de asemenea ofrandă, jertfă și comuniu- 
ne, este și ea, prin forța lucrurilor, sacerdotală în totalita- 
tea ei ca trup al lui Hristos și în fiecare din membrii ei ca 
mădulare ale acestui trup. Ea este sacerdotală în raport 
cu ea însăşi, căci viaţa ei constă în a se oferi lui Dumne- 
zeu şi este sacerdotală și în raport cu lumea, căci misiu- 
nea ei este aceea de a aduce lumea jertfă lui Dumnezeu 
și astfel să o sfințească. „Ale Tale dintru ale Tale, Ție 
aducem de toate și pentru toate“. Dacă această ofrandă 
se situează în chiar inima Euharistiei — taină prin care 
Biserica devine totdeauna ceea ce este, asta înseamnă 
că ofranda exprimă și desăvirșește întreaga viață a Bise- 
ricii, însăși esenţa vocației omului și a lumii. Această vo- 
cație constă în a sfinţi şi transforma și pe noi înşine și 
viaţa noastră, precum și lumea ce ne-a fost oferită de 
Dumnezeu. Pe noi înşine mai întîi, oferind neîncetat 
viața noastră, munca noastră, bucuriile noastre și neca- 
zurile noastre lui Dumnezeu, deschizindu-le mereu voie! 
și harului divin, fiind ceea ce am devenit în Hristos — 
templu al Sfîntului Duh, transformînd viața noastră în 
ceea ce Sfintul Duh a făcut din ea: o liturghie, o slujbă lui 
Dumnezeu și o împărtășire cu El. 

Lumea o oferim dacă sîntem realmente „oameni 
pentru ceilalți“, nu în sensul unui angajament statornic 
în afaceri sociale şi politice — realitate la care adesea re- 
ducem astăzi creștinismul — ci fiind totdeauna, în toate 
ocaziile, martorii adevărului lui Hristos, singura viaţă 
adevărată, şi purtători ai acestei iubiri jertfelnice care 
constituie esenţa și conţinutul ultim al preoţiei omului. 

În sfîrşit, numai în lumina acestei preoții împărăteşti 
pe care noi o primim în taina Mirungerii, noi putem înţe- 
lege semnificaţia reală, creştină și deci nouă a preoţiei 
instituționale, preoţia celor pe care Biserica din început 
i-a ales și sfinţit, într-o continuitate neclintită cu aposto- 
ii, ca să fie preoți, păstori și învăţători. Căci, tocmai 
fiindcă Biserica, membrii ei și întreaga ei viață, au un ca- 
racter sacerdotal, este necesar să existe preoți care să 
răspundă chemării sacerdotale a lumii. Dacă în Hristos 
natura umană însăși este restabilită în preoția ei împără- 
tească aşa încît fiecare vocaţie umană poate să fie real- 
mente preoție, aceasta se face pentru că Hristos însuși 
nu avea altă vocație, altă viață decît aceea de a anunţa 
oamenilor Evanghelia Împărăției, de a le descoperi Ade- 
vărul divin, de a le oferi, prin jertfa Sa, iertarea păcatelor, 
mîntuirea şi o viaţă nouă. În acest sens, preoţia Lui este 
cu adevărat unică şi personală. Şi pe această preoție, şi 
pe această jertfă unică şi personală a zidit Hristos Biseri- 
ca Sa. Fiind rodul şi darui preoţiei Lui unice și al jertfei 
Sale unice, Biserica nu depinde de nimic care să fie pă- 
miîntesc și omenesc, ea nu depinde de intensitatea și 
sinceritatea răspunsului nostru, nici de succesul ori de 
măsura reuşitelor noastre. Fiind un dar, ea este din înce- 
put plenitudine a harului și a adevărului. Hristos rămine 
în veci unicul Preot, Păstor și Învățător. Și în acest scop 
al preoţiei unice — care aparţine cu adevărat lui Hristos 
şi care este cu adevărat darul lui unic — Hristos așează 
preoți în Biserică pentru ca preoţia lui unică să poată fi 
mereu prezentă şi să fie mereu „piinirea Celui pe Care 
Dumnezeu îl umple în întregime“ (Efer. 1, 23). Preoţia 
acestora nu este a ior, ci este a lui Hristos; chemarea lor 
este aceea de a nu avea o chemare (vocaţie) personală ci 
pe cea a lui Hristos, de a garanta prezenţa și puterea 
Preoţiei Lui în Biserică, continuitatea acesteia pînă la 
sfîrșitul tuturor lucrurilor în Dumnezeu. Așa cum Tatăl 

trimite pe Fiul pentru a mîntui lumea, Fiul alege și trimite 
pe cei cărora E! le-a încredinţat lucrarea de continuare a 
slujirii Lui mîntuitoare, puterea preoţiei Lui unice. Carac- 
terul unic al acestei vocaţii rezidă exact în aceasta: ea nu 
este una din vocaţiile omului, ci este cu totul aparte, vo- 
cație nu neapărat superioară tuturor celorlalte prin pute- 
re, privilegii sau slavă, nici opusă acelora sub aspectul 
sacralităţii şi celelalte ar fi profane, ci vocaţie care, făcînd 
prezentă preoţia unică a lui Hristos face din toate celelal- 
te împlinirea preoţiei împărătești a omului. Biserica are 
preoți cu scopul de a reuși să se împlinească ea însăși ca 
preoție împărătească. În același timp, întrucît ea are 
preoți și pentru că în ei se exprimă Preoția unică a lui 
Hristos, Biserica poate fi realmente preoție împără- 
tească. Aceasta, întrucît preotul, nu din propria lui plăce- 
re, ci prin voinţa și darul Sfintului Duh face ceea ce Hris- 
tos a făcut și continuă să facă prin intermediul preotului: 
să predice Evanghelia, să desăvirșească Biserica prin Sf. 
Taine şi „să pască oile“. Prin preot Biserica rămine tot- 
deauna același dar al aceluiași Hristos și de aceea, ea 
poate să mărturisească prin toţi membrii ei despre reali- 
tatea lui Hristos și a operei Lui mintuitoare pe care Elo 
împlinește în lume. 

„Împărați şi preoţi...” Şi în sfirșit — profeți. În 
această a treia demnitate — al treilea dar şi vocaţie — 
descoperită și reașezată în Hristos și dată nouă prin Hris- 
tos, noi trebuie să descoperim dimensiunea ultimă a 
spiritualității creștine. 


6. Profetul 
În manualele de teologie, a treia slujire a lui Hristos 
se cheamă profetică. Fiind împlinirea tuturor profețţiilor 


E| este profetul. Dar, tot în această definiţie, ceea ce 

trebuie să înțelegem (și despre aceasta, manualele de 
teologie nu spun practic nimic), este că, parale! cu dem- 
nitatea împărătească și cu preoția, slujirea profetică a lui 
Hristos înseamnă plinirea în El a firii lui umane, adică El 
este profet pentru că este Omul total şi perfect. 

Creat împărat şi preot, omul este chemat, de aseme- 
nea, să fie profet. Dacă în Vechiul testament, acest titlu 
este rezervat doar cîtorva oameni, special chemaţi de 
Dumnezeu și dotați cu talente și puteri extraordinare, 
aceasta se întîmpla pentru că, în păcat, omul a refuzat şi 
a pierdut darul natural al profeţiei, a încetat să mai fie 
profet. Dar, la început în Eden, Dumnezeu a vorbit lui 
Adam „în adierea zilei“ (Gen. 3, 8) şi Adam a auzit glasul 
Lui şi i-a răspuns. În plus, mîntuirea este anunţată ca 
reaşezarea omului în vocaţia lui profetică: „Atunci, în zi- 
lele de pe urmă“, zice Domnul, „voi turna din Duhul meu 
peste tot trupul și fiii şi fiicele voastre vor fi profeţi...“ 
(Fapte 2, 17). 

Ce este profeția? În loc să o reducem, cum facem de 
obicei, la o aptitudine misterioasă de a prezice viitorul, 
noi trebuie să vedem în aceasta ceea ce descoperă 
Scriptura: puterea dată omului de a discerne totdeauna 
voia lui Dumnezeu, de a auzi glasul Lui și de a fi — în si- 
nul creaţiei, în lume — martori şi agenți ai Înţelepciunii 
divine. Profetul este acela care aude pe Dumnezeu și 
poate să comunice lumii voinţa Lui, acela care vede toa- 
te evenimentele, toate situațiile cu ochii lui Dumnezeu 
— cu alte cuvinte acela pentru care lumea este transpa- 
rentă pentru Dumnezeu. Şi aceasta este adevărata vo- 
caţie a omului, adevărata lui natură. Dar așa cum el a le- 
pădat demnitatea împărătească și sacerdotală, omul a 
lepădat și darul profeţiei. În mîndria lui — „veţi fi ca 
Dumnezeu “ — omul a crezut că, într-adevăr, va reuși să 
cunoască lumea și să o stăpinească fără profeție, adică 
fără Dumnezeu; această cunoaștere a-profetică a ajuns 

să o numescă finalmente, obiectivă și să vadă în ea sin- 
gura sursă a adevărului întreg. 

Generaţie după generație, oamenii au abandonat 
visurile și viziunile copilăriei, pentru a le înlocui prin ma- 
jestuoase temple ale Ştiinţei celei adevărate: școli și uni- 
versităţi unde doctori și magiştri — cîţiva socotiți a fi po- 
sesorii singurei chei a cunoașterii — transformă rapid pe 
oameni în adoratori orbi ai obiectivităţii, dar, de fapt, 
ucenici orbi ai unor învăţători orbi. Mai este nevoie, în 
această a doua jumătate a tragicului veac XX să mai de- 
monstrăm că acumularea cu adevărat fantastică a aces- 
tei ştiinţe obiective și a tehnicilor întemeiate pe această 
știință nu numai că nu a reușit să oprească civilizația 
noastră de a intra într-o criză globală — socială, politică, 
ecologică, energetică etc. — dar s-a descoperit că ea în- 
săși este cauza principală a acestei crize? Mai este ne- 
voie să se demonstreze că deși această știință şi toate 
aceste tehnici aveau drept scop să ne elibereze (pentru a 
folosi sloganul favorit al epocii noastre), omul se simte 
aservit, mai solitar, pierdut, dezorientat și descurajat de- 
cît în oricare altă perioadă a istoriei sale? Că un groaznic 
și deznădăjduit sentiment de gol umple cunoștințele 
noastre și nu poate fi risipit de euforia superficială a so- 
cietăţii noastre de consum? Că o revoită vidată de sens 
urcă în faţa unei situaţii prestabilite tot atit de golită de 
sens în numele unor absurde eliberări al căror sprijin 
este sîngele, dezmăţul, ura și fanatismul? 

Realitatea tristă și ironică este că după ce a negat și 
lepădat darul profeţiei care-i fusese dat de Dumnezeu în 
vederea unei cunoașteri adevărate și a unei adevărate i- 
bertăţi, omul s-a încurcat în tot felul de false profeții — 
dintre care cea dintii este tocmai credinţa în cunoaşterea 
obiectivă şi în capacitatea lui de a transforma și salva lu- 
mea. Rareori lumea a fost atît de saturată ca astăzi de 
ideologii care promit rezolvarea tuturor problemelor; 

rareori au fost atîtea soteriologii așa-zise capabile să 
vindece — științific şi obiectiv — toate relele. Într-ade- 
văr, epoca noastră este cea a imposturii profetice — a 
pseudo-profeţiei, a pseudo-știinţei, a pseudo-religiei. 
Cu cît eșecul pseudo-profeţiei raționale și științifice de- 
vine evident, cu atit se intensifică lupta pantru o pseudo- 
profeție iraţională, pseudo-religioasă, al cărei semn 
neîndoielenic este reapariţia — în sînul societăţii noas- 
tre raționale și tehnologice — a unor fenomene ca astro- 
logia, magia, esoterismul, precum și a intereselor oculte 
de tot felul, toate acestea dovedind simplu că profeția, 
fiind firească la om, rezidă în el de o manieră indestructi- 
bilă şi că atunci cînd ea este ocultată în esenţa ei pozitivă 
dată de Dumnezeu, reapare inevitabii sub forma unor 
obsesii degradate, întunecoase și demoniace. 
Restabilirea omului prin Hristos în demnitatea lui de 
profet este deci inerentă ideii creștine despre mîntuire. 
Darul profeţiei pe care noi îl primim în taina Mirungerii 
nu este darul vreunei stranii şi misterioase puteri, al unei 
științe supranaturale diferită de cea naturală sau opusă 
ei. Nu este o facultate iraţională supraimpusă rațiunii 
umane pe care să o înlocuiască, făcînd din creștin un 
Nostradamus ori un ghicitor religios. Nu este vorba de 
exaltarea unor viziuni și visuri ca un succedaneu paralo- 
gic și irațional al logosului, ca descoperiri şi semne se- 
crete de orice fel. Fără îndoială, cea mai corectă definiție 
a acestui dar este de a spune că avem de-a face cu darul 
sobrietăţii care, în literatura ascetică veche este totdeau- 
na indicat ca prima calitate esenţială a oricărei spirituali- 
tăți reale: ori, sobrietatea este opusul pseudo-profeţiei, 
care, este totdeauna rodul unui om cu dezordine inte- 
rioară, în care există mereu un divorţ între diferitele lui 
talente și facultăți. Sobrietatea este plinătatea și integri- 
tatea interioară, armonia între suflet şi trup, între minte 
şi inimă și numai aceasta permite omului să discearnă și 

să înțeleagă, să stăpinească realitatea în totalitatea ei, 
aşa cum este, și să-l conducă spre singura obiectivitate 
reală. Sobrietatea înseamnă pricepere integrală fiindcă 
ea discerne mai întii și în toate— în mișcările aproape in- 
conștiente ale sufletului ca și în marile evenimente— bi- 
nele şi răul, pentru că ea are intuiţia răului chiar la înce- 
putul apariției lui chiar atunci cînd acesta îmbracă, așa 
cum face în general, haine luminoase. Sobrietatea este 
stăpînire pentru că, fiind deschiderea totală a omului 
spre Dumnezeu, spre voia și prezenţa Lui, fiind cunoaș- 
terea statornică a prezenţei lui Dumnezeu, ea îl face pe 
om capabil să primească totul ca venind de la Dumne- 
zeu și conducînd la Dumnezeu, sau cu alte cuvinte, îl 
face pe om capabil să atribuie sens și valoare oricărui lu- 
cru. Acesta este deci darul profeţiei pe care-l primim la 
Mirungere: darul deosebirii și al înțelegerii, al adevăra- 
tei stăpiîniri, în Hristos și cu El, peste noi înșine şi peste 
viața noastră. A discerne și a înţelege nu înseamnă a ști 
totul. Așa se explică faptul că nu ne este dat să „cunoaș- 
tem vremile și soroacele pe care Tatăl le-a pus în a Sa 
stăpînire“ (Fapte 1, 7) și Biserica a avut întotdeauna o 
atitudine prudentă şi rezervată cu privire la diversele 
profeţii viitorite și răspindite în rîndul oamenilor reli- 
gioși. Darul profeţiei nu face din noi specialiști miracu- 
loși în toate domeniile. Hristos însuși „creștea cu înţe- 
lepciunea și cu virsta“ (Luca 2, 52) şi Biserica a afirmat 
mereu că raţiunea umană este cea mai înaltă facultate 
dată de Dumnezeu — ea a refuzat totdeauna și a 
condamnat exaltarea „iraționatului“” care disprețuiește 
orice cunoaștere, orice ştiinţă și orice rînduială în toate 
expresiile. Darul profeţiei nu este dincolo și în afara ade- 
văratei firi a omului restabilit în Hristos, el este mai de- 
grabă dimensiunea esenţială, verticală a tuturor acestor 
elemente firești din om, a tuturor darurilor și chemărilor 
omului. În Hristos ni s-a dat cunoașterea esenţială: cu- 

noaşterea Adevărului, cu privire la om și la Dumnezeu, 
cu privire la lume şi la destinul ei final. Acest adevăr ne 
face cu adevărat liberi, capabili de discernămiînt şi de 
pricepere, care ne dă puterea să fim — în toate circum- 
stanţele şi situaţiile, în toate profesiunile și vocaţiile 
noastre şi în folosirea tuturor talentelor omenești, tot- 
deauna și pretutindeni — martori ai lui Hristos, Care este 
sensul, conţinutul şi finalitatea a tot ceea ce sintem și a 
tot ceea ce facem. 

Astfel, ungerea cu Sfintul Mir este pentru noi ridica- 
rea la demnitatea împărătească, hirotonia în preoţia îm- 
părătească și obținerea darului profeţiei. Noi primim 
toate acestea fiindcă Sfintul Duh este darul pe care ni-l 
face Hristos, El însuşi fiind Împărat, Arhiereu şi Profet. 

Să venim acum la al doilea aspect al tainei: Sfintul 
Duh însuşi ca dar al lui Hristos. Dacă de la Sfintul Duh 
primim pe Hristos, dacă pogorirea Lui peste noi ne face 
părtașşi la viaţa Lui Hristos, mădulare ale Trupului Său, 
participanţi la opera. Lui de mintuire, de la Hristos pri- 
mim pe Sfintul Duh trimis de El nouă de la Tatăl, ca dar 
ultim şi ca realitate a Împărăției Sale. 


7. Sfintul Duh 


Teologia definește Sfintul Duh ca fiind a treia Per- 
soană în Treime; în Crez noi mărturisim că El purcede de 
la Tatăl; Evanghelia ne învaţă că El este trimis de Hristos 
pentru a fi Mîngiietor, pentru a ne „conduce la tot adevă- 
rul“ (loan 16, 13) şi pentru a neunicu Hristos și cu Tatăl. 
Noi începem fiecare slujbă liturgică printr-o rugăciune 
de invocare a Sfintului Duh ca: „Împărat ceresc, Mîn- 
gîietor, Duh al adevărului, pretutindeni prezent și piini- 
tor a toate, Vistier de bunătăţi și Dătător de viaţă“. Sfin- 
tul Serafim de Sarov descrie întreaga viaţă ca „dobindire 

a Duhului Sfînt”. Sfîntul Pavel definește Împărăţia lui 
Dumnezeu ca „dreptate, pace și bucurie în Duhul Sfînt“ 
(Rom. 14, 17). Noi spunem că sfinţii sînt purtătorii Sfin- 
tului Duh și vrem ca viaţa noastră să fie duhovnicească, 
adică plină de Duh. 

Într-adevăr, Sfîntul Duh se află în chiar inima Reve- 
laţiei divine și a vieţii creștine. Totuși, cind vrem să vor- 
bim de EI, ne este foarte greu să găsim cuvintele potrivi- 
te — atit de greu încît pentru mulţi dintre creștini, învăţă- 
tura Bisericii asupra Sfîntului Duh ca persoană a pierdut 
orice semnificație concretă, existenţială în măsura 
conceperii Lui doar ca o putere divină: nuca El sau Tu, ci 
ca Acel ceva divin. 

Chiar teologia, cu toate că păstrează evidentă doc- 
trina clasică a celor trei Persoane divine, atunci cind ea 
vorbeşte de Dumnezeu, preferă, atunci cînd ea tratează 
despre Biserică şi despre viața creștină, să vorbească 
despre har și nu despre cunoașterea și experienţa per- 
sonală a Sfintului Duh. 

Ori, în taina Mirungerii, noi primim pe însuşi Sfîntul 
Duh și nu numai harul, ceea ce Biserica a învăţat tot- 
deauna. Este vorba de Sfîntul Duh și nu de o putere divi- 
nă oarecare cind a coborit la Cincizecime peste apostoli. 
Pe El şi nu harul îl chemăm în rugăciuni și-l cîştigăm 
printr-un efort duhovnicesc. Astfel este clar că taina ulti- 
mă a Bisericii constă în cunoașterea Sfintului Duh, pri- 
mirea Lui, împărtășirea cu EI. Şi desăvirşirea botezului 
în Mirungere, înseamnă venirea personală a Sfîntului 
Duh, care se descoperă omului și rămîne în el. Așadar, 
adevărata întrebare este următoarea: ce înseamnă a cu- 
noaște pe Sfintul Duh, a.avea pe Sfintul Duh, a fi în Du- 
hul? 

Cea mai bună cale de a răspunde la această întreba- 
re este aceea de a compara cunoașterea Sfintului Duh cu 
cea a lui Hristos. Se înţelege de la sine că pentru a-l 

cunoaşte, a-L iubi și a-L primi pe Hristos ca pe ultimul 
sens, ca sprijinitor şi bucurie a vieţii mele, eu trebuie mai 
întîi să ştiu anumite lucruri referitoare la Hristos. Nimeni 
nu poate crede în Hristos, fără să fi auzit vorbindu-se de 
E! și de învăţătura Lui și tocmai această cunoaștere refe- 
ritoare la Hristos o primim în predicaţia apostolică, în 
Evanghelie și în Biserică. Dar nu este exagerat să spu- 
nem că în ceea ce privește pe Sfintul Duh această secven- 
ță — cunoaşterea referitoare la, apoi cunoașterea lui şi 
în sfîrşit, comuniunea cu este inversată. 

Noi nu putem întru nimic să avem o simplă cunoaş- 
tere asupra Sfintului Duh. Chiar și mărturia celor care 
L-au cunoscut și au fost în comuniunecu El nu înseamnă 
nimic pentru noi dacă nu am avut noi înşine aceeași ex- 
perienţă. Căci ce poate să însemne cuvintele care, în ru- 
găciunea euharistică a Sfintului Vasile desemnează pe 
Sfintul Duh: „...Darul înfierii, Făgăduinţa moștenirii ce 
va să vină, Arvuna bunătăţilor veșnice, Puterea făcătoa- 
re de viaţă, Izvorul sfinţeniei...“? Cînd un prieten a cerut 
Sfintului Serafim să-i explice pe Sfintul Duh, acesta nuii- 
a dat nici o explicaţie ci l-a făcut să se împărtășească de 
_O experienţă pe care ucenicul lui a descris-o ca fiind „o 
dulceaţă extraordinară“, o „extraordinară bucurie în 
toată inima”, o „căldură extraordinară“ și o „blindeţe 
extraordinară“, care însemna experienţa Sfintului Duh; 
căci, așa cum spunea Sfintul Serafim „cînd Duhul lui 
Dumnezeu coboară peste om şi-l acoperă de plinătatea 
Sa, sufletul omenesc este inundat de o bucurie nespusă, 
fiindcă Duhul lui Dumnezeu transformă în bucurie tot ce 
atinge“. 

Toate acestea înseamnă că nu putem cunoaște pe 
Sfintul Duh decit înlăuntrul nostru prin prezenţa Lui cu 
Noi, prezenţă care se manifestă mai ales printr-o bucu- 
rie, o pace și o plinătate negrăită. Chiar în limbajul obiş- 
nuit, aceste cuvinte: bucurie, pace, plinătate, implică 
ceva anume care nu poate fi exprimat, care prin natura 

lui este dincolo de cuvinte, de definiţii şi descrieri. Este 
vorba de acele momente ale vieții cind viața este plină 
de viaţă, unde nu există nici lipsă, nici dorinţă de ceva, 
unde nu există nici neliniște, nici frică, nici frustrare. 
Omul vorbeşte totdeauna de fericire și, într-adevăr, 
viața înseamnă dobindirea fericirii, aspiraţia către plină- 
tate. Se poate spune deci că prezenţa Sfintului Duh în- 
seamnă împlinirea adevăratei fericiri. Şi cum această fe- 
ricire nu rezultă dintr-o „cauză“ identificabilă și exte- 
rioară, așa cum se întîmplă cu sărmana și fragila noastră 
fericire pămiîntească care dispare îndată ce dispare şi 
cauza care a produs-o, întrucit fericirea adevărată nu re- 
zultă din nimic care să fie din acestă lume, şi totuși se tra- 
duce printr-o bucurie față de toate lucrurile, această feri- 
cire trebuie că este rodul venirii în noi, a prezenței și a ră- 
mînerii în noi a Cuiva care, El însuși este Viaţă, Bucurie, 
Pace, Frumuseţe, Plinătate, Fericire. 

Acest Cineva este Sfintul Duh. Nu există o imagine 
a lui, nici o reprezentare întrucît El nu s-a făcuttrup. El nu 
s-a făcut om. Şi totuşi, cînd vine El şi este prezent în noi, 
totul devine icoană a Lui şi descoperire a Lui, comuniu- 
ne cu El, cunoaştere a Lui. Căci El face ca viața să fie 
viață, bucuria să fie bucurie, iubirea să fie iubire și fru- 
musețea, frumuseţe. Acesta fiind deasupra și dincolo de 
orice lucru, face din ansamblul creaţiei simbolul, taina, 
experiența prezenţei Sale: întîlnirea omului cu Dumne- 
zeu și comuniunea cu El. El nu este „aparte“ sau „aiu- 
rea“ fiindcă El este cel care sfințește toate, ci El se desco- 
peră în această sfințire ca fiind dincolo de lume, dincolo 
de tot ceea ce există. Graţie sfințirii noi îl cunoaștem cu 
adevărat pe El și nu un Ceva divin și impersonal, chiar 
dacă cuvintele omenești nu pot defini și deci nu pot se- 
para sub formă obiectivă pe Cel a cărei revelaţie ca Per- 
soană este aceea de a revela pe fiecare şi pe toate lucru- 
rile ca fiind unice și personale, ca subiecte și nu ca 

obiecte transformă toate lucrurile într-un prilej de întilni- 
re personală cu divinul şi inefabilul Tu. 

Hristos a făgăduit că încununarea Lucrării Lui de 
mîntuire va fi coborirea, venirea Sfintului Duh. Hristos a 
venit pentru a restaura în noi viața pe care am pierdut-o 
în păcat, pentru a ne reda viaţa „din belșug“ (loan 10, 
10). Şi conţinutul acestei vieţi este deci Împărăţia lui 
Dumnezeu și Sfintul Duh. Cînd vine EI, ultima zi a Cinci- 
zecimii, inaugurează cu adevărat viaţa din belșug și Îm- 
părăția lui Dumnezeu, adică ni le comunică fiecăruia în 
mod personal. Sfintul Duh, pe Care Hristos l-a avut din 
veşnicie ca pe viața Lui, ne este acum datcaviaţă a noas- 
tră. Noi rămînem încă în această lume și continuăm să 
împărtăşim viața ei muritoare; totuși, deoarece am pri- 
mit Duhul Sfînt, viața noastră adevărată „este ascunsă 
cu Hristos în Dumnezeu “ (Col. 3, 3), şi sintem deja de pe 
acum participanţi ai Împărăției veşnice a lui Dumnezeu, 
împărăție care, pentru această lume, este încă în aș- 
teptare. 

Înțelegem acum pentru ce, atunci cînd vine Sfîntul 
Duh ne uneşte cu Hristos, ne face să intrăm în Trupul lui 
Hristos, face din noi participanţi la Împărăţia, Preoţia și 
Profeţia lui Hristos, căci Sfintul Duh, fiind Viaţa lui Dum- 
nezeu este cu adevărat viaţa lui Hristos; Ei este, într-o 
manieră unică, Duhul Lui. Hristos, dăruindu-ne viaţa Lui, 
ne dă pe Duhul Sfînt şi Sfintul Duh, coborînd peste noi și 
rămînînd cu noi, ne dă pe Cel a cărui viaţă este. 

Astfel este darul Sfintului Duh, semnificaţia Cincize- 
cimii noastre personale în taina Mirungerii. El ne pecet- 
luiește, adică ne arată și ne confirmă ca mădulare ale Bi- 
sericii, trupul lui Hristos, cetăţeni ai Împărăției lui Dum- 
nezeu, părtași ai Sfîntului Duh. Şi prin această pecete, ne 
redă cu adevărat propria noastră identitate, ne hirotoni- 
seşte pe fiecare dintre noi spre a fi ceea ce Dumnezeu, 

din veșnicie, vrea ca noi să fim, revelînd personalitatea 
noastră autentică și deci desăvirșirea noastră unică. 

Darul se acordă plenar, din belșug, cu revărsare. 

„Dumnezeu nu dă harul cu măsură” (loan 3, 34), şi 
„din plinătatea Lui noi toţi am luat și har peste har” (loan 
1, 16). Acum nouă ne revine să-l impropriem, să-l pri- 
mim cu adevărat, să-l facem al nostru. Acesta este sco- 
pul vieţii creștine. 

Spunem „viaţă creștină” și nu „spiritualitate“, fiind- 
că acest cuvint a devenit astăzi ambiguu și înşelător. 
Pentru mulți aceasta implică o activitate misterioasă și 
autonomă, un secret pe care-l poţi pătrunde prin studiul 
unor tehnici spirituale. Lumea este astăzi teatrul une: 
căutări plină de nelinişte spirituală și de misticism ci, în 
această căutare, totul este departe de a fi sănătos — rod 
al acestei sobrietăți duhovnicești care totdeauna a cons- 
tituit izvorul și temelia adevăratei tradiţii spirituale creş- 
tine. Prea mulţi înţelepţi şi așa zişi conducători spirituali, 
exploatînd ceea ce este adesea o autentică și arzătoare 
căutare a Duhului, au antrenat de fapt pe discipolii lor în 
impasuri spirituale periculoase. 

Este bine deci, la sfîrșitul acestui capitol, să afirm 
încă odată că esenţa însăși a spiritualităţii creștine este 
aceea de a se manifesta în întreaga viaţă. Viaţa cea nouă, 
pe care Sfintul Pavel o definește ca fiind: „trăirea în Du- 
hul și umblarea cu Duhul“ (Gal. 5, 25), nu înseamnă altă 
viață și nu este un succedaneu; este aceeași viață pe 
care ne-a dat-o Dumnezeu, dar reînoită, transformată şi 
transfigurată prin Duhul Sfînt. 

Orice creştin — fie că este călugăr într-un schit, fie 
că este angajat în activitatea lumii — este chemat să nu- 
și împartă viaţa în materială și spirituală, ci să-i redea in- 
tegralitatea, să o sfințească în întregime prin prezența 
Sfintului Duh. Dacă Sfintul Serafim de Sarov este fericit 
în această lume, dacă viaţa lui pămintească devenise în 

final un luminos torent de bucurie, dacă se bucura de fie.- 
care arbore și de fiecare vietate, dacă primea pe oricine 
venea la el cu salutul „bucuria mea“, acestea toate se în- 
tîmplau fiindcă el vedea ca într-o continuă răpire pe Cel 
care este infinit mai sus decit toate și totuşi se poate 
simţi prezent ca bucurie și plinătate în toate. 

„Rodul Duhului este dragostea, bucuria, pacea, în- 
delungă-răbdarea, bunătatea, bunăvoința, credinţa, 
biîndeţea, stăpînirea de sine“ (Gal. 5, 22). Acestea sînt 
elementele unei spiritualități autentice, ţinta oricărui 
efort spiritual veritabil, calea sfințeniei care este scopul 
ultim al vieţii creștine. „Sfint“ mai mult decit „Duh“ este 
termenul care defineşte Sfintul Duh, căci Scriptura vor- 
bește, de asemenea, și de „duhuri ale răutăţii”. Şi pentru 
că este numele Duhului Divin, este imposibil a i se dao 
definiție în limbaj omenesc. El nu este sinonimul per- 
fecțiunii și bunătăţii, al virtuții şi credincioşiei, deși El le 
conţine și le implică pe toate acestea. El este sfirșitul ori- 
cărui limbaj omenesc, pentru că El este Realitatea însăși 
în care tot ce există își află împlinirea. 

„Unul singur este Sfînt“. Şi totuși, din sfințenia Lui 
am primit şi noi ca fiind cu adevărat noul conținut al 
vieţii noastre în sfinţirea Sfîntului Duh însuși; și prin 
sfinţenia Sa, ridicîndu-ne fără încetare în ea, noi putem 
cu adevărat să ne transformăm și să ne transfigurăm, să 
facem plină şi sfintă viața pe care Dumnezeu ne-a dat-o. 


NOTE 


j Lampron to esthema, Wenger, Sources chrâtiennes, nr. 101. 

2 Sfintul loan Chrysostom, Instructions baptismales, 2, 25, trad. 
Wenger, Sources chretiennes, nr. 50, p. 147. 

? IBIDEM, 8, 25. 

4 Cf. ALMAZOV, Istoriya, p. 430 sa.; Finn, op. cit., p. 191, sa.; Da- 
ni€lou, Bible et Liturgie, chap. 2, vezi și E. Peterson, „Religie şi îmbră- 

căminte”, în „Rythmes du monde”, 1946 și „Pentru oteologie a imbră- 
cămințţii“, Lyon, 1943. 

S Peterson „Religie și îmbrăcăminte“, p. 4. 

& Sf. Ambrozie, „De Myst.” 34, vezi și Sf. Grigorie de Nyssa, în 
„Hamman, Botez...“, p. 151 sq. 

” Cu privire la istoria acestor controverse, cf. B. Neunhsuser, 
Baptism and Confirmation, trad. engleză de J. Hughes, The Herder His- 
tory of Dogma, New York, 1964, J. Crehan, S.J. „Zece ani de activitate 
în Botez şi Mirungere“, 1945—1955; în „Studii teologice” 17 (1956), p. 
494—516. 

? B. Neunheuser, chap. 11. 

* 1BIDEM, cap. 10. 

18 Episcopul Sylvestru op. cit., p. 425, sq. Cf. de asemenea Gavin, 
op. cit., p. 316 sa. şi Trembelas, op. cit., p. 132. 

"1 IBIDEM, şi de asemenea, Gavin, p. 173 sa. 

'2 Cu privire la dar (dârea), cf. F. Biichsel, în G. Kittel, Theol. Dict. 
of the New Testament, vol. 2, p. 166 sq. cu privire la daruri ca harisme 
cf. H. Conzelmann, articolul „Ungere și harisme“, în G. Friedrich, 
Theol. Dict. of the New Test., vol. 9, p. 402. 

13 Cf.F. J. Dălger, Sphragis, Paderborn, 1911; vezi şi Dani6lou, Bi- 
blie et Liturgie; cap. 3, J. Ysebaert, Terminologia baptismală greacă: 
originile ei și dezvoltarea primară; Nimegue 1962; A. Stenzel „Die Tau- 
fe, eine genetische Erklărung der Taufliturgie”, innsbruck, 1357. 

'4 în: H Corinteni, Omilia 3, 4. Patr. Graeca 41, 411. 

' Cu privire la originea religioasă şi a conotațiilor demnității îm- 
părătești, cf. G. van der Leeuw, Religia în esenţa ei și manifestațiile ei, 
p. 107 sq. 

16 Cf. Paul DAUBIN, S.J. Preaţia împărătească a credincioșilor în 
tradiția veche și modernă, Paris. 1950. 


151 


CAPITOLUL 4 


INTRAREA ÎN ÎMPĂRĂȚIE 


1. Procesiunea 


În timpurile vechi, botezul şi mirungerea nu se fă- 
ceau în biserică ori în pridvorul ei, ci într-o clădire sepa- 
rată, numită „baptisterion”!. Îndată după mirungerea 
bucuriei, neofiţii, îmbrăcaţi într-un veșmint alb și pur- 
tînd în mînă o lumînare, erau conduși de episcop și cei- 
lalţi membri ai clerului în biserică, unde obștea credin- 
cioșilor aştepta sosirea lor pentru a începe săvirșirea Eu- 
haristiei pascale. În comentariile de altădată, această 
procesiune era totdeauna prezentată și explicată ca o 
parte esențială și integrantă a slujbei de iniţiere, ca „epi- 
fanie“ finală a acestei slujbe?. Ea rămîne valabilă și as- 
tăzi, în ciuda tuturor transformărilor și evoluţiilor, în ciu- 
da divorţului liturgic între administrarea botezului și ce- 
lebrarea Sf. Paști. Important este însă ca noi să regăsim 
şi să restabilim sensul botezului în totalitatea lui. 

În practica liturgică actuală noi întîlnim o procesiu- 
ne asemănătoare la sfîrșitul slujbei botezului şi una la în- 
ceputul sărbătoririi pascale. Într-adevăr, la sfîrşitul ritua- 
lului botezului, imediat după Mirungere, preotul condu- 
ce noul botezat și pe nașii lui într-o procesiune rituală în 
jurul cristelniţei, în timp ce obștea cîntă „Cîţi în Hristos 
v-aţi botezat, în Hristos v-aţi îmbrăcat” (Gal. 3, 27). Cît 
privește sărbătorirea Sf. Paşti, se știe că aceasta începe 
printr-o procesiune: la miezul nopții, facem înconjurul 
bisericii, iar în faţa ușilor închise auzim pentru prima 
oară salutul „Hristos a înviat“! 

Ceea ce nu ştiu mulți creștini este aceea că la origine, 
cele două procesiuni erau una singură: intrarea noilor 
botezați în biserică, venind de la baptisteriu, ceea ce, în 
vechea tradiţie liturgică marca începutul sărbătoririi în- 
vierii și aceasta însemna într-adevăr un început, nu nu- 
mai cronologic, dar mai ales spiritual“. Altfel spus, pro- 
' cesiunea postbaptismală se explică prin relaţia ei cu Sf. 
Paști. Prin mişcarea noului botezat către Euharistia pas- 
cală, aşa cum primul ritual al celebrării pascale, se expli- 
că prin raportul lui cu Botezul. Dar, aşa cum s-a mai în- 
timplat adesea în istoria religiilor, atunci cînd această re- 
laţie iniţială s-a pierdut, au fost furnizate alte explicaţii 
ale ritualului, adesea artificiale“. 

Astfel, înconjurul mesei și ai cristelniţei ia botez este 
explicat ca un simbol al bucuriei spirituale, ori al veşni- 
ciei, ori al cinstirii veșnice datorată Sfintei Treimi etc. Cît 
privește procesiunea pascală ea devine reprezentarea 
simbolică a drumului mironosiţelor spre Mormiînt. Ceea 
ce este jenant în aceste explicații ale simbolismului ilus- 
trativ, este nu numai că sînt inexacte din acest punct de 
vedere (Sf. Evanghelie ne spune că femeile au mers ia 
Mormiînt, nu la miezul nopții, ci „dis-de-dimineaţă“, la 
„răsăritul soarelui“, și ele au găsit Mormintul deschis şi 
nu închis etc.), ci faptul că ele maschează şi mutilează în- 
suşi sensul cultului și al actelor liturgice. În loc ca aces- 
tea să fie evenimente în sensul plin al termenului, adică 
ceva care ni se întîmplă nouă înşine în viața noastră, 
ceva care ne face să intrăm în realitatea creată și oferită 
nouă de Hristos și de Sf. Duh, actele și ritualurile iiturgi- 
ce devin o simplă reprezentare exterioară asemeni rolu- 
lui jucat într-o piesă, care rămîne exterior actorului. 

Ceea ce trebuie să facem, deci, după ce am redesco- 
perit cheia acestor ritualuri, trebuie să purcedem la o de- 
criptare a ansamblului a cărui complexitate este conside- 
rată accidentală de către istorici și chiar de teologi, 

atribuindu-ie unor fapte pur istorice și neavind nici o 
semnificaţie reală pentru legea credinţei (lex credendi) a 
Bisericii. 

Prima problemă priveşte evident procesiunea post- 
baptismală în sine. În practica actuală a Bisericii încetînd 
să mai fie o procesiune către Biserică și către Euharistie, 
ea a devenit în concepţia multora, un simplu apendice 
baptismal, neadăugiînd nimic la semnificația botezului. 
Prima noastră obligaţie este deci aceea de a arăta că 
chiar în forma ei actuală, procesiunea post baptismală 
rămîne un element esenţial al slujbei botezului — cu 
adevărat ultima lui epifanie. „Cîţi în Hristos v-aţi botezat, 
în Hristos v-aţi și îmbrăcat” — cîntă Biserica în timpul 
acestei procesiuni. Este același imn care, în liturghia 
pascală înlocuiește Trisaghionul (Sf. Dumnezeule de trei 
ori) obişnuit (de asemenea la Crăciun, la Bobotează și în 
sîmbăta lui Lazăr — cînd Biserica veche administra Bote- 
zul celor pregătiți în acest sens). Ori, în practica liturgică 
veche Trisaghionul era exact imnul intrării, cîntarea pro- 
cesională pe care obștea o cînta în momentul cînd intra 
în Biserică și se pregătea pentru vestirea Evangheliei și 
săvîrşirea Sfintei Liturghii. Cele trei Antifoane care pre- 
ced azi „vohodul mic“ erau cîntate în vremea veche (și 
nu numai în anumite ocazii) în afara bisericii, pe drumul 
către biserică, așa fel că vohodul mic însemna atunci in- 
trarea efectivă în biserică (în această procesiune a intră- 
rii celei mici era adusă Evanghelia, păstrată în afara bise- 
ricii ca să nu fie distrusă de cei ce nu erau creștini și care, 
fiind numeroşi, presecutau Biserica primară), iar Tri- 
sanghionul exprima semnificaţia acestei intrări în „Sfin- 
ta Sfintelor“. În ziua Sf. Paști, înlocuirea Trisanghionului 
prin „Cîţi în Hristos v-aţi botezat“, arată clar că în duhul 
și în practica Bisericii vechi botezul era organic legat de 
adunarea euharistică, că el trebuia încununat prin intrarea 

în biserică şi săvirşirea Euharistiei şi că această pro- 
cesiune postbaptismală însemna începutul slujbei Sf. 
Paşti. 

Acest lucru este și astăzi implicat în ritualul baptis- 
mal: pe de o parte, procesiunea în jurul cristelniţei, care 
precede citirea Sfintei Evanghelii, iar lectura biblică 
constituie și prima parte a slujbei Sf. Liturghii, pe de altă 
parte, însuşi textul Apostolului și al Evangheliei de ia bo- 
tez sînt pascale, chiar acelea pe care ie citim la liturghia 
pascală din Sfinta și Marea zi de Sîmbătă. În sfîrșit, sen- 
sul pascai şi euharistic al procesiunii postbaptismale 
este revelat în procesiunea noastră pascală de astăzi. 
Simbolul cheie, esenţial pentru buna înţelegere a aces- 
tui ritual este ușa închisă a bisericii. Dacă acest lucru nu 
mai este astăzi înțeles și, după cum am văzut, dacă este 
înlocuit prin simbolismul pur ilustrativ al mironosiţelor 
venite la Mormiînt, aceasta este din pricina transferului, 
la o dată relativ tirzie, a denumirii de „uşi împărăteşti“ 
de la ușa de intrare în Biserică, ia cele de intrare în Sfintul 
Altar. În vremea veche, atunci cînd slujba botezului lua- 
se deplina ei expresie pascală, ușile împărătești se nu- 
meau cele de la intrarea în biserică, fiindcă biserica în în- 
tregime, și nu numai Sfîntul Altar, simboliza pentru cre- 
dincioși Împărăţia lui Dumnezeu. Și tocmai renașterea 
din apă și din Duh și Mirungerea erau cele care deschi- 
deau neofitului ușa acestei Împărăţii, uşă închisă din pri- 
cina îndepărtării omului de Dumnezeu prin păcat. Expe- 
rienţă a învierii, botezul înseamnă confirmarea Învierii 
lui Hristos, singura dovadă „esenţială“ că Hristos a în- 
viat cu adevărat și a împărtășit viața Lui în viaţa celor 
care cred în El. De la acest nou botezat și de la acestă pro- 
cesiune postbaptismală care ajunge în fața „uşilor în- 
chise“, răsună strigarea plină de bucurie: „Hristos a în- 
viat“! Este acest anunț o mărturie a celui care a trecut 
prin botez și care deschide acum ușile pentru a inaugura 

celebrarea de către întreaga Biserică a Învierii lui Hris- 
tos. Şi această noapte unică, după Sfintul Grigorie de 
Nyssa, „devine mai luminoasă decit ziua“ este punctul 
culminant și centrul întregii vieţi a Bisericii, celebrind 
astfel nu numai un eveniment al trecutului, ci Împărăţia 
lui Dumnezeu însăși, pe care o inaugurează acest eveni- 
ment şi care constituie viața și bucuria Bisericii. Astfel, 
botezul se împlinește cu adevărat în procesiunea care se 
îndreaptă spre Biserică și spre Euharistie: participarea la 
Paştele lui Hristos, „la masa Lui, în Împărăţia Lui“ (Luca 
22, 75—16, 23—30). 

A doua problemă, legată de procesiunea postbap- 
tismală este aceea a sărbătoririi aparent dublă a Învierii 
de către Biserică, mai întîi în ajunul Sfintelor Paști, cu i- 
turghia Sfintului Vasile cel Mare combinată cu vecernia, 
ritualul înlocuirii veșmintelor negre prin veșminte albe, 
lecturile pascale şi bucuria pascală care impregnează în 
mod evident acestă slujbă și apoi slujba de la miezul 
Nopţii, care cuprinde procesiunea pascală, utrenia și Li- 
turghia Sfintului loan Chrisostom. Această dublă sărbă- 
torire, pe care o mai întîlnim în rîndurile altor două săr- 
bători baptismale, Crăciunul și Boboteaza, n-a fost nicio- 
dată explicată convenabil. Toate explicaţiile care s-au 
dat au fost aproape exclusiv istorice şi chiar arheologice 
atunci cînd, și aici, cheia este tot teologică: ea rezidă în 
experienţa iniţială pe care Biserica o avea despre botez 
ca taină pascală propriu-zis, și despre Sfintele Paști ca 
sărbătorire esențialmente baptismaiă. 

În Biserica veche, după cum am mai arătat adesea, 
botezul catehumenilor se situa în contextul marii pri- 
vegheri pascale, el constituia parte integrantă a nopții 
sfinte. Privegherea începea de fapt prin încheierea so- 
lemnă a catehizării adică a pregătirii pentru botez. Acest 
element catehetic prebaptismal, este încă evident în vecer- 
nia Sfintei și Marii Sîmbete, mai ales în cele cinsprezece 


157 


lecturi din Vechiul Testament, care sint toate paradigme 
nu numai ale Învierii, ci şi ale botezului, sau mai degrabă 
ale mîntuirii ca trecere — trecere de la robie la libertate, 
de la moarte la viaţă, de la pămînt la cer. La sfîrșitul aces- 
tei ultime cateheze solemne, candidaţii la botez erau 
conduşi în procesiune la baptisteriu în timp ce obștea 
continua „privegherea“, așteptind întoarcerea lor şi îm- 
plinirea euharistică a Paştilor. Nu exista deci decit o sin- 
gură sărbătorire care cuprindea totul: privegherea, bo- 
tezul, procesiunea şi, la sfirşit, Euharistia. 

Într-adevăr un factor exterior, adică istoric, a modifi- 
cat caracterul acestei sărbătoriri unice și globale de la în- 
ceputul Bisericii, făcînd dintr-o singură slujbă două: 
una, care conform îndreptărilor tipiconale, trebuia să 
aibă loc în ajunul Paștilor și cealaltă care constituie as- 
tăzi sărbătorirea Paştilor propriu-zisă. Acest factor a fost 
creșterea foarte mare a numărului catehumenilor, ca ur- 
mare a încreștinării imperiului roman și a convertirii ma- 
sive a populaţiei sale. Era din ce în ce mai greu să botezi 
toți candidaţii în cursul unei singure slujbe comune. 
Acest lucru a atras după sine înmulţirea numărului zile- 
lor în care botezul putea fi administrat: în această pe- 
rioadă Crăciunul, Boboteaza, Simbăta lui Lazăr şi chiar 
Rusaliile au devenit de asemenea sărbători baptismale; 
și pe de altă parte, o ajustare a slujbei pascale însăşi; a 
fost, adică, împărţită în două: partea baptismală și par- 
tea pascală propriu-zis. Această modificare, devenită 
necesară din motive practice, a provocat totodată o 
aprofundare teologică și realmente creativă a conști- 
inţei liturgice a Bisericii. A rezultat astfel o nouă rînduia- 
lă pascală care, indiscutabil, este capodopera spirituală 
supremă a tradiţiei liturgice bizantine, unica epifanie |i- 
turgică a întregii taine a mîntuirii. 

În loc să excludă pur şi simplu botezul din cadrul 
slujbei pascale și să facă din el o slujbă destinată numai 

candidaţilor la botez (soluţie care a fost adoptată mai 
tîrziu, în epoca decadenţei liturgice și care rămîne în vi- 
goare în liturgica noastră practică actuală), Biserica a dat 
acestei sărbătoriri un dublu centru de gravitate, expri- 
mînd o dublă experienţă a Paștelui — experienţă a Paș- 
telui ca sfîrșit și ca început: Paștele ca sfirșit al istoriei 
mîntuirii, această lungă serie de treceri care pregătesc, 
pentru a culmina în ultima trecere împlinită de Hristos, 
în EI, de către toţi cei ce cred în EI, și Paștile ca început 
autentic al unei zile noi fără sfîrşit al Împărăției lui Dum- 
nezeu. 

Este seara Sîmbetei celei Mari în care Biserica săr- 
bătoreşște „Paștile ca sfirșit“. Această zi a Sabatului sfint 
este a șaptea, zi de odihnă în care Fiul Omului se 
odihneşte după ce a împlinit opera Sa de miîntuire și de 
re-creație. Este într-adevăr ultima zi a timpurilor trecute, 
sfîrșitul lumii vechi. La acest sfîrșit binecuvintat botezul 
ne face să participăm și noi; această plinire a vremii, 
această încununare a oricărei pregătiri se află în inima 
acestei slujbe a vecerniei de Sîmbătă. Dar pentru Biseri- 
că, această seară, sfîrșitul unei zile și al unui ciclu este, 
de asemenea, vestirea și deci începutul unei alte zile. 
Prăznuind Învierea lui Hristos ca sfîrșit și ca împlinire, Bi- 
serica anunţă și inaugurează prăznuirea Învierii ca înce- 
put. Căci într-adevăr slujba de la miezul nopţii, nu este 
decît o lungă explozie de bucurie și această bucurie, în 
termenii canonului pascal, duce spre „începutul unei 
alte vieţi, viața veșnică”, începutul Împărăției lui Dum- 
nezeu în viaţa noastră. Astfel, prin sărbătorirea la vecer- 
nie și la botez, Paştile revelează timpul și viața Bisericii 
ca fiind totdeauna epifania sfirșitului, iar prin prăznuirea 
nocturnă și eshatologică, se descoperă că totdeauna 
este vorba de un început continuu. 

Aceasta este semnificația spirituală și teologică a 
procesiunii postbaptismale. În noua viață primită prin 

botez și pecetluită prin Mirungere, se descoperă trece- 
rea acestei lumi la Împărăţia lui Dumnezeu care este 
descoperită în esenţa sa dinamică sub chipul unui sfirșit 
transformat necontenit în început, ca o procesiune spre 
ziua fără de apus a veșniciei lui Dumnezeu. Această pro- 
cesiune leagă botezul, taină a renașterii, de Euharistie, 
taină a Bisericii: taină care face din Biserică prezenţa și 
darul în această lume a Împărăției lui Dumnezeu. 
Această legătură între botez și euharistie urmează acum 
s-o lămurim. 


2. Botezul și Euharistia 


Structura bazată pe trei elemente a slujbei de iniție- 
re — Botez, Mirungere şi Euharistie —, atit de evidentă în 
tradiția liturgică veche, a fost abandonată şi desconside- 
rată în teologie ca şi în practica liturgică de multă vreme 
încît astăzi, simplul fapt de a vorbi despre așa ceva trece 
drept o inovaţie periculoasă. Totuși trebuie vorbit des- 
pre aceasta, nu dintr-un soi de iubire romantică și arheo- 
logică pentru trecut, din dorinţa de a vedea acest trecut 
restaurat artificial (orice restaurare este neapărat artifi- 
cială), ci pentru că sîntem convinși că numai în cadrul 
acestei structuri originale devine posibilă sesizarea și 
înțelegerea deplină a semnificației botezului. 

În tradiţia veche, botezul, mirungerea și euharistia 
erau un singur tot, un singur ansamblu liturgic, o rîn- 
duială complexă, fiindcă fiecare din aceste taine se îm- 
plineşte în celelalte două în așa fel încît este imposibil să 
înţelegi deplin semnificaţia uneia independent de cele- 
lalte două. 

Dacă Mirungerea, cum am încercat să dovedim, în- 
cununează Botezul, Euharistia înseamnă încununarea 
Mirungerii. Încununare sau, dacă preferăm, desăvirşire, 

nu înseamnă aici validitate, fiecare taină fiind validă în 
ea însăși, ci corelaţie dinamică, existenţială și spirituală 
a acestor taine în viaţa nouă primită de la Hristos. În bo- 
tez, noi renaștem din apă și din Duh, şi această naștere 
ne deschide spre primirea darului Sfintului Duh, care ne 
deschide accesul în Biserică, permițindu-ne să stăm la 
masa lui Hristos în Împărăţia Sa. Sîntem botezați cu sco- 
pul de a putea primi Duhul Sfint; primim Duhul Sfînt, cu 
scopul de a deveni membri ai Trupului lui Hristos și să 
creștem la sînul Bisericii pînă devenim plenar şi veridic 
creștini. 

Dacă atit de mulți oameni par a nu înţelege această 
interdependenţă sacramentală — dacă nu înțeleg pen- 
tru ce, pentru Sfinţii părinţi, Euharistia era taina tainelor, 
împlinirea evidentă a fiecărei taine în parte — aceasta 
pentru că, sub influența unei oarecare teologii, ei nu mai 
înțeleg semnificația reală a Euharistiei pentru Biserică şi 
pentru viaţa ei. Pentru aceștia Euharistia este doar una 
din taine, un instrument al harului catoate celelaite, des- 
tinat sfințirii personale a credinciosului. Ceea ce nu înţe- 
leg ei este semnificaţia reaimente unică a euharistiei ca 
taină a Bisericii, adică act în care și pentru care Biserica, 
totdeauna, devine ceea ce este, se manifestă și se împli- 
nește ca trup al lui Hristos și Templu al Duhului Sfint, ca 
realizare în această lume a Împărăției lui Dumnezeu și ei 
nu înţeleg acest lucru pentru că teologia formalistă și 
scolastică ce a influenţat credinţa și practica euharistică 
modernă de mult timp reduce Euharistia la o singură 
„realitate“: prefacerea piinii și vinului în Trupul şi Singe- 
le lui Hristos, exciuzînd toate celelalte aspecte și toate 
celelalte dimensiuni ale tainei. Prefacerea elementelor 
și împărțirea lor obștei — personală şi individuală — ce- 
lor vrednici și dornici de împărtășire: acestea sînt singu- 
rele două aspecte ale Euharistiei care sint tratate în ma- 
nualele noastre de teologie. Nimic nu ne mai surprinde 

aşadar că practic nici nu se mai pune problema relaţiei 
organice a Euharistiei cu celelalte taine — în special cu 
botezul; ea a încetat să mai fie ceea ce era pentru Sfinţii 
părinţi: centrul, sursa și împlinirea vieţii întregii Biserici 
— şi nu numai a vieţii ei liturgice— taina autodetermină- 
rii şi edificării Bisericii. 

Ori, în cea mai autentică tradiție ortodoxă — aceea 
care se revelează mai. întii de toate în Euharistia însăși 
precum și în rîndurile ei — noi descoperim un conţinut 
cu totul aparte: prefacerea însăși — transformarea piinii 
și vinului în Trupul şi Sîngele lui Hristos — și împărtăși- 
rea cu Sfintele Daruri sînt considerate aici ca împlinire, 
încununare și punctul culminant al întregii slujbe euha- 
ristice, al cărei sens este acela că Euharistia realizează 
Biserica sub chipul creaţiei noi, răscumpărată de Hris- 
tos, împăcată cu Dumnezeu, plină de slavă divină, sfinţi- 
tă prin Sfîntul Duh și văzind deschise în inima ei ușile 
Raiului şi, prin urmare, aptă și chemată să participe la 
Viaţa divină, prin împărtășirea cu Trupul și Sîngele lui 
Hristos. 

Este evident că numai o astfel de concepţie asupra 
Euharistiei o arată ca fiind împlinirea evidentă și necesa- 
ră a botezului. Botezul, ni se spune, ne încorporează în 
Biserică. Dar dacă natura și esența ultimă a Bisericii se 
revelează în şi prin Euharistie, dacă Euharistia este real- 
mente taina Bisericii și nu numai o taină a Bisericii, 
atunci în mod nececesar a intra în Biserică înseamnă a 
intra în Euharistie și Euharistia este realmente împlini- 
rea botezului. Cea mai bună cale de a înţelege acest lu- 
cru este aceea de a urmări pe noii botezați în vreme ce 
intră în biserică în procesiunea postbaptismală, alătu- 
rindu-se celorlalţi credincioşi și urmînd să participe îm- 
preună cu ei la săvirșirea Sfintei Euharistii. 

Intrarea lor, mai întîi, este într-adevăr actul alipirii 
lor la comunitatea reunită. Biserica în sensul primar și |i- 
teral de la grecescul ekklesia care înseamnă adunare, 

reuniune. Prima lor experienţă a Bisericii nu este o ab- 
stracțiune, o idee, ci aceea a unei adunări reale și concre- 
te de persoane care, fiind fiecare unită cu Hristos, sint 
unite între ele și constituie o familie, un trup, o frățietate. 
Înainte de a fi sau de a putea fi altceva, Euharistia este 
deci reuniune sau mai precis, Biserica însăşi ca uniune 
în Hristos. Şi această reuniune este sacramentală pentru 
că ea revelează, face evidentă şi reală unitatea nevăzută 
în Hristos, prezenţa lui Hristos printre cei care cred în El, 
care-l iubesc, şi, în El, se iubesc unii pe alții. Este sacra- 
mentală pentru că această unitate este cu adevărat 
nouă, este biruinţa lui Hristos asupra acestei lumi, al că- 
rei rău este tocmai separarea de Dumnezeu și, pentru 
acest fapt, dezunire, fragmentare, vrăjmășie, dislocare. 

Această nouă unitate, așa cum adunarea la care se 
alătură o dovedește noilor botezați, nu se limitează nu- 
mai la persoane. Lăsînd lumea la intrarea în Biserică, 
nou-botezaţii regăsesc chiar această lume, dar purifica- 
tă, transfigurată, umplută iarăşi de frumuseţe și semnifi- 
caţie divină — Chipul însuși al Împărăției. Nu este vorba 
de o adunare a celor evadați din această lume, savurînd 
cu sălbăticie evadarea lor, întreținînd ura lor pentru 
lume: ascultați psalmii și imnele lor, contemplațţi frumu- 
sețea transparentă a chipurilor lor, armonia mișcărilor și 
a întregii slujbe. Este cu adevărat o bucurie cosmică ce 
impregnează toată atmosfera; întreaga creaţie — mate- 
ria și timpul, sunetele şi culorile, cuvintele și tăcerea — 
laudă și cinstește pe Dumnezeu şi în această cinstire, re- 
devine ea însăși: Euharistie, taină a vieții, taină a creaţiei 
celei noi. 

Și îndată ei aud Cuvîntul lui Dumnezeu (Apostolul și 
Evanghelia): nou-botezații l-au auzit şi cînd erau doar 
catehumeni; dar, acum, pentru prima oară, ei îl aud nu 
din exterior, ca chemare și făgăduinţă, ca un cuvint cu 
privire la Dumnezeu, ci din interior, căci ei sînt de atunci 

„concetăţeni cu sfinţii“ și aparţin „familiei lui Dumne- 
zeu” (Ef. 2, 19), pot să trăiască şi să aprofundeze Cuvîn- 
tul. Euharistia revelează Biserica în calitatea ei detaină a 
ofrandei. Urmează sărutarea păcii și mărturisirea de cre- 
dinţă: noi primim unii de la alții această dragoste a lui 
Dumnezeu care este „revărsată în inimile noastre prin 
Sfintul Duh care ne-a fost dat“ (Romani 5, 5), urmează 
mărturisirea acestui Adevăr care numai el ne face liberi, 
„copii ai zilei și ai luminii“: aici Euharistia revelează Bi- 
serica sub chipul credinţei și al dragostei. 

În sfirşit, anaforaua: împlinirea Bisericii şi, prin ea, a 
întregii creații, într-o ultimă și universală acţiune de 
mulțumire și de adorațţie, de amintire și de previziune, o 
acţiune care, rezumînd întreaga noastră viaţă, toate tim- 
purile, toate fiinţele, ne poartă în veşnicie, ne face să ne 
suim — în Hristos — înaintea tronului lui Dumnezeu și 
să-l oferim Euharistia veșnică a lui Hristos. Acum Biseri- 
ca este la ea acasă. Coborit asupra ei, Sfintul Duh a fă- 
cut-o să urce la cer; şi acum este acolo,ia masa lui Hris- 
tos în Împărăţia Sa, în Duhul. Biserica știe că Piinea și Vi- 
nul ofrandei sale au devenit realmente Trupul și Singele 
lui Hristos, participare la umanitatea Lui îndumnezeită, 
comuniune cu divina și nesfirșita viaţă. 

La toate acestea nou-botezațţii au putut participa de- 
plin. Ei au fost botezați pentru ca fiind morţi cu Hristos să 
poată participa la viața Lui înviată şi această Viaţă învia- 
tă pe care o manifestă Euharistia şi o împărtășește în Bi- 
serică, face din membrii ei martori ai lucrurilor viitoare. 

Acum se înţelege cum divorţul progresiv dintre bo- 
tez și euharistie, divorț teologic și liturgic, este mai mult 
decît o derogare pur exterioară de la tradiția veche. 
Aceasta alterează realmente ambele taine, desigur nu în 
plinătatea lor dată, care nu este afectată de greșelile și 
lipsurile noastre, ci în înțelegerea noastră și acceptarea 
plenitudinii lor de către noi. Devenit un ritual autonom și 

complet în el însuși, botezul nu mai este resimțit ca o 
adevărată intrare în sînul Bisericii, ca o sursă constantă 
a vieţii ei și a vieţii noastre în ea. Cît despre Euharistie, 
acest divorț, această sfișiere intervenită între ea şi cele- 
lalte taine, mai mult decit toate celeilalte, explică reduce- 
rea ei la nivelul unei slujbe printre altele, un instrument 
al harului ca toate celelalte şi nu ca taină a Bisericii, de- 
plină și totală. 

Şi totuși, chiar în forma ei actuală, slujba botezului 
este orientată dincolo de ea însăși și ne amintește că bo- 
tezul este îndreptat esenţial spre Biserică. Găsim 
această orientare, această depășire în lecturile Sfintei 
Scripturi citite imediat după procesiunea din jurul cris- 
telniței. Aceste două lecturi — Epistola către Romani 6, 
3—11 și Evanghelia de la Matei 28, 16—20 — nu sînt nu- 
mai explicaţii ale botezului (astfel de explicaţii biblice 
s-au făcut înaintea botezului; ele erau un element esen- 
țial în pregătirea catehică), ci sînt mai întîi însăși reve- 
lația acestei vieţi noi, a acestui nou conţinut al vieţii, pe 
care omul o primește la botez. Rodui botezului, rezulta- 
tul său real este viața nouă; nu doar o viaţă mai bună, 
mai morală sau mai pioasă, ci o viaţă ontologic diferită 
de cea veche. Această diferenţă, conţinutul acestei nou- 
tăți este acela că viaţa este a lui Hristos: „...Dacă am mu- 
rit cu Hristos, noi credem că vom şi trăi impreună cu El“ 
(Romani 6, 8). Viaţa Lui înviată pentru Dumnezeu ne este 
dată și devine viața noastră și învierea noastră. Dar viața 
Lui în noi, viața noastră în El, este exact Biserica, căci ea 
nu are altă diferenţă, alt scop și altă viață decit aceea de 
a fi Hristos cu noi și noi în Hristos. „Și iată, Eu sint cu voi 
în toate zilele pînă la sfîrșitul veacurilor” (Matei 28, 20). 
Aceasta este Biserica; și pentru aceasta taina prezenţei 
lui Hristos, a venirii Sale, a împărțirii vieţii Lui înviate cu 
noi este cu adevărattaina Bisericii şi cu adevărat împlini- 
rea botezului. 

3. Ritualul celei de-a opta zi 


Astăzi, ultimul ritual din slujba botezului — spălarea 
Mirului şi tunderea — se fac în cadrul aceleiaşi ceremo- 
nii, imediat după lecturile biblice. În carte însă este în- 
semnat cu roșu ritualul ce se săvirșește a opta zi și în Bi- 
serica veche în epoca în care botezul era încă legat de Sf. 
Paşti, acest ritual era săvirșit efectiv în ziua a opta, adică 
în duminica ce urma după Paşti. Astăzi, deși nimeni nu 
pare să mai dea atenţie acestui fapt, tocmai această refe- 
rință la ziua a opta ne dă cheia necesară pentru a înţele- 
ge cum se cuvine acest ritual”. 

În tradiţia liturgică veche, noaptea pascală nu în- 
semna sfîrşitul slujbei botezului. În timpul întregii săptă- 
mîni următoare neofiții se adunau zilnic în biserică pen- 
tru ceea ce se numea mistagogie, adică o catehizare 
postbaptismală centrată pe explicarea Euharistiei. 
Această explicare nu era făcută înainte de botez fiindcă 
Biserica credea cu tărie că numai botezul — luminînd 
duhul și inima omului — îl făcea capabil să pătrundă tai- 
na Bisericii, capabil să guste și deci să vadă. Şi așa cum 
slujba celor trei zile pascale este stabilită în raport de ri- 
tualul botezului, și săptămîna mistagogică, stă la origi- 
nea Săptămiînii luminate cu structura ei liturgică unică 
— repetarea zilnică a liturghiei pascale în întregime, cu 
schimbarea zilnică a glasului de rind — toate acestea 
contribuind să facă din această săptămînă unică o conti- 
nuare plină de bucurie a sărbătorii pascale propriu-zise. 
Într-adevăr — şi totul este aici — această săptămînă nu 
este doar o perioadă suplimentară de iniţiere: ea însăși 
este un element din această inițiere, epifania a ceva 
esenţial din botez și din viața cea nouă primită la botez. 
Şi cum această epifanie (arătare) se referă exact la timp, 
ea este posibilă prin intermediul timpului, sau mai de- 
grabă prin simbolismul numeric at timpului, care se 

găsește în Biblie și fără de care este imposibil să înţele- 
gem experienţa liturgică a Bisericii. 

În revelația biblică, cifra şapte reprezintă simbolic 
lumea: lumea creată de Dumnezeu şi deci perfectă, ter- 
minată „bună foarte“; lumea coruptă prin păcatul omu- 
lui şi devenită această lume, sclavă a răului și a morții; 
lumea, în fine, ca istorie a mintuirii, scenă şi obiectiv al 
operei de răscumpărare a lui Dumnezeu. Din toate aces- 
tea, cea de-a șaptea zi este cea care măsoară timpul lu- 
mii și deci organizează viața acestuia, care este deodată 
expresia şi manifestaţia tangibilă a ei. Fiind ziua în care 
Dumnezeu se odihnea de toate cîte făcuse, zi pe care El 
o binecuvîntează, este cea în care omul se bucură în 
Dumnezeu și în creație ca fiind în comuniune cu Dumne- 
zeu. Dar ca simplă pauză de lucru și nu sfîrşitul lui real, 
ca odihnă devenită necesară, momentan, prin munca în- 
săși, ziua a şaptea este exprtsia supunerii omului față de 
lume. În sfîrșit, întrucît ea aduce aminte omului de Dum- 
nezeu, revelîindu-i totodată și îndepărtarea Lui, această 
zi este ziua așteptării, a speranţei omului în răscumpăra- 
re și în eliberare, a speranţei în ziua de dincolo de șapte, 
de dincolo de repetiţia timpului al cărui singur orizont 
este moartea și măcinarea. 

Această nouă ziuă vine, este marcată prin Învierea 
lui Hristos. Împlinind istoria mîntuirii, recreînd în El în- 
suși omul şi lumea, odihnindu-se în ziua Sfintei Sîmbe- 
te, Hristos s-a ridicat din morţi în prima zi după Simbătă. 
În această zi a început un nou timp, şi dacă acesta rămi- 
ne exterior încadrat în „vechiul“ timp al acestei lumi, 
dacă este măsurat în continuare de numărul șapte, cre- 
dincioşii știu că acesta este cu adevărat un timp nou: 
deschis în veșnicie, transparent pentru Împărăţia lui 
Dumnezeu a cărui prezenţă o manifestă deja în această 
lume, puterea şi bucuria acestei Împărăţii. În Biserica 
veche, în scrierile Părinților și în tradiția liturgică, 

simbolul acestui timp nou este numărul opt. Căci pe de 
o parte, nu există a opta zi în calendarul acestei lumi, în 
timpul vechi care este măsurat inevitabil cu cifra șapte. 
Dar, pe de altă parte, această zi există realmente în expe- 
riența Bisericii, ea se află în chiar inima acestei experi- 
enţe; încă de la începuturi, în prima zi a săptămînii (adică 
în ziua care venea după șapte) creștinii se adunau în Bi- 
serică pentru a săviîrși Euharistia. Astfel, pentru această 
lume ea nu era decit o zi din cele șapte, aparţinînd deplin 
timpului acestei lumi. Ori, noi am văzut că întregul sens 
al acestei adunări, a acestei săviîrșiri liturgice, era acela 
că în ziua a opta Biserica se simțea în cer, împărtășindu- 
se din masa lui Hristos în veșnica lui Împărăţie. Pentru 
ea, prima zi a timpului acestei lumi era a opta zi, o zi din 
afara timpului, dincolo de șapte, dincolo de această 
lume — acea zi în care Biserica participa la ziua neînsera- 
tă a Împărăției. Şi această experiență — care se traduce 
mai întîi în ritmul stabilit de prima duminică a creștinilor 
— Ziua Domnului, Ziua înălţării euharistice a Bisericii la 
Cer — a modelat întreaga viaţă liturgică a Bisericii, adică 
a vieţii majorităţii creştinilor și, din fericire, o modelează 
încă și astăzi. 

Putem acum reveni la Săptămîna Luminată și la 
semnificaţia ei pentru serviciul liturgic. Căci această 
săptămînă avea ca scop să dea noilor botezați experi- 
enţa unei vieţi noi, ca și cum nu ar fi fost înaceastă lume, 
ca un dar al Bisericii, „în statu patriae“, în plinătatea ei 
cerească, darul adevărat al Împărăției. Şapte zile: totali- 
tatea timpului devenit eternitate, devenit un Paște per- 
manent, „bucurie și pace și putere în Duhul Sfînt”. Încă 
și astăzi, foarte puţinele persoane care au bucuria de a 
participa la slujbele acestei săptămîni unice știu că în 
acest Paște permanent ei cunosc esenţa Bisericii, ei 
gustă din ceea ce „ochiul nu a văzut, urechea nu a auzit... 
ci Dumnezeu le-a pregătit celor ce-l iubesc“. 

Această experienţă, totuși, trebuie să ia sfîrșit; nou- 
botezațţii trebuie să se întoarcă în lume, căci dacă Biseri- 
ca nu este din lumea aceasta, totuși Hristos a aşezat-o în 
această lume și vrea să rămînă așa pînă la sfîrșitul aces- 
tei lumi. Datoria ei constă în mărturisirea lui Hristos în 
lume, al cărei Mîntuitor este, să continue opera de răs- 
cumpărare făcîndu-L prezent, făcînd auzit glasul Lui, 
anunţînd și vădind Împărăţia Lui. Dacă ea n-ar fi urcat la 
cer, dacă ea nu s-ar fi realizat ca Trup al lui Hristos și 
Templu al Sfîntului Duh — cu alte cuvinte, dacă ea nu ar 
fi părăsit această lume în care ea se află „/n statu viae“, 
în drum spre Împărăţie și în așteptarea ei — Biserica nu 
ar fi avut nimic de mărturisit. Și dacă ea nu s-ar fi întors 
în lume, Biserica nu și-ar fi împlinit misiunea ei divină, ar 
fi încetat să fie opera și jertfa lui Hristos. De unde şi du- 
blul ritm al vieţii Bisericii: ea se retrage din această lume 
pentru a intra în a opta zi a Împărăției lui Dumnezeu, și ea 
revine la realitate și în timpul celor șapte zile. De unde și 
încheierea slujbei baptismale prin ritualul care exprimă 
această întoarcere, care semnifică începutul vieţii crești- 
ne de misiune şi de mărturisire. 

Acest ritual se situează în a opta zi după botez. Aceasta 
înseamnă că acest început este realmente o întoarcere, 
ca după o nespusă adincime a experienţei pascale, ex- 
perienţă esențială a Bisericii, nou-botezatul primește 
porunca de a se întoarce în timp — adică este trimis în 
lume. Această Duminică, prima după Paști, se numește 
Diminica Nouă. Aceasta înseamnă că „noul eon“ mani- 
festat și inaugurat de Paști, rămîne tainic prezent, real, 
activ în vechiul timp al acestei lumi, că este, într-adevăr 
puterea harului prin care Biserica şi membrii ei pot îm- 
plini datoria și misiunea lor în lume. Timpul de după 
Paşti începe, dar el este impregnat de lumina lor, și de 
bucuria lor, și din Sfintele Paști se degajă o putere care 
face din acestea ultima sursă și ultima referinţă a oricărei 

acţiuni şi a vieţii însăşi. În acest timp alcătuit din tensiu- 
ne şi luptă între cel vechi — în noi, în lume și în viață — și 
cel nou este trimis acum omul nou-botezat. 


4. Spălarea destinată ștergerii Mirului 


Primul ritual care pregătește pe noul-botezat în ve- 
derea luptei amintită mai sus, luptă care este conținutul 
vieţii creștine, este ritualul spălării, destinat ștergerii 
Sfintului Mir: „A opta zi, cel botezat este adus iarăşi la bi- 
serică pentru spălare...“ În practica veche acest ritual 
este precedat de un altul, punerea mi:inilor de către epis- 
cop pe capul neofitului, şi acest ritual este şi astăzi amin- 
tit în prima rugăciune din slujba din ziua a opta. Noul 
creștin este pe punctul de a fi trimis în lume, așa cum am 
văzut mai sus, ca martor (literaimente: martir) al lui Hris- 
tos, ca un luptător al Împărăției lui Dumnezeu împotriva 
Stăpînitorului lumii acesteia (diavolul). Viaţa lui va fi me- 
reu în pericol! şi ispitele vor fi nesfirșite. Căci noi ştim din 
Evanghelie că vrăjmașul fiind biruit de Hristos, angajea- 
ză o bătălie finală, disperată împotriva celor pe care Hris- 
tos i-a răpit lui, cu scopul de a înşela, dacă este posibil, 
chiar și pe cei aleși (Matei 24, 24). Orizontul istoric al 
Evangheliei este, în general, ceva mai puțin optimist, to- 
tal străin mitului nostru modern asupra progresului: 
„...Cînd va veni Fiul Omului, va găsi El oare credinţă pe 
pămînt?” (Luca 18, 3). Rezultatul finai pentru această bă- 
tălie va fi ori viaţa veșnică, ori moartea veşnică, mirttui- 
rea sau osînda. De aici și limbajul războinic al Bisericii 
vechi, total străin creștinului modern, obsedat de pro- 
blemele sale. Ar fi interesant de a urmări această trans- 
formare progresivă a mentalităţii creștine, abandonarea 
virilităţii ei iniţiale. În timp ce Biserica veche se concepea 
ca „militia Christi“, ca popor al lui Dumnezeu mobilizat 

să lupte cu vrăjmașul, creștinul modern preferă să se 
identifice nu cu soldatul mobilizat pentru un lung război, 
ci cu un bolnav într-un spital. 

Totuşi, pentru a înţelege ritualui din ziua a opta, tre- 
buie să redescoperim spiritul războinic iniţial al Bisericii. 
Într-adevăr, episcopul ia acum poziţia unui comandant 
de oaste în fața neofiţilor. Aceștia poartă încă uniforme- 
le noi şi strălucitoare, ei sînt plini de entuziasm, nerăb- 
dători a se bate și a-și arăta vitejia. Dar generalul știe că 
lupta va fi lungă și teribilă, că oamenii lui vortrebui să în- 
dure suferințe, oboseală și cîteodată demoralizare și în- 
frîngeri. Astfel, prima rugăciune spusă de preot este o 
cerere de ocrotire, de ajutor, de curaj, de credincioșie și 
de rezistenţă: 

„..„.Păzeşte-i cununa credinţei lui nebiruită de vrăj- 
mași, păstrează neiîntinată haina veșniciei cu care l-ai 
îmbrăcat...” 

Apoi își pune mîna pe capul lui și zice: 

„.«.Pune peste el mîna Ta cea puternică și păzește-l 
cu bunătatea Ta, păzește-i arvuna duhului nefurată și 
fă-l vrednic de viaţa veșnică şi de îndurarea Ta...” Numai 
Dumnezeu poate să ne păzească în greutățile și ispitele 
deznădejdii care ne asaltează de-a lungul călătoriei 
noastre și în lupta noastră pămîntească. Această punere 
a miîinilor înseamnă deci numirea de noi ofițeri, darea 
ordinului de atac, pecetea și darul acestui eroism fără 
care el nu ar ști să ducă o viaţă creștină. 

Noul botezat primește această investitură: „Capete- 
le voastre Domnului să le plecaţi “, zice preotul, şi plecîn- 
du-și capul noul creștin face dovadă a supunerii, arată că 
este gata să accepte disciplina impusă de „mi//itra 
Christi”, că nu va dezerta, că nu va căuta slava şi onoruri- 
le pentru el însuși, ci slava Domnului său. 

Şi apoi preotul zice: 

„Cel îmbrăcat în Tine, Hristoase și Doamne, a plecat 
capul ca și noi înaintea Ta; păzește-l pe el totdeauna 

pentru a fi un ostaş nebiruit celor care-l vrăjmășesc în 
deșert, ca și pe noi, și fă-ne pe noi toţi, pînă la sfirșit, bi- 
ruitori vrednici de cununa cea veșnică. Că al Tău este a 
ne milui şi a ne miîntui pe noi...” 

De acum înainte, pecetea și simbolurile exterioare 
pot fi ridicate, căci din acest moment, nimic din ceea ce 
este doar exterior nu va mai fi de nici un folos; doar do- 
bîndirea interioară de către om a darului, a credinţei și a 
credincioşiei îl va susține. Cînd lupta reală începe, fru- 
moasa și strălucitoarea uniformă nu slujește la nimic, ea 
va fi înlocuită cu ţinuta de luptă. Astfel, veșmiîntul alb 
este ridicat. Pentru a birui pe vrăjmaș, Hristos însuşi a le- 
pădat slăvita-l înfățișare şi a luat condiţia robului. Şi to- 
tuși, niciodată slava Lui nu a fost mai evidentă ca atunci 
cînd „s-a pogorit“, luînd chip de „rob... ascultător, făcîn- 
du-se pînă la moarte, iar moartea de cruce“ (Filipeni 2, 
7—9). 

Atunci Fiul Omului a fost proslăvit. Veșmiîntul alb 
este scos și Sfîntul Mir este șters, căci acestea au fost 
date nu pentru a fi simple însemne, ci reaiitatea însăși, 
pentru a fi transformate în viață. Pentru aceasta preotul, 
în timp ce şterge Sfintui Mir de pe trupul nou-botezatului 
zice: 

„Îndreptatu-te-ai, luminatu-te-ai, sfințitu-te-ai...” 

Acum neofitul este gata se înfrunte lumea, să încea- 
pă mărturisirea (martirajul). 

5. Tunderea” 


Ultimul ritual este cei al tunderii. Tunderea a fost în- 
totdeauna unul! din ritualurile religioase fundamentale: 
simbol al ascultării şi al jertfei. Din vremuri imemoriale, 
oamenii au socotit că părul capului avea o „mana“, pu- 
terea naturală de a concentra forţa și vitalitatea omului. 

Un exemplu de astfel de credinţă este istoria biblică a lui 
Samson. Încă și astăzi mai subzistă ceva din această cre- 
dință, în preocuparea constantă a omului cu privire la 
coafura lui. Podoaba capilară rămîne expresia, simbolul 
frumuseţii umane ca forță, simbolul identităţii naționale 
(cf. stilului „afro“), simbolul chiar al unor deviații patolo- 
gice profunde în om. În scurt, există o taină a părului ca 
un principal mijloc de afirmare, de proclamare a identi- 
tății. Astfel, ritualul creștin al tunderii (care în afară de 
slujba botezului, se întîlnește și în alte situaţii), nu tre- 
buie considerat ca un vechi și venerabil ritual împlinit 
(nimeni nu știe de ce), ca parte integrantă a unei moște- 
niri. În Biserică totul este totdeauna real. Orice act sim- 
bolic este simbolic tocmai pentru că revelează Realita- 
tea, dimensiunea ei cea mai adîncă și inefabilă cu care 
comunicăm prin intermediul ritualurilor. Tunderea 
postbaptismală începe printr-o rugăciune solemnă care 
rezumă sensul tainei: restaurarea omului prin botez ca 
făptură creată de Dumnezeu, cea mai perfectă și fru- 
moasă. Este ca și cînd Biserica, încheind opera de res- 
taurare contemplă omul şi scoate strigătul de bucurie şi 
de admiraţie: cît este de frumos! 

„Stăpine, Doamne Dumnezeul nostru care ai cinstit 
pe om cu chipul și asemănarea ta, care l-ai împodobit cu 
suflet cugetător și trup bine alcătuit încît trupul să slu- 
jească sufletului...” 

Omul este chipul slavei şi frumuseţii nespuse a lui 
Dumnezeu, în așa fel că admirînd frumuseţea omului și 
a te bucura de ea înseamnă a da mulţumire lui Dumne- 
zeu însuși. Ca toate celelalte în această lume, și frumu- 
sețea a fost umbrită, degradată, mutilată într-o frumu- 
sețe decăzută. Şi există totdeauna tendința de a o res- 
pinge ca pe o ispită demoniacă. Dar nu aceasta este ex- 
perienţa pe care o are Biserica despre frumuseţe. În ciu- 
da tuturor degradărilor ei, frumuseţea rămine mereu 

dumnezeiască, pecete așezată de Dumnezeu pe creația 
Sa. Omul este frumos și trebuie să regăsească sensul 
frumuseții sale, să se bucure de această frumuseţe şi 
să-l mulțumească lui Dumnezeu pentru ea, așa cum fă- 
cea un sfint călugăr egiptean a cărui puritate a inimii îl 
făcea să distingă frumusețea divină chiar la o femeie 
pierdută. 

În lumea noastră decăzută, calea spre frumuseţea 
divină şi restaurarea ei în om, este aceea a ascultării şi a 
jertfei. Astfel noua viaţă începe printr-o jertfă adusă lui 
Dumnezeu, adică dăruirea lui Dumnezeu cu bucurie și 
mulţumire a ceea ce devenise în această lume simbolul 
frumuseţii decăzute a omului. Aceasta este semnificația 
tunderii postbaptismale: este prima jertfă liberă şi feri- 
cită a omului făcută lu: Dumnezeu. Acest lucru este mai 
evident în cazul pruncilor: într-adevăr pruncul nu pose-. 
dă încă nimic să-i ofere lui Dumnezeu, și de aceea luăm 
din puţinul păr pe care-l are. Slăvită umilinţă! Aceasta 
pune începutul singurei şi adevăratei căi spre frumu- 
sețe, spre bucuria şi plinătatea reală a vieţii. 

Serviciul baptismal este acum împlinit şi încheiat. 
Viața normală urmează să înceapă. Dar ea este diferită 
de normalitatea care ne este recomandată și chiar impu- 
să de această lume, pentru că botezul rămîne izvorul şi 
forţa ei ascunsă, e adevărat, dar reală! Așa cum întreaga 
viaţă a Bisericii izvorăște din Paști și ne conduce spre 
Cincizecime, iar timpul de după Cincizecime către un alt 
Paște, viața noastră, izvorită în întregime din Botez este 
transformată într-o trecere — într-un pelerinaj şi o as- 
censiune către „ziua cea neînserată“ a veşnicei Împă- 
rății. În timp ce noi avansăm, luptăm, lucrăm, lumina tai- 
nică a acestei zile iluminează deja drumul nostru, rever- 
berează pretutindeni, transformă totul, face din toate lu- 
crurile viață în Dumnezeu și cale spre Dumnezeu. Atunci 
cînd slujba baptismală este încheiată botezul își începe 
lucrarea în noi. 

NOTE 


1 Referitor la baptisteriu, semnificaţia și funcţia lui în slujba bote- 
zului, vezi F.J. Dâlger, „Zur Symbolik des Altchristlichen Taufhauses: 
das Oktagon und die Symbolik der Achtzah!” în „Antike und Christen- 
tum 4 (1943), p. 153—187; H. Leclerca „Baptisteriul“ în „Dicţionar de 
arheologie creştină și de liturgică“, 2, î, p. 382—469; W. M. Bedard, 
„Simbolismul izvorului baptismal“ Washington, 1951. 

2 Cu privire la procesiunea post-baptismală, conform Sfîntului 
Ambrozie „De Myst.“ 43; Sf. Grigorie de Nazians, Patr. Graeca 36, 425 A; 
J. Danieiou, Bibie et Liturgie. 

3 Voi examina partea Sfintei Liturghii care precede intrarea în lu- 
crarea mea viitoare asupra Euharistiei (această lucrare postumă a apă- 
rut în limba rusă la Paris, în 1984. Trad. fr. de C. Andronikof, Paris, 
1985). Cf. articolului meu intitulat „Tainstvo Vkhoda” (taina intrării), 
apărut în „Vestitorul acțiunii creștine a studenților ruşi”, Paris, nr. 111, 
1974. 

“ Într-adevăr, nu există nici un studiu exhaustiv asupra dublei ce- 
lebrări euharistice a Paştilor. Aceeași evoluţie a avut loc în Occident; 
cf. J. W. Tyrer, Historical Survey of Holy Week, its Services and Cere- 
monial, Alcuin Club Collections 29, Londres, 1932, p. 169 sa. 

Cît despre Orient, specialiştii liturgici nu par să considere că aici se 
pune o problemă: Cf. Lazar Mirkovich, Kheortologiia, în sirbă, Belgrad, 
1961, p. 62 sq. Principala dificultate rezidă în aceea că toate „Tipicurile 
existente sînt posterioare apariţiei acestei practici”. Cf. A. Dimitrievski, 
Opisanie liturghiceskih rukopisci (Descrierea manuscriselor liturgice), 
vol. 1, Tipika, Kiev, 1895. Cf. de asemenea, de același autor, Bogosluje- 
nie strastnoi i pashalinoi sedmiţ vo sv. lerusalime (Liturghia săptămi.- 
nii mari şi a săptămînii luminate la lerusalim — în sec. lX și X), Kazan, 
1894; G. Oriov, Obiasnenie pashalnogo bogoslujenia (Explicaţia litur- 
ghiei pascale), Moscova, 1898. Se pare că dubla celebrare euharistică 
pascală — menţionată deja în „Peregrinatio 38 a Eteriei“ — își are ori- 
ginea la lerusalirn. 

5 Cf. Sfintului loan Chrisostom: „...Atunci cînd ies din apă, sînt 
conduși către impresionanta masă încărcată cu daruri infinite, unde ei 
gustă din Trupul și din Sîngele Stăpînului și devin sălaş al Sfintului 
Duh” (Învățături baptismale 2, 27). Un studiu general al acestei „inter- 
dependențe” a fost făcut de Danielou, în Bible et Liturgie, cap. 9, 10 (și 
cf. Almazov, Istoria, p. 438). Sfîntul Simeon al Tesalonicului (sec. XV) 

scrie: „Este încununarea tuturor tainelor: spălaţi de intinarea păcate- 
lor, deveniți curați şi pecetluiţi în Hristos prin Sfîntul Duh, noi ne împăr- 
tăşim de însuși Trupul şi Singele lui Hristos și sîntem uniţi cu Ei fizic“. 
(Pisania sv. otțov: ucitelei țerkvi, vol. 2, St. Petersburg, 1856, p. 73, în 
rusă). Cît despre manualele de dogmatică, acestea pur și simplu trec 
sub tăcere toate acestea (cf. Syivestre, op. cit., p. 455 sq.; Gavin, op. 
cit., p. 316 sq.; Trembelas, op. cit., p. 139 sa.). 

S Cu privire la ritualul zilei a opta, cf. Almazov, istoria p. 466-—475. 
Simeon al Tesalonicului, op. cit., p. 74—75; F. Cabrol, „Săptămîna 
mare şi originile omuluijjturgic“ în „Originile liturgice”, Paris, 1906. 

7 Referitor la a opta zi în teologia şi spiritualitatea creștină, cf. 
„Ziua Domnului“ (serie de articole), Paris, 1948 şi Danielou, Bible et Li- 
turgie, cap. 16: „Ziua a opta“. 

& Îndreptatu-te-ai, luminatu-te-ai, sfinţitu-te-ai...“ Episcopul Ve- 
niamin scrie: „Adică, toate cuvintele cu excepţia ultimului «spălatu-te- 
ai», se referă la cele trei taine administrate neofitului. „Îndreptat“ în- 
seamnă că păcatele lui au fost iertate..., „Luminat“ se referă la Mirun- 
gere şi „Sfinţit” se referă la „Sfinta Împărtășanie“ (Novaia Skrijal”, ed. 
14, St. Petersburg, 1844, p. 364, în rusă). 

Cu privire la tundere, cf. van der Leeuw, Religion, p. 286; Aima- 
ZOv, op. cit., 445 sa. - 

CONCLUZII 


Concluzionînd acest studiu se pune evident întreba- 
rea: ce înseamnă toate acestea? Cum se poate retrăi și 
practica astăzi, într-un context care este, în mod clar, ra- 
dical diferit de cel în care ritualurile descrise au fost ela- 
borate și au fost acceptate în întregime? 

Această întrebare este necesară pentru că, din punct 
de vedere spiritual, nimic nu este mai periculos decit să 
trăieşti iluzoriu într-un trecut re-creat artificial, să cauţi în 
niște ritualuri „vechi“ venerabile și pitorești, un refugiu 
împotriva unui prezent prozaic și penibil. O astfel de atitu- 
dine religioasă, foarte frecventă astăzi, merge evident 
spre întîlnirea cu credinţa creștină, care tinde să transfor- 
me viața şi nu doar să furnizeze un succedaneu religios 
vieţii. Ar fi o greşeală să se vadă în acest studiu o simplă in- 
citaţie la restabilirea trecutului, căci o astfel de întoarcere 
la trecut este cu adevărat irealizabilă. Dar este, de aseme- 
nea, periculos să adoptăm o atitudine de respingere a tre- 
cutului pentru simplu motiv că a trecut, adică să acceptăm 
ca monedă valabilă retorica modernă, conform căreia ar fi 
avut loc o revoluţie radicală în modul de a vedea azi viaţa, 
astfel încît omul nu-şi mai însușește niciunul din concepte- 
le de altădată. Dacă noi nu credem că Sfintul Duh conduce și 
astăzi Biserica, aşa cum a condus-o şi ieri și va conduce-o 
pînă la sfîrșitul lumii, că Hristos este „același, ieri, astăzi și în 
veac” (Evrei 13, 8), aceasta înseamnă să nu credem în Biseri- 
că, aceasta prezentindu-ne doar o moștenire prețioasă 
culturală sau un trecut arhaic imposibil de acceptat. 

Dacă, dimpotrivă, credem în Biserică, studierea tre- 
cutului ei nu are decit un scop: a descoperi și a ne însuși 
iarăși și iarăşi ceea ce există cu adevărat veșnic în în- 
văţătura ei şi în viaţa ei, adică exact ceea ce transcede ca- 
tegoriile trecutului, prezentului și viitorului, care are pu- 
terea să transforme viața noastră în toate epocile și în 
toate situaţiile. Şi dacă studiul nostru asupra botezului 
face să reiasă divergențe între trecut şi prezent, se arată 
de asemenea, sperăm, că aceste divergențe se datorea- 
ză nu unei evoluţii radicale a omului, cum socotesc mulți 
astăzi, şi deci multe concepte pretins perimate n-ar mai 
conveni omului modern, ci ele rezultă din abandonarea 
treptată a propriei tradiții, de către creștinii înşişi, a 
concepţiei despre lumea născută din credinţa lor şi ex- 
primată în cultul lor. 

Nu este oare evident, într-adevăr, că omul— oricare 
ar fi schimbările aparente ale ideilor lui şi a concepţiilor 
rămîne esențialmente același? El se izbește de aceleași 
probleme, de aceleaşi mistere: misterul nașterii şi al 
morții, al suferinței, al bucuriei, al dragostei, al singură- 
tății și mai ales de ultima rațiune de a fi a vieţii lui. Filozo- 
fii au putut modifica terminologia lor, dar nu au încetat 
să dezbată aceleaşi chestiuni. Fără îndoială, știința a 
schimbat profund condiţiile exterioare ale vieţii, dar ea 
rămîne incapabilă — şi azi mai mult ca oricind — să răs- 
pundă la chestiuni fundamentale asupra existenței 
umane. Şi această permanenţă esenţială a condiției 
umane nu este nicăieri mai bine revelată ca în „reveniri- 
le“ necontenite ale omului la reiigiozitate și la credulita- 
te, ceea ce cuprinde azi vrăjitoria, magia, orientalismul 
și toate nuanțele, pseudomisticismul sub toate formele 
și primitivismul de orice soi. 

Nu este evident, de asemenea, că hiatusul existent 
între Biserică și lume nu este de loc propriu epocii noa- 
stre și civilizației noastre, ci el a existat dintotdeauna, 

desigur, sub alte forme și manifestări, pentru că, în ulti- 
mă analiză, aceasta ţine de însăși natura credinţei crești- 
ne? Elita de la Atena a ris batjocoritor cînd Sf. Pavel a vor- 
bit de Înviere. Civilizaţia greco-romană a denunțat crești- 
nismul ca peoură a neamului omenesc. imperiul roman 
a persecutat pe creștini zicîndu-le: Won /icet vos esse! 
(nu-i îngăduit ca voi să existaţi). Dar chiar în lumea crești- 
nă, în timpul a ceea ce s-a numit societate și cultură apa- 
rent creștină, oricine căuta să ducă o viaţă autentic spiri- 
tuală, să urmeze cu adevărat pe Hristos, era totdeauna 
respins într-un fel sau altul de această lume. Astfel, deși 
omul a rămas esențialmente același, „această lume“ în 
care noi trebuie să trăim și care condiţionează viața noas- 
tră, oricît de diferită ar putea să pară în raport cu cea din 
vremurile vechi, rămîne aceeași, lumea în care Evanghe- 
lia creștină va fi totdeauna un scandal și o nebunie. 

Tragedia nu este deci aceea că Biserica n-ar fi înțe- 
les lumea şi nu ar fi urmat-o în pseudo-metamorfozele 
ei. Tragedia rezidă în aceea că Biserica a urmat prea de 
aproape, adoptind pentru a-şi explica credinţa, filosofii 
și forme de gîndire care-i sînt străine, poluind pietatea ei 
cu vechea dihotomie precreştină între natural și supra- 
natural, cultul cu adăugiri fie iegaliste, fie magice şi, mai 
ales, abandoniînd ceea ce afla chiar în inima credinţei 
primitive: perceperea Bisericii însăși ca o tensiune între 
vechi și nou, între lumea aceasta și cea care va veni, ca 
prezenţă printre noi a Împărăției lui Dumnezeu pe care 
Biserica o prevede, și o așteaptă. 

Și pentru că, în această lume modernă a noastră — 
unde, repetăm, noi ortodocșii sîntem o infimă minorita- 
te, respinşi, persecutați, divizați, fragmentaţi, nesiguri 
Și, în același timp incredibil de plini de suficienţă și chiar 
triumfalişti, glorificînd necontenit un trecut pe care noi 
înșine l-am trădat — este nevoie urgentă de o redresare. 
Acest efort trebui să constea în revenirea ortodocșilor la 

propria lor mentalitate, în această experienţă a Bisericii 
care este unica sursă a unei concepții autentic ortodoxe 
asupra lumii și a unei vieţi autentic creștine. Ori, această 
sursă mereu vie și dătătoare de viaţă este exact Botezul 
— botezul nu ca un mijloc printre altele de a dobiîndi ha- 
rul și pentru care tot ceea ce avem de făcut este să în- 
vățăm pe de rost o formulă alcătuită din două rînduri, 
dintr-un manual oarecare, ci botezul ca act esenţial, prin 
care Biserica relevează mereu și comunică propria ei cre- 
dință, experienţa ei asupra omului și a lumii, a creaţiei, a 
căderii şi a răscumpărării, a lui Hristos şi a Sfîntului Duh 
asupra vieţii şi a creaţiei noi, în scurt, botezul ca izvor al 
întregii vieţi şi vieţii creștine în fiecare din noi. 

Pentru ca experienţa noastră asupra Bisericii și a 
vieţii creștine să devină baptismală, adică raportată la 
taina botezului ca izvor şi inspiraţie în toate, trebuie să 
începem prin a redescoperi adevăratul sens al botezu- 
lui; nu al botezului ca act, rămas astăzi așa cum a fost în- 
totdeauna, nici ca ritual care, deşi mutilat, rămîne, de 
asemenea, esențialmente același, ci tocmai redescope- 
rirea sensului profund şi a forței pe care o exercită asu- 
pra noastră. Acest lucru nu se poate face decit prin edu- 
caţie, care a fost totdeauna înțeleasă — cel puţin în Bise- 
rica primară—caun tot indivizibil cuprinzînd învățămiîn- 
tul, experienţa liturgică și efortul spiritual. De această 
educație avem astăzi nevoie mai multă decit orice, cu 
scopul de a face ceea ce noi credem, de a crede ceea ce 
noi facem şi de trăi în armonie cu ceea ce ne este dat ca 
viaţă şi ca putere. 


Învăţămîntul 
Am încercat să arătăm că fiecare ritual, fiecare act ali 
slujbei botezului sînt concretizarea, revelarea și expresia 


credinţei Bisericii, a ideii de Dumnezeu, de om, de lume, 

așa fel că dacă, pe de o parte, trebuie să cunoaștem și să 
avem această credinţă pentru „a înţelege“ slujba, 
această slujbă, pe de aită parte „împlinește“ realmente 
credinţa, este epifania ei existenţială și, de asemenea, 
darul ei. De unde această corelaţie a cărei expresie tipică 
și foarte normativă se găsește în pregătirea catehumeni- 
lor pentru botez, precum şi în mistagogia pascală post- 
baptismală. Această normă trebuie să o reintroducem în 
propria noastră educație religioasă, din care noi trebuie 
să facem centrul și inspirația întregii noastre educații. 
Căci atita timp cit în sistemul nostru de învățămînt — fie 
în institutele teologice, fie în școlile catehetice elemen- 
tare — Biblia, doctrina, cultul şi spiritualitatea vor rămi- 
ne practic izolate una de alta, vor reprezenta materii vag 
unite în cadrul formal al unei programe de studii, nu nu- 
mai că fiecare din ele va avea tendinţa să devină o ab- 
stracție intelectuală, dar niciuna nu va fi în măsură să re- 
veleze credinţa în plenitudinea vie, concretă și realmen- 
te existenţială. Este exact triumful unui astfel de pro- 
gram de studii care a antrenat, în Biserica Ortodoxă di- 
vorțul progresiv între teologie și cult, și transformarea 
ulterioară a teologiei, adică a învățămîntului teologic, 
într-o întreprindere exclusiv intelectuală, destinată inte- 
lectualilor, dar practic neglijată de Biserică. Ceea ce tre- 
buie deci făcut — şi botezul este aici un punct de plecare 
evident — este să reunim învățămintul cu experienţa Bi- 
sericii aşa cum este ea revelată și comunicată în cult, așa 
fel ca învățămîntul să devină explicaţia acestei experien- 
ţe și cultul să devină împlinirea credinţei. 

Dar pentru aceasta, trebuie ca și cultul să fie concre- 
tizarea şi expresia lui „/ex orandi“ a Bisericii. Dacă scur- 
tul nostru studiu asupra slujbei botezului revelează di- 
mensiunile cosmice, eclesiologice și eshatologice ale 
credinței noastre şi ale spiritualității noastre, cum să fa- 
cem ca toate acestea să se traducă în ceremoniile noastre 

baptismale private, mondenizate la maximum, fapt care 
slăbeşte şi contrazice aproape toate perceptele şi învăţă- 
turile Sfinţilor Părinţi, spiritul ca și litera tradiţiei liturgice 
însăși? Repetăm încă o dată că nu avem nevoie să rein- 
ventăm slujba botezului. Ea există, este aici — conținută, 
implicată în ritualul existent, trebuind doar să fie restabi- 
lită și purificată. Căci chiar dacă pare să fie imposibil să 
revenim la marea celebrare pascală a botezului, la cele- 
brarea baptismală a Paștelui, nu înseamnă că credinţa 
Bisericii, revelată şi împlinită în botez, nu poate fi resta- 
bilită prin reconstituirea unităţii ei organice cu înălţarea 
euharistică — în comuniune cu întreaga Biserică — spre 
masa lui Hristos în Împărăţia Sa. Cînd deci ortodocșii — 
şi în primul rînd aceia care sînt însărcinaţi cu salvarea 
Tradiţiei — vor înțelege că o mare parte din „tradiţiona- 
lismul“ nostru traduce în fapt o abdicare în fața unei 
mentalități neortodoxe, în timp ce o mare parte din ceea 
ce este denunţat ca inovaţie nu-i decit o arzătoare sete 
de ortodoxie, în plinătatea adevărului?! 

În sfirşit, este timpul pentru noi să revenim la izvoarele 
baptismale ale adevăratei spiritualităţi creștine, să reexa- 
minăm — în lumina tainei nașterii din apă şi din Duh — 
confuzia spirituală a epocii noastre şi numeroasele reţete 
pseudospirituale care ne sînt propuse astăzi. Ca și doctrina 
Și cultul, spiritualitatea nu este o operaţie distinctă și sufi- 
cientă din care ajunge să-i înveţi tehnica pentru a excela în 
ea: în ultimă analiză, este viaţa nouă însăși, izvorită din Bi- 
serică şi găsindu-și inspiraţia şi criteriile acolo unde se gă- 
sește Biserica — în moartea cu Hristos a omului vechi, în în- 
vierea cu Hristos la o viață nouă, darul Sfintului Duh care ne 
face împărați, preoți și profeţi, și în participarea la viața tai- 
nică, dar reală a zilei a opta, ziua fără de sfîrșit a Împărăției. 

Desigur, nici o revenire — teologică, liturgică sau 
spirituală — nu poate să fie instantanee, fructul unor sim- 
ple reforme şi ajustări exterioare. Ne vor trebui pentru 

aceasta multe studii făcute cu răbdare, un lung și atent lu- 
cru pastoral, și multă dragoste. Dar mai ales, va trebui să 
aprofundăm conştiinţa noastră bisericească, conștiința 
Bisericii însăși, care este sete arzătoare pentru apa vieții. 
Eu sînt absolut convins că un astfel de reviriment este nu 
numai de dorit și posibil, ci numai printr-o redescoperire 
comună a semnificației reale a botezului, a plinătăţii lui, a 
frumuseții lui, a forței și bucuriei lui noi vom puţea face ia- 
răşi din credinţa noastră „biruinţa care a triumfat asupra 
lumii” (liloan 5,4). 

Această convingere am vrut eu să o mărturisesc, ori- 
cît ar fi de imperfect făcută. 


NOTE 


"Principala problemă, aici, rezidă evident în restabilirea legăturii i- 
turgice, şi deci spirituale, între botez și euharistie, între Taina intrării în 
Biserică şi Taina Bisericii. Altădată, și chiar după ruptura legăturii între 
Botez şi Paşte, practica consta în a da împărtășania noilor botezați prin 
intermediul Sfintelor Daruri rămase neconsumate. Aceasta arată că bo- 
tezul se săvirşea imediat după Sfînta Liturghie (cf. Simeon al Tesaloni- 
cului, op. cit., p. 73 sq.). Această practică este curentă încă la greci. Dar, 
deși această practică este desigur mai bună decit o separație totală a bo- 
tezului de euharistie, ea rămîne totuşi defectuoasă: sper că am explicat 
suficient că nu numai împărtăşirea, ci întreaga euharistie poate consti- 
tui împlinirea tainei botezului. 

Singura soluție constă atunci în restabilirea liturghiei baptismale, 
adică celebrarea botezului imediat înaintea Sfintei Liturghii și în legă- 
tură organică cu aceasta. 

Această restabilire trebuie să facă obiectul unui studiu și al unor 
discuții aprofundate și, în final, al aprobării ierarhiei, fără sancţionarea, 
făgăduinţa și binecuviîntarea căreia nimic nu trebuie să se facă în Biseri- 
că. Sugestiile de aici sint, așadar, formulate cu titlu provizoriu, ca un 
punct de plecare al unei dezbateri liturgice și pastorale foarte necesară. 

A) Pare potrivit că partea prebaptismală a slujbei botezului de as- 
tăzi (rugăciunile de primire a catehumenului, exorcismele, lepădările, 

mărturisirea de credinţă, ritual! care, după cum știm, era etalat în toată 
perioada catehumenatului, sau făceau obiectul unei slujbe distincte de 
cea a botezului propriu-zis, are loc înaintea Sfintei Liturghii: Astfel, 
dacă Liturghia trebuie să înceapă la ora 10, acest ritual se face la 9.30. 
Locul acestui ritual este pridvorul sau nartextul. 

B) Propun ca, atunci cînd Liturghia este precedată de Botez, Bine- 
cuvîntarea de început (Binecuvintată este Împărăţia...) să se dea de că- 
tre preot deasupra apei botezului, și apoi să urmeze ectenia mare, in- 
cluzînd cererile de binecuvintare a apei. 

C) Vor fi săvirșite atunci ritualul botezului: binecuvintarea apei, 
ungerea apei și a neofitului cu untdelemnul bucuriei, scufundarea, îm- 
brăcarea şi Mirungerea. 

D) imediat după Mirungere, preotul face procesiunea înconjurînd 
cristeinița, în timp ce credincioşii cîntă: „Cîţi în Hristos v-aţi botezat...” 
și după ai treilea înconjur îl aduce pe prunc pînă la treptele soleiei, 
unde va rămîne cu naşii pînă la împărtășire. În timp ce strana cîntă 
„Slavă..., şi acum..., în Hristos v-aţi botezat...“, preotul intră în altar, să- 
rută Sfînta Masă și apoi trece la Locul cel Prea Înatt. 

E) Două prochimene: cel al botezului și cel al zilei; două texte 
evanghelice: al botezului și al zilei. 

F) Apoi Liturghia continuă în mod normal. Ecteniilie şi rugăciunile 
pentru catehumeni pot fi acum omise. 

G) Nou botezaţii vor primi Sfinta împărtăşanie înaintea celorlalţi 
credincioși. 

În care zi trebuie săvirșită Liturghia baptismală? 

Duminica riscă să prezinte anumite dificultăți practice. Astfel, prin 
analogie cu Paștile, cea mai potrivită zi, după părerea mea, este sîmbă- 
ta. Această ceremonie trebuie anunţată întregii parohii, așa încit un cit 
mai mare număr de credincioşi să poată asista la taina nașterii celei 
noi și să participe ia ea. 

Totodată, este de la sine înțeles că restabilirea acestei liturghii 
baptismaie nu va da rezultate reale decit dacă este pregătită cum se cu- 
vine, atit în cadrul învățămîntului teologic şi al catehezei religioase, cît 
şi în Biserică, prin predică, adică numai dacă face obiectul unei apro- 
fundări a conştiinţei ecleziale. Slujbele religioase trebuie să reveleze 
credința Bisericii, să o facă vie. Nici o schimbare liturgică nu va reuși 
nimic dacă nu este expresia și încununarea propriei noastre neocon- 
vertiri la credinţa ortodoxă în toată plinătatea ei. 

